প্রকাশ: ২০১৯-০৯-২১ ৪:০৪:০৮ পিএম || আপডেট: ২০১৯-০৯-২১ ৫:৩১:৫৯ পিএম\nবাঁয়ে নুসরাত হত‌্যা মামলার আসামি কামরুন নাহার মণি, ডানে নুসরাত জাহান রাফি।\nকন্যা সন্তানের মা হলেন সোনাগাজীর মাদ্রাসাছাত্রী নুসরাত হত্যা মামলার আসামি কারাবন্দি কামরুন্নাহার মণি। তিনি নুসরাতের সহপাঠী ও বান্ধবী ছিলেন।\nশনিবার সকাল সাড়ে ১০ টার দিকে ফেনী জেনারেল হাসপাতালে একটি কন্যা সন্তান প্রসব করেন তিনি। বিষয়টি নিশ্চিত করে হাসপাতালের আবাসিক মেডিক‌্যাল অফিসার আবু তাহের জানান, মা ও মেয়ে দু’জনই সুস্থ আছেন।\nএর আগে পাঁচ মাসের গর্ভাবস্থায় নুসরাত হত‌্যায় অংশ নেন মণি। গত ২১ এপ্রিল শনিবার ফৌজদারি কার্যবিধির ১৬৪ ধারায় ফেনীর জুডিশিয়াল ম্যাজিস্ট্রেট শরাফ উদ্দিন আহমেদের আদালতে মণি এ জবানবন্দি দেন।\n২২ এপ্রিল রোববার পুলিশ ব্যুরো অব ইনভেস্টিগেশন (পিবিআই) চট্টগ্রামের বিশেষ পুলিশ সুপার মো. ইকবাল সাংবাদিকদের এসব তথ্য জানান। একই দিন ফেনীর সিনিয়র জুডিশিয়াল ম্যাজিস্ট্রেট শরাফ উদ্দিন আহমেদের আদালতে ১৬৪ ধারার জবানবন্দি দেন এ মামলার অন্যতম আসামি জোবায়ের।\nজবানবন্দি রেকর্ড করার সময় আদালতে উপস্থিত ছিলেন পুলিশ ব্যুরো অব ইনভেস্টিগেশন (পিবিআই) চট্টগ্রামের বিশেষ পুলিশ সুপার মো. ইকবাল। জোবায়েরের স্বীকারোক্তিমূলক জবানবন্দির উদ্ধৃতি দেন তিনি। মাদ্রাসার সাইক্লোন শেল্টারের ছাদে ম্যাচের কাঠি জ্বেলে নুসরাতের গায়ে আগুন ধরান জোবায়ের।\nস্বীকারোক্তি মূলক জবানবন্দিতে জোবায়ের বলেন, ‘রাফিকে (নুসরাত) ছাদে ডেকে নিয়ে যায় পপি। সেখানে আগে থেকেই আমি অপেক্ষা করছিলাম। আমার সঙ্গে ছিল মণি, পপি, শাহাদাত ও জাবেদ। রাফি ছাদে এলে আমরা তাকে অধ্যক্ষের বিরুদ্ধে মামলা তুলে নিতে চাপ দিই। রাজি না হলে তার হাত-পা বেঁধে ছাদে শুইয়ে ফেলি। এরপর রাফির পা চেপে ধরে পপি। মুখ চেপে ধরে শাহাদাত। মণি রাফির বুক চেপে ধরে। জাবেদ কেরোসিন ঢালে এবং আমি দিয়াশলাই দিয়ে গায়ে আগুন ধরাই।’\nনুসরাত জাহান রাফি হত্যা মিশনে সরাসরি জড়িত ছিলেন কামরুন নাহার মণি। নুসরাতের বুকসহ শরীর চেপে ধরেন এবং বোরখার ব্যবস্থা করে দেন। নুসরাতের পা বেঁধে চলে যাওয়ার সময় মণি তাকে সম্পা বলে ডাকে।\nপ্রসঙ্গত,গত ৬ এপ্রিল ফেনীর সোনাগাজীতে মাদ্রাসাছাত্রী নুসরাত জাহান রাফি আলিম পরীক্ষা দিতে যান। পরীক্ষা শুরুর আগে তাকে কৌশলে ছাদে ডেকে নিয়ে পুড়িয়ে হত্যার চেষ্টা করা হয়। ১০ এপ্রিল রাত সাড়ে ৯টার দিকে ঢাকা মেডিক‌্যাল কলেজ হাসপাতালের বার্ন ইউনিটে নুসরাত মারা যান।\nসরাসরি কিলিং মিশনে অংশ নেয় পাঁচজন। তারা হলেন- শাহাদাত হোসেন শামীম, জোবায়ের হোসেন, জাবেদ হোসেন, কামরুন নাহার মণি ও উম্মে সুলতানা পপি। এ ঘটনায় ৮ এপ্রিল রাতে সোনাগাজী মডেল থানায় মামলা দায়ের করেন অগ্নিদগ্ধ রাফির বড় ভাই মাহমুদুল হাসান নোমান।\nমামলার ১২ জন আসামি আদালতে স্বীকারোক্তিমূলক জবানবন্দী দিয়েছেন। বর্তমানে মামলাটির আসামি পক্ষের যুক্তিতর্ক চলছে। আগামী অক্টোবর মাসের প্রথম সপ্তাহে এ আলোচিত মামলাটির রায় ঘোষণা হতে পারে বলে বাদী পক্ষের আইনজীবীরা আশা প্রকাশ করেছেন।\nভাল নেই ঝালকাঠির ভাসমান বাজারের বিক্রেতারা


বৃষ্টি উপেক্ষা করে মৌলভীবাজারে পরিবহন শ্রমিক ইউনিয়নের শান্তিপূর্ণ নির্বাচন - RED TIMES\nবৃষ্টি উপেক্ষা করে মৌলভীবাজারে পরিবহন শ্রমিক ইউনিয়নের শান্তিপূর্ণ নির্বাচন\nপ্রকাশিত: ৭:৩৬ অপরাহ্ণ, অক্টোবর ২৬, ২০১৯\nদিনভর গুরি গুরি বৃুিষ্ট উপেক্ষা করে উৎসবমূখর পরিবেশে শান্তিপূর্ণ ভাবে জেলার সর্ববৃহত শ্রমিক সংগঠন মৌলভীবাজার জেলা সড়ক পরিবহন শ্রমিক ইউনিয়নের (রেজি নং চট্র ১২২৩) ত্রি বার্ষিক নির্বাচন সম্পন্ন হয়েছে।\nশনিবার (২৬ অক্টোবর) সকাল ৮টা থেকে ভোট গ্রহণ শুরু হয়ে বিকাল ৪টা পর্যন্ত মৌলভীবাজার সদর উপজেলাসহ ৪টি উপজেলায় মোট ৪টি ভোট কেন্দ্রে শান্তিপূর্ণ ভাবে টানা ভোট গ্রহণ চলে।\nসরেজমিন ঘুরে দেখা যায়, চারটি ভোট কেন্দ্রের মধ্যে সবচেয়ে বেশি ভোটার রয়েছেন মৌলভীবাজার টাউন কামিল মাদ্রাসা ভোট কেন্দ্রে। সেখানে সকাল থেকে ৪টি বুথের সামনেই ভোটারদের দীর্ঘ লাইন দেখা যায়। ঐ কেন্দ্রের ভোটারদের শান্তিপূর্ণ ভোট গ্রহণ নিশ্চিতে এবং আইনশৃঙ্খলা রক্ষায় কেন্দ্রের ভিতরে ও বাহিরে পর্যাপ্ত সংখ্যক পুলিশ মোতায়েন রয়েছে।\nনির্ধারিত সময়ে ভোট গ্রহন শেষে এ রিপোর্ট লেখা পর্যন্ত ভোট গণনা চলছে বলে জানান প্রধান নির্বাচন কমিশনার সঞ্জিত কুমার দেব। তিনি জানান, জেলার মোট ৪টি ভোট কেন্দ্রে সবমিলিয়ে এ পর্যন্ত প্রায় ৮০ভাগ ভোট কাষ্ট হয়েছে। নির্বাচনে পর্যবেক্ষক হিসেবে দ্বায়িত্ব পালন করেন সিনিয়র আইনজীবি এডভোকেট শান্তি পদ ঘোষ।\nভোট কেন্দ্র গুলি হল , মৌলভীবাজার টাউন কামিল মাদ্রাসা, ভোটার সংখ্যা-২৩০০, শ্রীমঙ্গল উপজেলা পরিষদ মিলনায়তন ,ভোটার সংখ্যা-১৫৫০,বড়লেখা ৬নং ইউনিয়ন পরিষদ মিলনায়তন, ভোটার সংখ্যা-৫৫০ ও কুলাউড়া মোস্তফা কমিউনিটি সেন্টার ভোটার সংখ্যা-১২০০।\nনির্বাচনে কার্যকরি পরিষদের মোট ১৯টি পদের মধ্যে ৯টি পদে ইতি মধ্যে বিনা প্রতিদ্বন্ধিতায় নির্বাচিত হওয়ায় সভাপতি-সাধারণ সম্পাদকসহ মোট ১০টি পদে নির্বাচন অনুষ্ঠিত হয়েছে।\nসভাপতি পদে প্রতিদ্বন্ধিতা করছেন বীর মুক্তিযোদ্ধা মো. আব্দুল গণি (ছাতা), মো. আনোয়ার হোসেন (চেয়ার), মো. ফজলুল আহমদ (আনারস)। কার্যকরি সভাপতি পদে মো. আক্তার হোসেন লেবু (উড়োজাহাজ), মো. ফয়ছল আহমদ রুনু (বাইসাইকেল), মো. শাওন মিয়া (মাইক্রোবাস)। সহ-সভাপতি পদে লড়ছেন মো. আইয়ুব আলী (গরুর গাড়ি), মো. আজাদ মিয়া (হাত পাখা), মো. ফারুক মিয়া (রিক্স), মো. শামিম আহমদ (তালগাছ), মো. সাহেদ আহমদ (ঘোড়া)। সাধারণ সম্পাদক পদে মো. আব্দুল আহাদ (দোয়াত কলম), মো. ইসরাইল মিয়া (টেলিভিশন), মো. শামিম আহমদ (মোটর সাইকেল), মো. ছালেহ আহমদ (মই)। সহ-সাধারণ সম্পাদক মো. শামিম আহমদ (হরিণ), মো. শাহিন আহমদ (ট্রাক), মো. সমছুল ইসলাম (বই)। সাংগঠনিক সম্পাদক পদে লড়ছেন আব্দুল জলিল বাচ্চু (বাঘ), মো. জাকির হোসেন (হাতি), মো. জুয়েল মিয়া (তারা), মো. জাহিদ হাসান (ডাব)। প্রচার সম্পাদক পদে মো. জামাল মিয়া (চশমা) ও মো. দুরুদ মিয়া (আম)। লাইন সম্পাদক পদে প্রতিদ্বন্ধিতা করছেন মো. আব্দুল আহাদ (উট পাখি) ও মো. আব্দুল সত্তার (বন্দুক)।\nনির্বাচনে সর্বমোট ৫ হাজার ৬শত ভোটার তাদের ভোটাধিকার প্রয়োগ করে সংগঠনটির আগামী নেতৃত্ব নির্বাচন করবেন।


যৌতুক না পেয়ে শাশুড়িকে পিটিয়ে হত্যা! - জাতীয়\n১ কার্তিক ১৪২৫ বঙ্গাব্দ, মঙ্গলবার ১৬ অক্টোবর ২০১৮, ২:১৯ অপরাহ্ন\nযৌতুক না পেয়ে শাশুড়িকে পিটিয়ে হত্যা!\nপ্রকাশ: ২০২২ ঘণ্টা, শুক্রবার ২০ জুলাই ২০১৮\nগাজীপুরে যৌতুক না পেয়ে শাশুড়িকে পিটিয়ে হত্যার অভিযোগ উঠেছে জামাই মনির হোসেনের বিরুদ্ধে। বৃহস্পতিবার রাতে শহরের হাজীবাগ এলাকায় এ ঘটনা ঘটে। ঘটনার পর বাড়ি থেকে পালিয়ে গেছে অভিযুক্ত মনিরসহ তার স্বজনরা।\nনিহত সামসুন্নাহার (৫০) গাজীপুরের শ্রীপুর উপজেলার প্রহলাদপুর গ্রামের মৃত আতাউর রহমান সরকারের স্ত্রী। অভিযুক্ত জামাই মনির হোসেন (৩৫) গাজীপুর শহরের হাজীবাগ এলাকার মো. জমির উদ্দিনের ছেলে। মনির পেশায় প্রাইভেটকার চালক।\nপুলিশ ও নিহতের স্বজনরা জানায়, মনির হোসেনের সঙ্গে তিন বছর আগে সামসুন্নাহারের মেয়ে নুরুন্নাহার আক্তার সুইটির বিয়ে হয়। তাদের মুনিহা নামে ১৩ মাসের একটি মেয়ে আছে। বিয়ের সময় সুইটির বাবা মনিরকে নগদ এক লাখ টাকা, আসবাবপত্র ও স্বর্ণালংকার দেন। বিয়ের পর থেকে মনির ও তার পরিবারের সদস্যরা আরও যৌতুকের জন্য নির্যাতন শুরু করে। গত বুধবার ওয়ারিশের জমি বিক্রি করে টাকা এনে দেয়ার জন্য স্ত্রী সুইটিকে বেদম মারধর করে মনির। পরে শিশু মুনিহাকে রেখে স্ত্রী নুরুন্নাহার সুইটিকে বাড়ি থেকে তাড়িয়ে দেয় মনির।\nবৃহস্পতিবার মনির শাশুড়িকে ফোন করে সুইটিকে নিয়ে আসতে বলে। আসার পর রাত ১০টার দিকে মনির ও তার স্বজনরা মিলে যৌতুকের টাকা না দেয়ায় শাশুড়ি সামসুন্নাহারের সঙ্গে ঝগড়ায় লিপ্ত হয়। এক পর্যায়ে সবাই মিলে সামসুন্নাহারকে বেধড়ক পিটুনি দেয় এবং গলা টিপে শ্বাসরোধ করে। এতে তিনি নিস্তেজ হয়ে পড়েন। রাত ১১টার দিকে সামসুন্নাহারকে শহীদ তাজউদ্দিন আহমদ মেডিকেল কলেজ হাসপাতালে নিয়ে গেলে চিকিৎসক তাকে মৃত ঘোষণা করেন।\nজয়দেবপুর থানা পুলিশের ভারপ্রাপ্ত কর্মকর্তা (ওসি) আমিনুল ইসলাম জানান, রাতেই মনিরসহ অভিযুক্তরা পালিয়ে গেছে। এ ঘটনায় জড়িতদের গ্রেফতারের চেষ্টা চলছে।


'বর্বর' বরকে নিয়ে নাজেহাল শ্রাবন্তী! দেখুন রোশনের সঙ্গে নায়িকার ভাইরাল ভিডিয়ো - This adorable tik tok video of Srabanti and Roshan going viral on dekhte bor bor , Bangla News\nশ্রাবন্তী ও রোশন (ছবি-ইনস্টাগ্রাম)\n'বর্বর' বরকে নিয়ে নাজেহাল শ্রাবন্তী! দেখুন রোশনের সঙ্গে নায়িকার ভাইরাল ভিডিয়ো\n১ মিনিটে পড়ুন . Updated: 26 Apr 2020, 01:01 PM IST HT Bangla Correspondent\nদেবের জায়গায় এবার রোশন। 'শুধু তোমারই জন্য' ছবির গানে দেবের জায়গায় বর রোশনকে হিরো বানিয়ে টিকটক ভিডিয়ো বানালেন শ্রাবন্তী।\nSrabanti ChatterjeeRoshan SinghDevShudhu Tomari Jonne\nকরোনার জেরে ঘরবন্দি আম জনতা থেকে তারকা, সকলেই। এই কঠিন সময়ে পরিবারের সঙ্গেই সময় কাটাচ্ছেন টলি সুন্দরী শ্রাবন্তী। কোয়ারেন্টাইন পিরিয়ডে জমে উঠেছে রোশন-শ্রাবন্তীর রোম্যান্স। ফলোয়ার সংখ্যার নিরিখে সোশ্যাল মিডিয়ার অন্যতম জনপ্রিয় টলি তারকা শ্রাবন্তী। টলিউড হিরোদের থেকেও অনেকখানি এগিয়ে নায়িকা। ফেসবুক, টুইটার থেকে ইন্সটাগ্রামের পাশাপাশি টিক-টকেও ব্যাপক জনপ্রিয় শ্রাবন্তী।\nসম্প্রতি রোশনকে নিয়ে টিকটকে একটি মিষ্টি ভিডিয়ো তৈরি করেছেন শ্রাবন্তী। যেখানে শ্রাবন্তী -দেব জুটির চর্চিত ছবি 'শুধু তোমারই জন্য'র 'দেখতে বউ বউ' গানে ঠোঁট নাড়লেন শ্রাবন্তী।ভিডিয়োয় এই দম্পতির পোশাকেও ছিল রঙ মিলান্তি, দুজনেই পরেছিলেন কালো রঙের পোশাক। এই ভিডিয়োর ভিউ সংখ্যা ইতিমধ্যেই ২০ লক্ষ পার করেছে।\n♬ Dekhte Bor Bor - trinamukherjee20\nতবে এই প্রথম নয়, আগেও রোশনকে নিয়ে বেশকিছু রোম্যান্টিক টিক-টক ভিডিয়ো বানিয়েছেন শ্রাবন্তী।\n♬ Ei Tuku Mon - s.m.rahim\nগত সপ্তাহে লকডাউনের মাঝেই বিয়ের প্রথম বর্ষপূর্তি পালন করেছেন এই জুটি। বিবাহবার্ষিকীতে বন্ধুদের জন্য গ্র্যান্ড সেলিব্রেশন প্ল্যান করেছিলেন রোশন-শ্রাবন্তী, তবে করোনা সংকটের মাঝে বাতিল করতে হয়েছে সেলিব্রেশনের সব প্ল্যান। গত বছর ১৯ এপ্রিল পঞ্জাবের অমৃতসরে পঞ্জাবি রীতি মেনে সাত পাকে বাঁধা পড়েন রোশন-শ্রাবন্তী।এর আগে দু'বার বিয়ে ভেঙেছে নায়িকার। কিন্তু বিয়ে নামক সামাজিক প্রতিষ্ঠানের প্রতি আজও সমান ভরসা রয়েছে অভিনেত্রীর। তাই নতুন ভালোবাসার খোঁজ পেয়ে দেরি না করেই বিয়েটা সেরে ফেলেছিলেন শ্রাবন্তী। এখন ছেলে-স্বামীকে নিয়ে গুছিয়ে সংসার করছেন।


জরায়ুতে জীবাণুর সংক্রমণ (পি আই ডি) প্রতিরোধে আপনার করনীয় - medicalbd\nin নারী স্বাস্থ্য, ভিডিও January 19, 2021\t0\nমেডিকেলবিডি ডেস্ক: পি আই ডি (পেলভিক ইনফ্লামেটরি ডিজিজ) হচ্ছে জরায়ু এবং ডিম্বনালীতে জীবাণুর সংক্রমণ। মাঝে মাঝে এটি ডিম্বাশয়কে ও আক্রান্ত করতে পারে। পি আই ডির একটি কমন কারণ হচ্ছে Chlamydia and gonorrhoea নামক জীবাণুর সংক্রমণ। এছাড়া আন্যান্য কিছু জীবাণুও এই রোগের কারণ হতে পারে। বেশির ভাগ ক্ষেত্রে যৌনবাহিত রোগের মাধ্যমে এই জীবাণুর প্রবেশ ঘটে।\nএছাড়াও গর্ভপাত, জরায়ুর কোনো অপারেশন, অনিরাপদ শারিরীক সম্পর্ক ইত্যাদির মাধ্যমে জিবাণুর প্রবেশ ঘটতে পারে। কিছু লক্ষণ দেখে এবং পরীক্ষা নিরীক্ষার মাধ্যমে এ রোগে আক্রান্তদের সনাক্ত করা যায়। এ রোগের কিছু পরিচিত লক্ষণ হল:\nতলপেটে ব্যথা, জ্বর এবং এবনরমাল স্রাব, মাসিকের অনিয়মিত হওয়া, এ সময় অতিরিক্ত রক্তক্ষরণ এবং পেটে ব্যথা, সহবাসে ব্যথা অনুভুত হওয়া। এই লক্ষণগুলোর তীব্রতা কম বা বেশি হতে পারে। এমনকি অনেক সময় কোনো ধরনের লক্ষণ প্রকাশ ছাড়াও আপনি এ রোগে আক্রান্ত হতে পারেন। কারণ এ রোগের জীবাণুগুলো অনেকসময় কোনো ধরনের লক্ষণ প্রকাশ ছাড়াই জরায়ুর মুখে সুপ্ত অবস্থায় থাকতে পারে।\nএ রোগ নির্ণয়ের জন্য কিছু পরীক্ষার দরকার হয়। জরায়ুর মুখ বা মুত্রনালী থেকে ডিসচার্জ নিয়ে পরীক্ষা করে জীবাণুর উপস্থিতি নির্ণয় করা যেতে পারে। এছাড়া সংক্রমণের লক্ষণ বোঝার জন্য রক্ত, ইউরিন পরীক্ষা ও পেটের আলত্রাসনোগ্রাম করা হয়। কিছু কিছু ক্ষেত্রে ল্যাপারস্কপি পরীক্ষার মাধ্যমে এ রোগের উপস্থিতি নিশ্চিত করা হয় এবং একই সময় চিকিৎসাও সম্ভব।\nপ্রাথমিক অবস্থায় এন্টিবায়োটিক এবং পেইন কিলার দিয়ে চিকিৎসা করা হয়। এ ক্ষেত্রে ঔষধগুলো চিকিৎসকের পরামর্শ অনুযায়ী ঠিক মাত্রায় খেতে হবে। একই সাথে হাজব্যান্ড বা পার্টনারের চিকিৎসাও জরুরি। অন্যথায় বার বার জীবাণু সংক্রমণের সম্ভাবনা থেকে যায়।\nকেন সময় মতো চিকিৎসা করা জরুরী?\nএর চিকিৎসা সময় মতো না করালে কিছু দীর্ঘমেয়াদী জটিলতার সৃষ্টি হতে পারে। এগুলো হচ্ছে- দীর্ঘদিন ধরে তলপেট ব্যথা, মাজা ব্যথা, ডিম্বনালীর পথ বন্ধ হয়ে বা জরায়ু এবং এর আশে পাশের অঙ্গ প্রত্যঙ্গের স্বাভাবিক অবস্থান নষ্ট হয়ে সন্তান ধারণে অক্ষমতা বা বন্ধ্যাত্বের কারণ হয়, ডিম্বনালীর পথ বাধাগ্রস্থ হয়ে একটোপিক প্রেগনেন্সি (জরায়ুর বাইরে গর্ভধারণ) হতে পারে, প্রজননতন্ত্র সংক্রমণের যথাযথ চিকিৎসা না নিলে গর্ভপাত, সময়ের আগে বাচ্চা প্রসব এবং কম ওজনের বাচ্চা জন্মদানের সম্ভাবনা বেড়ে যায়।\nকিভাবে প্রতিরোধ সম্ভব?\nএটি একটি প্রতিরোধযোগ্য সমস্যা। সচেতনতা আপনাকে এ সমস্যায় আক্রান্ত হবার হাত থেকে রক্ষা করতে পারে। নিরাপদ শারিরীক সম্পর্ক এবং কনডম ব্যবহার জীবাণুর সংক্রমণ থেকে জরায়ুকে রক্ষা করে। যত্রতত্র এম আর (গর্ভপাত) করানো থেকে বিরত থাকতে হবে। এম আর বা ডিএন্ড সি করার দরকার হলে রেজিস্টার্ড ডাক্তার দিয়ে জীবাণুমুক্ত পরিবেশে করতে হবে। এ রোগের লক্ষণ দেখা দেবার দুই থেকে তিন দিনের মধ্যে চিকিৎসা শুরু করলে জটিলতার হার অনেকাংশে কমে যায়।\nমেডিকেলবিডি/এএনবি/ ১৯ জানুয়ারি, ২০২১\nbangla health bangla health tips bangla news bangladesh bangladesh daily newspaper bangladesh newspaper online bd newspapers daily bangla newspaper health tips health tips for men health tips for women Medical BD bangla health tips medicalbd চিকিৎসা জরায়ুতে জীবাণুর সংক্রমণ ডা. মোঃ সফিউল্যাহ্ প্রধান ফিজিওথেরাপি মেডিকেল বিডি মেডিকেলবিডি\t2021-01-19\nPrevious: বাত ব্যথায় করণীয় ও বর্জণীয়\nNext: নিয়মিত ডিম খাওয়া যাবে কি না?


ভারতে মন্ত্রীর বিরুদ্ধে ধর্ষণের অভিযোগ! - আন্তর্জাতিক - Premier News Syndicate Limited (PNS)\nভারতে মন্ত্রীর বিরুদ্ধে ধর্ষণের অভিযোগ!\n২৩ ফেব্র্রুয়ারী ২০১৮, ১২:৩২ মধ্যরাত\nপিএনএস ডেস্ক: ভারতের অরুণাচল প্রদেশের মুখ্যমন্ত্রী পেমা খান্ডুর বিরুদ্ধে ধর্ষণের অভিযোগ করেছেন এক নারী। মন্ত্রীর বিরুদ্ধে ধর্ষণের অভিযোগ এনে বিচারের দাবিতে রাজ্যের জাতীয় নারী কমিশনের দ্বারস্থ হয়েছেন তিনি।\nলিখিত অভিযোগে ওই নারী বলেন, ২০০৮ সালে পেমা খান্ডুর সঙ্গে আরো দু'জন তাকে জোর করে রাজ্যের সার্কিট হাউসে নিয়ে যায়। সেখানে তিনজন মিলে তাকে ধর্ষণ করে।


ভাষার মাসে: পথে-প্রান্তরে প্রকৃত মুক্তিযোদ্ধা ও সংগঠকদের সাথে কথোকথন...! - Chattogram Daily - Latest News from Chattogram (Chittagong)\nভাষার মাসে: পথে-প্রান্তরে প্রকৃত মুক্তিযোদ্ধা ও সংগঠকদের সাথে কথোকথন…! বীর মুক্তিযোদ্ধা মোঃ আবুল হাশেম (আর্টিস্ট) ও প্রবীন সংগঠক মোঃ আলী হোসেন\n(মুঃবাবুল হোসেন বাবলাঃ২৩ফেব্রুয়ারী:চট্টগ্রাম)\nদক্ষিণ পতেঙ্গার লালদিয়ার চরের দীর্ঘদিন বসবাসরত বাসিন্দাদের উচ্ছেদের খবর সংগ্রহকালে বহু বছর পরে দেখা মিলল(দঃহালিশহরের) নারিকেল তলাস্থ(হাজী নুরগনি পাড়ার) স্থায়ী বাসিন্দা বীর মুক্তিযোদ্ধা মোঃ আবুল হাশেম (আর্টিস্ট)।একই সাথে হঠাৎ দেখা মিলল অপর প্রবীন সংগঠক(বঙ্গবন্ধুর) সমর্থক মোঃ আলী হোসেন।\nমুক্তিযোদ্ধা হাশেম জানাই, তিনি এক সময়ে ধানমন্ডির ৩২নং বাড়িতে বঙ্গবন্ধু শেখ মুজিবের সাথে বসে দেশের রাজনীতির বিভিন্ন পরামর্শ সহ সাংগঠনিক বিষয়ে সরাসরি আলোচনা করতেন।\nদেশ স্বাধীনের পরে তিনি নগরীর বন্দরটিলা এলাকায় আলী মার্কেটে একটি আর্টের দোকান(ছবি ও লিখার) দোকান করে সংসার চালাতেন। বর্তমানে তিনি অভাবের কারণে বসভিটে বিক্রি করে ৪১নং ওয়ার্ডের (ডেইল পাড়াস্থ)একটি ভাড়াবাসায় অত্যন্ত মানবেতর জীবন-যাপন করছেন বলে সংবাদ মাধ্যম কে জানিয়েছেন।\nঅপর মুক্তিযোদ্ধার সংগঠক মোঃ আলী হোসেন জানাই, এই সময়ে বীর মহিউদ্দিন চৌধুরীর খুব বেশী প্রয়োজন ছিল। তিনি থাকলে-লালদিয়ার চরের বাসিন্দাদের পাশে দেখে তা প্রতিরোধে মূখ্যভুমিকা রাখার চেষ্টা করতেন। তার কথায় বুঝা গেল,বর্তমানে চট্টগ্রামে রাজনৈতিক নেতৃত্ব শূন্য বিরাজ করছে।\nতিনি আরো আক্ষেপ করে বলেন, মুক্তিযোদ্ধের স্বপক্ষের সরকার রাষ্ট্রীয় ক্ষমতায় অথচ- প্রকৃত দেশপ্রেমিক মুক্তিযোদ্ধারা পথে-প্রান্তরে ,অনদার-অবহেলা আর বঞ্চনার শিকার হয়ে দূর্ভোগ-পৌহাচ্ছে। এই দায় কার…..! আমাদের প্রতি কেউ কি সদয় এগিয়ে আসবেন না…… ।\nতারা আরো জানাই, অভাব ও অজানার কারণে মুক্তি সনদ বা সার্টিফিকেট সংগ্রহ করতে না পারায় রাষ্ট্রীয়ভাতা পাচ্ছেন না । যা অত্যন্ত দূঃখের বিষয়।\nবাল্যবন্ধু ও সহপাঠি মোঃ জামাল হোসেন শাহিন ও আমি হোসেন বাবলা লালদিয়ার চরের বাসিন্দাদের উচ্ছেদের খবর সংগ্রহকালে ১২নং রোড এলাকায়(তুলাতুলি) লালদিয়া স্পোটিংক্লাবের সামনে এই দুই গুনীজনের স্বাক্ষাত পেয়ে এক চা খাওয়াতে পেরে নিজেদের ধন্যমনে করিছ। নিছক গল্প নহে–এদের জন্য কিছু একটা করার জন্য রাষ্ট্রীয় জনপ্রতিনিধি,জেলা প্রশাসন, সিটি মেয়র এবং যথাযত কতৃপক্ষের সু-দৃষ্টি কামনা করছি।\nPrevious: লালদিয়াচর বাসীর বিষাদময় পানীয়জলের কষ্ট লাগবে কিছু উদ্যোগী মানবিক সংগঠক ….\nNext: পিলখানা হত্যাকাণ্ডের এক যুগ : নিহত সেনা কর্মকর্তাদের সমাধিতে রাষ্ট্রপতি ও প্রধানমন্ত্রীর শ্রদ্ধা


অস্পষ্ট জার্নাল: ৮ – Sushanta Paul\nঅস্পষ্ট জার্নাল: ৮\nমানুষের ক্ষমতা যখন তার জ্ঞানের পরিধিকে ছাড়িয়ে যায়, ঠিক তখনই বিপর্যয়গুলো দেখা দেয়। অতি প্রাচীনকাল থেকেও এটিই হয়ে আসছে। সে সময় মানুষ যখন ক্ষমতাশীল হতে লাগল, তখন তারা জানত না, তাদের এই বাড়তি শক্তিকে তারা কী কাজে ব্যবহার করবে। এতে করে নিজেদের ক্ষমতা নিয়ে তাদের মধ্যে কিছু অহেতুক দম্ভ তৈরি হতে থাকে, যার ফলে তারা বিভিন্ন সময় বিভিন্ন দুর্বল জাতির উপর সাহায্যের হাত না বাড়িয়ে, বরং তাদের উপর রাজত্ব করতে থাকে এবং কখনও কখনও, সাহায্যের নামে তাদের নিজেদের ইচ্ছেমতো চালাতে থাকে, তাদের উপর নানা অপকৌশলে বলপ্রয়োগ করতে থাকে। এই ক্ষমতার অহংকারে তারা সত্যের পথ থেকে দূরে সরে যায় এবং সত্যকে অস্বীকার করতে শুরু করে। নিজেদের চারপাশে দেয়াল তৈরি করতে থাকে এবং ইচ্ছেখুশি অনুযায়ী মুখোশের আড়ালে নিজেকে লুকিয়ে রাখে। মানুষ কখন মুখ ফেলে মুখোশ নেয়? অনেক কারণেই নেয়। সেগুলির মধ্যে একটি হলো, যখন মানুষ তার নিজের সম্পর্কে কিছু ভ্রান্ত ধারণার অনুগামী হয়, নিজেকে এমনভাবে দেখাতে চায়, যেমনটা সে আসলে নয়। তখন মানুষ তার নিজের হৃদয় থেকে ক্রমেই অনেক দূরে সরে যায় এবং একটা কপটচক্রের আবর্তে ঘুরতেই থাকে।\nসত্যের খোঁজ কেবলই বুদ্ধিগত কারণে হতে পারে না, একে অবশ্যই গভীরভাবে স্বজ্ঞামূলক হতে হয়। বুদ্ধির চেয়ে স্বজ্ঞার মূল্য অনেক বেশি। কেবলই কল্পনার রাজ্যে বিচরণ যার, সে কখনও সত্যের খোঁজ পায় না। একজন সত্যানুসন্ধানীকে অবশ্যই একই সাথে কৌতূহলী ও উৎসুক হতে হয়, একইসাথে বুঝেশুনে কিছু ঝুঁকি নিতে জানতেই হয়। সত্যের পথটা কখনও সরল এবং সোজা নয়। এতে প্রতিপদে বাধা আসতে পারে, পরাজয় গ্রাস করতে পারে, এমনকি মৃত্যুভয় থামিয়ে দিতে চাইতে পারে। সত্যের পথে হাঁটতে গেলে আমাদের মানসিকতা এমন হতে হবে, যেন যদি পথে মৃত্যুও আসে, তবুও আমরা পিছু ফিরে যাব না। এ মৃত্যু মূলত সমাজের কিংবা নিজের মধ্য থেকে সৃষ্ট নানান বিপত্তি ও সংশয়, যা আমাদের ওই মুহূর্তে আচ্ছন্ন করে ফেলে পুরোপুরি অন্ধ করে দিতে চায়। আলোর পথে হাঁটতে চাইলে আমাদের আজীবন সত্যের খোঁজ করে যেতে হবে। কেননা আমাদের জন্মগত দৃষ্টি ক্ষীণ, এটি সব কিছু দেখতে পায় না। আমরা যতই খোঁজ করে যাই না কেন, অথবা আমরা যতই আলোকিত হই না কেন, জীবনের শেষপ্রান্তে এসেও আমাদের অনেক কিছুই অদেখা থেকে যাবে। এটা নিয়ে বেঁচেথাকার সময় কিংবা সত্যকে জানার ও বোঝার সময় অতটা উদ্‌বিগ্ন হয়ে থাকাটা আবশ্যক নয়। এই পৃথিবীতে মানুষ মৃত্যুর আগে ঠিক ততটাই সত্য জেনে নিতে পারে, যতটা আন্তরিক প্রচেষ্টা ও সামর্থ্য তার মধ্যে থাকে। সবার সব সামর্থ্য থাকে না, এটা মেনে নেওয়াটা জরুরি। অবশ্য, ক্রমাগত সাধনায় নিজের সামর্থ্যকে বাড়িয়ে নেওয়া যায় বহুগুণে!\nসত্যকে জোর করে পাওয়া যায় না, কেবল নিরন্তর চেষ্টায় সত্য নিজে এসে আমাদের সামনে নিজেকে প্রকাশ করে, কিন্তু তার প্রকাশিত হবার আগে আমরা আমাদের চারপাশে নিজেকে যেসকল ভণ্ডমুখোশের আড়ালে লুকিয়ে রেখেছি, আমাদের ভাবনাবলয়ের পরিধির দিকে যে আবরণ তৈরি করেছি, আগে সেগুলো এক এক করে ঝেড়ে ফেলতে হবে। সত্য সামনে আসার অর্থ হচ্ছে, আমাদের হৃদয়ের অন্তস্তলে তার শক্ত অধিষ্ঠান হওয়া। সেটাকে প্রার্থনার মধ্য দিয়ে জেনে নিতে হয়। আসলে আমাদের পক্ষে ঠিক যতটা জানা সম্ভব, অথবা যতটুকু সমন্বয় করা সম্ভব, তার সব কিছুই আমাদের ভেতরে রয়েছে। আমাদের এই সুপ্ত, ঘুমন্ত সত্তাটিকে জাগিয়ে তুলতে হবে। আর এই ঘুমন্ত সত্তাটিকে জাগিয়ে তুলতে চাইলে অনবরত সকল সংস্কার থেকে নিজেকে মুক্ত করে চেষ্টা চালিয়ে যেতে হয়। সত্যের একাধিক রূপ রয়েছে এবং একে একাধিক মাত্রায় সংজ্ঞায়িত করা যায়। এক-একটা মানুষের জীবনের সত্য এক-এক রকমের। যে সত্য তাকে বাঁচিয়ে রেখেছে---পৃথিবীর অন্য কোনও জীবের কণামাত্রও ক্ষতিসাধন না করেই, সে সত্যকে মিথ্যা বা অমূলক বলে নিজের মতামত দেওয়ার নামই মূর্খতা। নিজের সত্যই একমাত্র শ্রেষ্ঠ সত্য, বাকি সবই খেলো, এমন মানসিকতা মূর্খতারই নামান্তর। এমন মূর্খতা পৃথিবীতে যত বাড়বে, পৃথিবী ততই সংঘাতের দিকে চলে যাবে। আমাদের মাথায় রাখতে হবে, আমিই ঠিক, বাকিরা ভুল,---এই অহমিকাপূর্ণ বিশ্বাসই হলো অজ্ঞতা ও অজ্ঞানতার প্রথমসোপান।\nএকজন প্রকৃত আলোকিত মানুষ একই সাথে একজন শিক্ষক এবং ছাত্র। একজন আলোকিত শিক্ষক প্রত্যেকের কাছ থেকেই শিক্ষা লাভ করে থাকেন এবং তাঁর জীবনের শেষমুহূর্ত পর্যন্ত শিক্ষালাভ করতে থাকেন। পৃথিবীটা পূর্ব এবং পশ্চিম, এই দুইটি সম্পূর্ণ ভিন্ন মস্তিষ্কসম্পন্ন মানুষের দ্বারা পরিচালিত। পৃথিবীর অর্থই হলো পৃথিবীর মানুষ। আমাদের ডানমস্তিষ্ক এবং বামমস্তিষ্কের মতোই এ পৃথিবীর চিন্তাচেতনা, কাজ করার ধরন সম্পূর্ণ আলাদা। আমাদের ডানমস্তিষ্কের মতোই পশ্চিমগোলার্ধের মানুষ সব বিষয়ই বিজ্ঞানসম্মত, আক্রমণাত্নক ও যৌক্তিকভাবে গ্রহণ কিংবা বর্জন করে। আমাদের বামমস্তিষ্কের মতো পূর্বগোলার্ধের মানুষ কোমল, নরম, গভীর চিন্তাশক্তিসম্পন্ন, রহস্যপূর্ণ। ডানমস্তিষ্ক বিজ্ঞানের মাধ্যমে প্রকৃতিকে জয় করতে চায় এবং এর জন্য বিজ্ঞানসম্মত উপায়ে কাজ চালিয়ে যায়, কিন্তু আমাদের বামমস্তিষ্ক নিজেকে প্রকৃতির কাছে সমর্পিত করে এবং নিরন্তর চেষ্টার মাধ্যমে প্রকৃতির সাথে আত্মার সংযোগ ঘটাবার চেষ্টা করে। এজন্য আমাদের ডানমস্তিষ্কের সাথে আমাদের বামমস্তিষ্কের একধরনের চিরন্তন দ্বন্দ্ব সব সময় লেগেই থাকে। আমাদের ডানমস্তিষ্ক কেবল বিজ্ঞানকে কাজে লাগিয়ে সব কিছুর উত্তর খুঁজতে চেষ্টা করে, কিন্তু আমাদের বামমস্তিষ্ক নিজের বুদ্ধিমত্তা, আবেগ, প্রজ্ঞাকে কাজে লাগিয়ে নিজেকে ক্রমাগত প্রশ্নকরার মাধ্যমে সমাধানে উপনীত হয়। আর প্রজ্ঞা ব্যতীত বৈজ্ঞানিক উন্নতি বরাবরই ধ্বংসাত্নক। এটি একটি শিশুর হাতে তরবারি ধরিয়ে দেবার মতো।\nবলা হয়ে থাকে, প্রত্যেক পঁচিশ শতাব্দী পর পর বিশ্ব একটি মারাত্নক বিশৃঙ্খলার মধ্যে দিয়ে যায়। মানুষ নিজেকে অর্থহীন মনে করে, জীবনের অর্থ তার কাছে সম্পূর্ণ অদৃশ্য হয়ে পড়ে। মানুষ তখন জীবনের উদ্দেশ্য হারিয়ে পথভ্রষ্টের মতো এদিক সেদিক ছোটাছুটি করতে থাকে। একটা গভীর আঁধার মানুষকে চারপাশ থেকে ঘিরে ধরতে থাকে। জীবনের সব কিছু যান্ত্রিক, ব্যর্থ এবং অর্থহীন মনে হতে থাকে। ঠিক এই সময় মানুষকে সত্যের কাছে ধরা দিতে হয়। জীবনের প্রকৃত সত্যের খোঁজ করতে হয়, আলোর খোঁজ করতে হয়। যখন কৃত্রিমতা মানুষকে চারপাশ থেকে ঘিরে ফেলে, তখনই প্রকৃত সময় আলোর পথে যাত্রার। তখনই মানুষ পুরোপুরি প্রস্তুত সত্যকে জানার জন্য। এ সময় একজন শিক্ষকের প্রয়োজন হয়, যিনি এই বিশৃঙ্খল মুহূর্তে মানুষকে আলোর পথে নিয়ে যান। একজন নতুন মানুষের, একটি নতুন মানবতার জন্ম দেওয়ার চাইতে আনন্দের আর কী হতে পারে? একজন প্রকৃত শিক্ষকের কাজ হচ্ছে, ছাত্রের মনে ক্রমাগত তৃষ্ণা বাড়িয়ে দেওয়া এবং সত্যের মুখোমুখি দাঁড়াবার জন্য তাকে প্রস্তুত করে তোলা। কেউ একবার পুরোপুরি আলোকিত হয়ে গেলে তখন আর তার কোনও শিক্ষকের প্রয়োজন পড়ে না। তার ভেতরের সব প্রশ্নের তখন সমাপ্তি ঘটে। নতুন কোনও প্রশ্ন মনে এলে, তার উত্তরটা কোথায় খুঁজলে পাওয়া যায় কিংবা উত্তর পাওয়ার জন্য নিজেকে কোন পথে নিয়ে যেতে হয় ধৈর্যের সাথে, তা সে নিজেই বুঝতে পারে।\nএকটি সম্পূর্ণ নতুন মানসিকতার মানুষ তৈরি করা সহজ কোনও কাজ নয়। এই কাজটি করতে গিয়ে একজন শিক্ষক যখন ভবিষ্যৎ ফল সম্পর্কে আগে থেকেই জানেন কিংবা অনুমান করতে পারেন, তখন তিনি যে কোনও কষ্ট বা উপেক্ষা মেনে নেন। বর্তমানের এই যন্ত্রণা সামনের দিনগুলির নির্মাতা, এটা তাঁর মাথায় খেলতে থাকে। ঠিক যেমনি একজন মা দশ মাস দশ দিন তাঁর পেটে সন্তানধারণ করেন সকল প্রকার কষ্ট সহ্য করেও, কেননা তিনি জানেন, এই সময়ের পর তিনি যখন তাঁর সন্তানের মুখ দেখবেন, একটি নতুন সৃষ্টির মুখ দেখবেন, তখন তাঁর সব কষ্টই সুখে পরিণত হবে। এমনকি মা এ-ও জানেন, এর মাধ্যমে তাঁর জীবনে মৃত্যুর আশঙ্কাও এসে উপস্থিত হতে পারে, তিনি মারা যেতে পারেন, তা সত্ত্বেও তিনি রাজি থাকেন সবকিছু মেনে নিতে। এই প্রক্রিয়ায় এক অনির্বচনীয় আনন্দ আছে। একইভাবে, যখন কেউ সৃষ্টিশীল হয়ে ওঠে, তখন তার মন আনন্দে নাচতে থাকে। এটা অনেক জরুরি, কেননা সৃষ্টির প্রধান উৎস হচ্ছে দুঃখ এবং সৃষ্টির বিকাশের প্রধান শর্ত হচ্ছে আনন্দ। যার মনে দুঃখ নেই, সে কখনও সৃষ্টি করতে পারে না। আবার শুধু দুঃখ থাকলেই হবে না, দুঃখের দহন থেকে শিখতে জানতেও হবে। এ ক্ষেত্রে দুঃখের চাইতে বড়ো ঐশ্বর্য আর নেই। দুঃখ থেকে যে সৃষ্টিটা হয়, সেই সৃষ্টি যদি স্রষ্টাকে আনন্দ না দেয়, তবে সৃষ্টির সকল বিকাশ অবধারিতভাবেই থেমে যাবে। অর্থাৎ, যার মনে কোনও দুঃখ নেই এবং যে তার দুঃখকে কাজে লাগাতে পারে না, এই দুই ধরনের মানুষই গতানুগতিক মানুষ। প্রকৃতপক্ষে, সে-ই সবচেয়ে দুঃখী, যার কোনও দুঃখ নেই।\nসত্যের অস্তিত্বের সমস্ত প্রকটতা মানুষের ভাবনা ও ইচ্ছাকে ব্যবহার করে নতুন নতুন সৃষ্টির দিকে তার মস্তিষ্ককে পরিচালিত করতে থাকে। তখন মানুষ তার মনোভূমিকে ক্রমাগত কর্ষণ করে করে সেটিকে উর্বর করতে থাকে, এবং সৃষ্টির প্রক্রিয়ায় নিজেকে অন্তর্ভুক্ত করে। সেখানে সীমাহীন কষ্ট এবং ধৈর্য থাকে, কিন্তু সেই সীমাহীন কষ্ট আর ধৈর্যের পর যে আনন্দ, যে সুখ আসে, তা যাপিত সমস্ত কষ্টের চাইতে অনেক অনেক গভীর। সে আনন্দের কোনও বিবৃতি হয় না। আমরা যদি আমাদের ডান এবং বাম, উভয় মস্তিষ্ককে সমন্বয় করে চলতে পারি, তবে আমরা একটি সম্পূর্ণ নতুন ভবিষ্যতের মুখ দেখব, যা আমরা আগে কখনও দেখিনি। ব্যক্তিমানুষ নিজেকে বদলে ফেললে, তার পরিবার ও সমাজ বদলাবে, ফলে একসময় পুরো পৃথিবীই বদলাবে। তার পরিবর্তনের প্রথমধাপই হলো, নিজেকে বদলে ফেলা। এভাবে করে মানুষ চাইলে এই পৃথিবীটাকে স্বর্গের রূপ দিতে পারে, কিন্তু সেজন্য চাই যথাযথ প্রস্তুতি, শুদ্ধি এবং পরিপূর্ণতা। প্রস্তুতির অর্থ হচ্ছে, খোলামনে সব কিছুকে গ্রহণ করতে পারা। নিজের সমস্ত অতীত বিশ্বাস ও বদ্ধসংস্কার থেকে বেরিয়ে আসতে না পারলে নিজেকে কোনও কিছুর জন্য প্রস্তুত করা অসম্ভব। নিছকই কৌতূহলী না হয়ে ক্রমান্বয়ে জানার মাধ্যমে নিজের ভেতরে আরও অধিক জানার তৃষ্ণা সৃষ্টি করে যাওয়াই জীবনের উদ্দেশ্য।\nকেবল বুদ্ধিদীপ্ত হয়ে সত্যের অন্বেষণ করলে অথবা গুপ্তচরের বেশে মিথ্যার আড়ালে-থাকা সত্যটার খোঁজ করে গেলেই আমরা প্রকৃত সত্যের সন্ধান না-ও পেতে পারি, তা পেতে চাইলে আমাদের প্রথমত, কী ঘটছে কী ঘটছে না, সেই বিস্তৃতিতে অংশগ্রহণ করতে হবে এবং নিজেদের সাথেই এই মর্মে প্রতিজ্ঞাবদ্ধ হতে হবে যে, আজ থেকে আমি সমস্ত ঔচিত্য ও অনৌচিত্যের শেকল থেকে নিজেকে মুক্ত করে দিলাম। উচিত বা অনুচিত নয়, বরং ঘটমান ও অঘটমান, এই দুইয়ের মধ্যেই আমি সত্যকে খুঁজব। মাথায় রাখতে হবে, পৃথিবীতে উচিত অনুচিত বলে কিছু নেই, যা আছে তা হলো---কী ঘটে, কী ঘটে না। ব্যস্! দুই ধরনের সত্য আছে। একটি মাথায় থাকে, আর-একটি থাকে মাথার বাইরে। আমাদের মাথার বাইরের সত্য, যা দ্বারা জগত নিয়ন্ত্রিত, তা নিয়েই বাঁচতে শিখতে হবে। এই শেখার প্রস্তুতির মাধ্যমেই কেবল আমাদের ভেতর জানার তীব্রতাটা বৃদ্ধি পায়।\nএক্ষেত্রে আমাদের শিক্ষক আমাদের ভেতর সেই তৃষ্ণাবৃদ্ধির কাজটি করে যান। তিনি আমাদের জানার এই আকাঙ্ক্ষাকে এতটাই বাড়িয়ে তোলেন যে এরপর আমাদের জানার পরিধি যতই সংকীর্ণ থাকুক না কেন, সেটা ক্রমান্বয়ে বাড়তেই থাকে। জানার জন্যে ভেতরে এক অগ্নিশিখা সব সময় জ্বলতেই থাকে। এই আগ্রহ আমাদের সবার মাঝেই সুপ্ত অবস্থায় থাকে। কেবল একজন ভালো শিক্ষকই পারেন এই সুপ্ত অগ্নিশিখাকে জাগিয়ে তুলতে। আমরা যখন জানার অদম্য ইচ্ছে নিয়ে প্রস্তুত হই, কেবল তখনই আমাদের জীবনে সেই শিক্ষকের আবির্ভাব ঘটে। সেই শিক্ষক আমাদের ভেতর তাঁর সমস্ত শক্তি ঢেলে দিয়ে আমাদের সুপ্ত শক্তিকে জাগিয়ে তোলার কাজ করে যান। জীবনে বড়ো হওয়ার সবচাইতে সহজ উপায় হলো, কাউকে এমন একজন গুরু বা শিক্ষকের স্থানে বসিয়ে দেওয়া। তাঁর উপদেশ, নির্দেশনা, অনুসৃত মত ও পথ নিজের মধ্যে ধারণ করে, সে অনুযায়ী জীবনকে গঠন করা। তিনি কী বললেন তা বোঝার চাইতে জরুরি, তিনি কী বললেন না, কিন্তু বোঝাতে চাইলেন।\nআমরা যখনই জানার উদ্দেশ্যে আরও ক্ষুধার্থ, ব্যতিব্যস্ত, ব্যগ্র হয়ে পড়ি, আর আমাদের ভেতরে অসন্তুষ্টির পরিমাণ বাড়তেই থাকে, তখনই কেবল আমরা সর্বোচ্চ ঝুঁকি নিতেও প্রস্তুত হয়ে যাই। অন্য আর কোনও লক্ষ্য আর কোনও উদ্দেশ্য আমাদের ভেতর কাজ করে না, কেবল জানার ইচ্ছা ব্যতীত। তখন রাতদিন কেবল সত্যের খোঁজ করতে থাকি, কেবল আমাদের স্রষ্টার খোঁজ করতে থাকি। প্রস্তুতির অর্থই হচ্ছে, সত্যের অনুগামী হওয়া। এটি আমাদের উপলদ্ধি করতে সাহায্য করে যে আমরা কতটা অন্ধভাবে বেঁচে আছি, এবং আমাদের সময়গুলোকে কেবল নষ্ট করেই চলেছি। এটি আমাদের উপলব্ধি করতে সাহায্য করে যে এটা বেঁচে থাকার সঠিক পথটি নয়। যদি আমরা পরমাত্মার পেছনে না ছুটি, তবে আমাদের জীবনটা শূন্যই থেকে যাবে, অব্যবহৃত আর অক্ষমই থেকে যাবে। আর একজন সত্যানুসন্ধানীকে অর্থ, ক্ষমতা, প্রতিপত্তি, রাজনীতি সব কিছুকে ত্যাগ করে কেবলই সেই পরম এক সত্যের পেছনে ছুটতে হয়। এ এমন এক সত্য, যা আমাদের বুঝতে শেখায়, আমরা কোথা থেকে এসেছি, কোথায় যাচ্ছি এবং আমাদের একমাত্র উদ্দেশ্য কী। এভাবে ক্রমান্বয়ে প্রস্তুতির মাধ্যমেই আমরা সত্যের প্রথম স্তর পার করি।\nএরপরই আসে শুদ্ধি। যখন আমাদের মধ্যে সত্যকে জানার আকাঙ্ক্ষা সৃষ্টি হয়, তখন আমাদের শুদ্ধির প্রয়োজন, কেননা পরমসত্যর কাছে পৌঁছুতে হলে আমরা আমাদের সাথে এতদিন যেসকল অপ্রয়োজনীয় বোঝা বয়ে নিয়ে বেরিয়েছি, সেগুলো সব ঝেড়ে ফেলতে হবে একমুহূর্তেই। যে বোঝাগুলোকে আমরা এতদিন মূল্যবান ভেবে এসেছি, যেসকল বিষাক্ত জিনিসে আমরা এতদিন মগ্ন ছিলাম, যে বিষ আমরা এতকাল পান করে এসেছি, এবং এই সবকিছুই ঘটে চলেছে যেসব পদ্ধতিতে, সেই পদ্ধতিগুলোকে শুদ্ধ করতে হবে। ধর্মের নামে যুগ যুগ ধরে আমরা যা অনুসরণ করে এসেছি, নিজেদের বিভক্ত করে এসেছি, তার সবগুলোই এক-একটা বিষ, এক-একটা কুসংস্কার। শুদ্ধির অর্থ হলো, সকল শর্ত, কুসংস্কার, দর্শন, সংজ্ঞা, আরোপিত-আদর্শকে ঝেড়ে ফেলা, যা এতদিন আমাদের অন্যের দ্বারা ভাবিত-চিন্তিত এবং প্রভাবিত করেছে। নিজেকে চূড়ান্তভাবে পরিষ্কার করার নামই শুদ্ধি। এটি তখনই আসবে, যখন কোনও চিন্তাধারা অথবা অন্য কোনও কিছুই আমাদের ভেতরে অবশিষ্ট থাকবে না; যখন আমদের হৃদয় পরিপূর্ণভাবে শূন্যতায় পর্যবসিত হবে, কেবল অস্তিত্বই আমাদের ভেতরে তার নিজস্ব সত্যকে উন্মোচিত করতে থাকবে; যখন আমরা চূড়ান্তরূপে নিশ্চুপ হয়ে যাব এবং আমাদের পারিপার্শ্বিক সমাজের দেওয়া সকল নীতি, দর্শন, চিন্তাধারা সম্পূর্ণভাবে আমাদের ভেতর থেকে অদৃশ্য হয়ে যাবে। নতুনকে জায়গা দিতে নিজের পুরাতনকে সরিয়ে দিতেই হবে।\nহ্যাঁ, কেবল তখনই আমাদের অস্তিত্ব আমাদের সাথে সহজ ও সরল রাস্তায় কথা বলবে। তখনই পরমসত্য নিজেই নিজের গুপ্তরহস্যের কথা আমাদের কানে মৃদুস্বরে বলতে থাকবে, যখন আমরা সম্পূর্ণভাবে শূন্যতাকে গ্রহণ করব, কেননা শূন্যতাই হচ্ছে আদিম-বিশুদ্ধতা। সত্যর পথে এমন শুদ্ধতা বিশোধকের মতোই কাজ করে। প্রকৃতপক্ষে সত্য আমাদের থেকে খুব বেশি দূরে নয়। একে পেতে চাইলে কেবল আমাদের নিজেদের চারপাশের আবরণকে ভেঙে ফেলতে হবে। আমরা যদি আমাদের চারপাশটা অনেকগুলো দেয়াল দিয়ে ঘিরে রাখি, আমরা যদি একাধিক ব্যক্তিত্বের লেবাস পরে থাকি, অন্যের এবং নিজের সাথে প্রতারণা করে নিজেকে মুখোশের আড়ালে ঢেকে রাখি, যা আসলে আমরা নই তা-ই দেখাই, তাহলে আমরা কখনওই আমাদের প্রকৃতরূপ খুঁজে পাব না। আমাদের দেয়াল আমাদের কাছে নতুন কিছুকে আসতে দেবে না। আমাদের সব মুখোশ আমাদের নিজেদেরকেই একে একে ঝেড়ে ফেলতে হবে। আমরা ভেতর থেকে কতটা খাঁটি অথবা কতটা নোংরা, এ বিষয়ে সৎ হতে হবে, নিজের মনের আয়নার সামনে সততা নিয়ে দাঁড়াতে জানতে হবে। শুদ্ধতার অর্থই হচ্ছে, সকল প্রকার ভণ্ডামি, মিথ্যাচারিতা, অপ্রকৃত জিনিস বা ধারণাকে নিজের মধ্যে লুকিয়ে চলার স্বভাব বাদ দেওয়া অথবা ঝেড়ে ফেলা। এই শুদ্ধতাই সত্যের পথে দ্বিতীয় স্তর।\nএরপরই আসে সত্যের পথে তৃতীয় স্তরটি---পরিপূর্ণতা। যখন আমরা অপ্রকৃত, ভণ্ড হওয়ার আরামাদায়ক পথটি পরিত্যাগ করে আমাদের ভেতরের সকল বোঝা, সকল ময়লা ঝেড়ে ফেলে দেবো, তখন পরিপূর্ণতা নিজ নিয়মে আমাদের সাথে সামঞ্জস্য রক্ষা করতে থাকবে। আমাদের আয়নায় এতদিন যে ময়লার স্তূপ জমে ছিল, সেগুলো ঝেড়ে ফেলতেই পরিপূর্ণতা আমাদের সামনে এসে দেখা দেবে। কিন্তু সত্যের পথে পরিশোধনের প্রক্রিয়ায় হাঁটার জন্য তীব্র আকাঙ্ক্ষার প্রয়োজন, কেননা মৃদুআকাঙ্ক্ষায়, সত্যের পথে হাঁটতে যে প্রচণ্ড মানসিক শক্তির প্রয়োজন, তা তৈরি হতে পারে না। ভেতর থেকে পরিশোধিত হওয়াটা ক্ষতের পুঁজ বের করে আনার মত। যদি আমরা আমাদের ক্ষতের পুঁজটুকু সময়মতো বের করে আনতে সক্ষম না হই, তবে এই পুঁজ আমাদের ভেতরে থেকে ধীরে ধীরে পুরোটাই শেষ করে দেবে। এটিকে বের করতে যে কষ্ট, সে-ই সাময়িক কষ্টটুকু সহ্য করতে পারলেই আমরা জলদি সুস্থ হয়ে উঠব। একে শরীরের মধ্যে দাবিয়ে রাখার অর্থই হচ্ছে, একে ভেতরে ভেতরে বৃদ্ধি পেতে দেওয়া। এক পর্যায়ে এসে এটি সারাশরীরে ছড়িয়ে পড়বে। একবার যদি আমরা পরিশোধনের পথে যাবার জন্য প্রস্তুত হতে পারি, এতটাই যে, যদি প্রয়োজন পড়ে, তবে আমরা এর জন্য মরতেও রাজি, তবে সত্য ধীরে ধীরে হৃদয়ে বাসা বাঁধতে থাকে।\nমৃত্যুর অর্থই হচ্ছে, পুরনো আমি’র মৃত্যু। কেননা কেবল পুরনো আমি’র মৃত্যুতেই নতুন আমি’র সৃষ্টি সম্ভব। আমরা এতদিন নিজেকে যা ভেবে এসেছি, সেই আমি’র স্বেচ্ছামৃত্যু ঘটতে দিতে হবে। এতদিন আমরা আমাদের যে ইগোকে আঁকড়ে ছিলাম, সেটিকে এখন ছেড়ে দিতে হবে। নিজেকে নিজেদের সেই সব নবসৃষ্ট অভিযোগের আত্নসমর্পণ করতে দিতে হবে এবং যা-কিছু নিজেদের কাছে মূল্যবান মনে হয়েছিল এতকাল, সেগুলোকে আবর্জনা ভেবে ঝেড়ে ফেলতে হবে। এটি ঠিক নিজের রাজ্য হারিয়ে ভিখিরি হয়ে যাবার মত। রাজা হবার প্রথম ধাপই হচ্ছে, ভিখিরি হয়ে যাওয়া। যতক্ষণ পর্যন্ত না আমাদের আকাঙ্ক্ষা তীব্র হবে, ততক্ষণ এটি করতে আমরা প্রস্তুত হতে পারব না। এই প্রচেষ্টায় আমাদের নিখুঁত হবার চেষ্টা করবার প্রয়োজন নেই। আমরা নিজেদের পরিশোধনের মাধ্যমে একে জায়গা করে দিলে এটি আপনাআপনি নিজেকে নিখুঁত করে নেবে, পরিপূর্ণ হবে।\nসত্য একটাই, কিন্তু যুগে যুগে বিভিন্ন প্রজ্ঞাবান ব্যক্তি একে বিভিন্ন উপায়ে বর্ণনা করেছেন। একটি দার্শনিক মন কখনও অন্ধবিশ্বাসী অথবা উদ্ধত মানসিকতাসম্পন্ন হতে পারে না। দর্শনের পূর্বশর্তই হচ্ছে, খোলামেলা মন নিয়ে সব কিছু গ্রহণ করা। একজন দার্শনিক কোনও প্রশ্ন না করেই, তদন্ত অথবা অনুসন্ধান না করেই সব কিছু আগেভাগে মেনে নেন না। তিনি সন্দেহপ্রবণ, এমনকি সত্য যেখান থেকেই আসুক না কেন, তিনি তা খোলামনে গ্রহণ করে থাকেন। অজানাকে মেনে নিয়ে অস্তিত্বের খোঁজ করা যায় না। গোষ্ঠী বিচারে কেবল আমরাই স্রষ্টার মনোনীত মানুষ বা প্রতিনিধি, এমন ধারণা ধর্মান্ধতার সৃষ্টি করে। কোনও কিছুকে অন্ধভাবে বিশ্বাস-করা একপ্রকার স্বেচ্ছায় প্রতারিত হবার মতো। ঠিক যেমন আমরা কোনও কিছু না জেনে অথবা কোনও বিষয় অভিজ্ঞতা ছাড়াই মেনে নিই, ওরকমই। কেবল আমরাই সত্যটা জানি অথবা কেবল আমরা যা বলি, সেটাই সত্য---উভয়ই চরম ধ্বংসাত্নক। যখন আমরা বলি, কেবল ‘আমাদের স্রষ্টা’ই সত্যশাশ্বত, আমাদের অনুসৃত পথই সেরা ও সঠিক, বাকি সকলে ভণ্ড এবং ওরা কেবলই মিথ্যাচার করছে, তখন ব্যাপারটি আমাদের সত্যের কাছ থেকে অনেক দূরে সরিয়ে নেয়, কেননা আমরা যদি বলি, এক আমাদের স্রষ্টাই সত্য, তবে অন্যান্য ধর্মাবলম্বীদের স্রষ্টার কী হবে? আমাদের যতটা যুক্তি আছে নিজেরদের পথে থেকে যাওয়ার, ওদেরও ঠিক ততটাই যুক্তি আছে ওদের পথ থেকে না সরার। এটা বোঝার নামই মানসিক ও আত্মিক পরিপক্বতা।\nযখনই আমরা নিজেদেরকে ও নিজেদের পথটাই শ্রেষ্ঠ ভাবি, তখন আমরা আসলে ভুক্তভোগী হিসেবে নিজেদের তুলে ধরি, কেননা তখন আমাদের হয় প্ররোচক হতে হয়, নয়তো অন্যের ভুল মত ও পথ দ্বারা রূপান্তরিত হতে হয়। যদি আমরা এমন একটা স্বেচ্ছাপ্রতারণা মেনে নিই, তবে সব ঠিক থাকে; যদি আমরা স্বেচ্ছায় অন্যের দ্বারা চালিত হতে না চাই, তবে আমাদের অন্যের ধারণা মানতে বাধ্য করা হয়; নতুবা আমরা মানতে রাজি না হলে আমাদের নিগৃহীত করা হয়, যাতে করে আমরা আমাদের ওদের দাবিকৃত আমাদের ‘ভুল স্রষ্টা’কে ঝেড়ে ফেলি---এই ধরনের একটা পরিস্থিতি গোটা একটা সমাজকে, গোটা একটা জাতিকে ধ্বংস করে ফেলতে যথেষ্ট। আমরা যে-কোনও রাস্তায়ই সত্যের কাছে পৌঁছুতে পারি। পাহাড়ে ওঠার জন্য অনেক রাস্তা থাকে, কিন্তু আমরা উত্তর দক্ষিণ পূর্ব কি পশ্চিম অথবা দুর্গম কি সরল, যে রাস্তা ধরেই যাই না কেন, তার সব রাস্তাই পাহাড়ের শীর্ষে যায়। এক্ষেত্রে পৌঁছানোই মূলকথা, পৌঁছানোর রাস্তা নয়। যে রাস্তায় পাহাড়ের চূড়ায় পৌঁছানো যায়, সে রাস্তা কোনওমতেই ভুল রাস্তা হতে পারে না। হয়তো সেটা আমার রাস্তার সাথে না-ও মিলতে পারে, কিন্তু তা-ই বলে রাস্তাটি ভুল কিছুতেই নয়।\nহয়ত প্রার্থনার জন্যে কেউ মসজিদে যায়, তো কেউ মন্দিরে। নয়তো কেউ যায় গির্জায়, প্যাগোডায় অথবা অন্য যে-কোনও প্রার্থনালয়ে, কিন্তু সব প্রার্থনা সেই একই স্রষ্টার কাছেই গিয়ে পৌঁছায়। মানুষ চাইলেই যে কোনও প্রার্থনালয়ে গিয়ে তার স্রষ্টাকে ডাকতে পারে। স্রষ্টা সব জায়গা থেকেই শুনতে পান। কেবল অন্যের ভক্তি, অন্যের প্রার্থনাকে শ্রদ্ধা করতে জানতে হয়। সকল প্রার্থনাকে পবিত্রভাবে গ্রহণ করতে হয়। এটা করতে না পারলে শুদ্ধপথে প্রার্থনা করা যায় না। আমরা যা বিশ্বাস করি, সেভাবেই, সেই বিশ্বাসে বাঁচার পথই সত্যের পথ। যে বিশ্বাস আমাদের দৈনন্দিন জীবনে কোনও কাজে আসে না, সে বিশ্বাস মূল্যহীন। সে হিসেবে বাঁচার পথ, সত্যের পথ…এক নয়, একাধিক। যদি আমাদের কোনও কিছুকে সত্য বলে মনে হয়, যা পৃথিবীর কারও কোনও ক্ষতি করে না, কারও বাঁচার পথে বাধার সৃষ্টি করে না, সেই সত্যে জীবনযাপন করার নামই বিশ্বাস। আমাদের বিশ্বাস আমাদের জীবনযাপনের মধ্য দিয়েই প্রস্ফুটিত হয়। তাই বলে এর অর্থ এই নয় যে, আমরা বিশ্বাসকে জোর করে নিজেদের উপর চাপিয়ে দেব। এটা একপ্রকার কপটতা, একপ্রকার আত্নপ্রতারণা।\nযে বিশ্বাস হৃদয় থেকে আসে না, সে বিশ্বাস অর্থহীন। সত্যকে জেনেই সত্যের উপর আস্থা রাখতে হয়। ধরা যাক, যদি আমরা কাউকে ধ্যানের উপকারিতা জানিয়ে তাকে ধ্যান করতে বলি এবং সে যদি ধ্যানের কোনওরূপ চেষ্টা না করেই এর বিরূদ্ধে মন্তব্য করতে থাকে, তবে এটি তার বিশ্বাস নয়, বরং একটি ভ্রান্তধারণা, একগুঁয়েমি বা মুর্খামি। অভিজ্ঞতা ছাড়া যে-কোনও ধারণাকে গ্রহণ বা বর্জন করার নামই ভ্রান্তিকে প্রশ্রয় দেওয়া। যদি ধ্যানের নিয়ম না মেনে কেবল শিরদাঁড়া সোজা করে ধ্যান করতে বসে যাই, তবে এটি আমাদের কিছুই দেবে না। সত্যিই ধ্যানকরা আর ধ্যানের অভিনয় করার মাঝে পার্থক্য রয়েছে। ধ্যান অর্থ নিজের হৃদয়ের সাথে আলাপ করা, নিজের মুখোশকে নয় বরং মুখকে চোখের সামনে নিয়ে এসে বাঁচা। হৃদয় বাজারে বিকিয়ে দেবার মতো কিছু নয়, আর এই ধ্যান মূলত হৃদয়ের কাজই করে। ধ্যান হচ্ছে নিজের ভেতরের মানুষটার সাথে আলাপ করা, সে কথোপকথনের মধ্য দিয়ে নিজেকে পরিশুদ্ধ করা।\nসত্যের অন্বেষণ করতে গেলে অন্যদের কাছ থেকে নিজেকে সম্পূর্ণ একা করে দিয়ে সেই খোঁজার কাজটি করে যেতে হয়। কেননা অন্যদের জানিয়ে জানিয়ে সত্যের খোঁজে বের হলে ভুল বোঝাবুঝির সৃষ্টি হতে পারে। এবং যে-কোনও বিষয়ে ভুল বোঝাবুঝির সৃষ্টি হলে সত্যান্বেষনের পথে সেটি একপ্রকার বাধা হয়ে দাঁড়ায়, মনোসংযোগ নষ্ট করে দেয়। এটি তখন অযথাই আমাদের শক্তির অপচয় করে। সত্য কেবল তাদের সাথেই আলোচনার যোগ্য, যারা এ বিষয়ে ধারণা রাখে এবং যাদের এ বিষয়ে বোধশক্তি রয়েছে কিংবা এ বিষয়টাকে বোঝার মতো মানসিক গঠন যাদের আছে। যাদের কাছে একমাত্র নিজের সত্য বাদে বাকি সবই মিথ্যা, তাদের সাথে সত্য নিয়ে আলোচনার মানেই নিজেকে বিপন্ন করে তোলা। সত্যকে নিজের মাঝে বীজের ন্যায় ছড়িয়ে দিতে হয়। সত্যের বীজ আমরা যদি নিজের ভেতরে না ছড়িয়ে আমাদের চারপাশে ছড়াতে থাকি, তবে এটি কখনওই বেড়ে উঠবে না। এটিকে নিজের মধ্যেই ক্রমান্বয়ে ছিটিয়ে দেওয়ার মাধ্যমেই এটি একদিন গাছে পরিণত হবে। আমরা সত্যের বীজ আগে নিজের হৃদয়ে বপন না করে অন্যের হৃদয়ে বপন করার চেষ্টা করে যাই, ফলে সত্যের দেখা পাওয়া আর হয়ে ওঠে না।\nআমাদের মধ্যে সত্যের যে শক্তিই উদিত হোক না কেন, এটিকে আমাদের হৃদয়ের মাঝে যত্ন করে রাখতে দিতে হবে, যেন গাছে পরিণত হতে পারে ও আমাদের ভেতরে সেটি যেন বেড়ে উঠতে সক্ষম হয়। তারপর একদিন এমন এক সময় আসে, যেদিন আমরা আর এটিকে আমাদের ভেতরে আটকে রাখতে পারি না। ঠিক সেই দিনই উপযুক্ত সময় এটি সকলের মাঝে ছড়িয়ে দেবার, এর আগে কিছুতেই নয়। নিজে আগে সত্যকে ধারণ করতে হবে পরিপূর্ণভাবে, এরপর তা অন্যদের বিতরণের প্রশ্ন আসে। ঠিক যেমনি একজন মা তার সন্তানকে দশ মাস দশ দিন পেটে ধারণ করে, সত্যকে ঠিক তেমনি হৃদয়ে ধারণ করতে হয়। মায়ের গর্ভের সন্তান যখন পরিপূর্ণ মানবশিশুতে পরিণত হয়, সেদিনই এটি বেরিয়ে আসার সঠিক সময়, সত্যের বেলায়ও তা-ই। ওই নির্দিষ্ট সময়ের আগে সন্তানকে সুস্থ অবস্থায় পাওয়া যায় না, একইভাবে সত্যের বেলায়ও নির্দিষ্ট সময় অতিক্রম হবার আগে সত্যকে তার নিজস্ব রূপে পাওয়া যায় না। পৃথিবীর ইতিহাস বলে, অপরিপক্ব হাতে সত্য সব সময়ই বিকৃত রূপে প্রচারিত হয়।\nসত্যান্বেষণের পথে যখনই আমরা সত্যের কিছুটা ঝলক দেখতে পাই, তখনই আমাদের মস্তিষ্ক এটিকে সাথে সাথে চারপাশে জানিয়ে দেবার জন্য আমাদের উদ্‌বুদ্ধ করতে থাকে, এবং বলতে থাকে, যেন আমরা এটি অন্যদের জানিয়ে দিই। কিন্তু আমরা যদি সেই মূহূর্তে সেটিকে জনসম্মুখে উন্মোচিত করি, তবে আমরা আর পরিপূর্ণ সত্যের দেখা পাব না, বাকিরাও তা দেখতে পারবে না। আমরা এটিকে মুহূর্তেই হারিয়ে ফেলব। সত্যকে পরিপূর্ণ উপায়ে পাওয়ার আগেই তা উন্মোচিত করতে নেই, ওতে সত্য সরে গিয়ে মিথ্যার আগমন ঘটে। সত্যান্বেষণের পথে আবার এমন অজস্র মুহূর্ত আসে, অনেক রাত অনেক দিন অপেক্ষার পরও যখন সত্য আমাদের কাছে ধরা দেয় না, তখন আমাদের মনে হয়, এই সত্যান্বেষণ ছেড়ে দেই। তখন আমাদের ভেতরের অস্তিত্ব নিয়ে সন্দেহের সৃষ্টি হতে পারে, যখন আমরা হাল ছেড়ে দিই এবং সেই পেছনের একজন সাধারণ মানুষে ফিরে যাবার চিন্তা করি। এটি নিঃসন্দেহে একটি কঠিন মুহূর্ত। সেই মুহূর্তে ধৈর্যের সাথে থাকতে হয়, সেই সকল মহান ব্যক্তিত্বের কথা স্মরণ করতে হয়, যাঁরা নিজেরা সত্যের পথে হেঁটেছেন এবং অন্যদের পথ দেখিয়েছেন।\nঅর্থ, ক্ষমতা, প্রতিপত্তি, খ্যাতি এগুলো কোনওটাই গুরুত্ব বহন করে না, যদি সেখানে সত্যের উন্মেষ না থাকে। কেবল সত্যই চিরন্তন। সত্যের পথ, অস্তিত্বের পথই স্রষ্টার পথ, সৃষ্টির পথ। কিন্তু যে এই পথে হাঁটে, সে সম্পূর্ণই একা। কেবল যারা এ পথে বহু শতাব্দী ধরে হেঁটে এসেছে, তারাই এ পথের পথিকদের প্রকৃত বন্ধু। যখনই হাল ছেড়ে দেওয়ার প্রশ্ন আসে, তখন সকল প্রজ্ঞাবান মহৎব্যক্তির কথা স্মরণ করলেই এগোনো যায়। এই পৃথিবীর ইতিহাস বলে, সমস্ত মহামানবকে একসাথে ভাবলে প্রত্যেকেরই কিছু বৈশিষ্ট্য অভিন্ন, যেগুলির একটি হলো, তাঁরা সকলেই সংস্কারমুক্ত মনে আলোর পথে হাঁটেন। আমরা যারা সে পথে হাঁটি বা হাঁটার নিয়তে বাঁচি, তারা মূলত ওই সকল আলোর মানুষকেই অনুসরণ করি। এ পথে আমাদের কোনও ভয় নেই, কোনও নিরাশা নেই, আমাদের কেবল ধৈর্য ধরে না থেমে এগিয়ে যেতে হবে। যখন কেউ সত্যে পৌঁছয়, তখন সে নিজের মাঝে স্রষ্টাকে ধারণ করে। নিজের হৃদয়ের সাথে বন্ধুত্বপূর্ণ সংযোগস্থাপনের অর্থই হলো, সৃষ্টিকর্তার সাথে যোগাযোগ করা, আলাপ হওয়া। আমরা যখন মহৎ ব্যক্তিদের জীবনদর্শনকে আমাদের হৃদয়ে ধারণ করি, তখন আমাদের তাঁদের সাথেই থাকতে হবে, তাঁদের নিয়েই চলতে হবে। কেননা তাঁদের পথই আমাদের পথ, আমরা তাঁদেরই অনুরূপ। জন্মগতভাবে আমরা যে গোত্রেই জন্মলাভ করি না কেন, আমাদের প্রকৃত গন্তব্যে পৌঁছতে হলে তাঁদের গোত্রভুক্ত হয়ে তাঁদের পথেই হাঁটতে হবে। সমস্ত মহত্ত্বের গোত্র, বাসস্থান, প্রকৃতি একটাই।\nজন্মস্থান কখনও কারও পরিচয় বহন করে না। আলোর পথ হাঁটতে শিখেছে যারা, তারা সবাইই আলোর পথিক, সকল সীমানা ও সীমান্ত নির্বিশেষে। পৃথিবীজুড়ে অনেক প্রজাতির ফুল রয়েছে, কিন্তু সব ফুলের সুবাস অথবা সৌন্দর্য আমাদের কাছে টানে না, কেবল আমরা যেটিকে ভালোবাসি, সেটিকেই আমরা গ্রহণ করি, কাছে টানি, সেটিই আমাদের হৃদয়কে স্পর্শ করে। যা-কিছু আমাদের হৃদয়কে দোলা দেয়, সেটিই আমাদের প্রকৃত আবাস। সেটিই আমাদের শক্তির উৎস। এই শক্তিই আমাদেরকে আমাদের সত্যের কাছে নিয়ে যায়। প্রতিটি ধর্মের মূলদর্শনই হলো, সেই সত্যের পথে চলা। আচার নয়, ধর্মের দর্শনের দিকে ঝুঁকতে হবে। যার ক্ষমতা যত অল্প, সে তত বেশি অন্ধভাবে ধর্মীয় আচারের দিকে ঝুঁকে পড়ে। পৃথিবীর সকল ধর্ম, সকল ধর্মগ্রন্থ এবং সকল ধর্মাবলম্বীদের সম্মান করার অর্থ হচ্ছে, মানবতাকে সম্মান করা। যে মানবতাকে সম্মান করে না, সে কখনও সত্যের দ্বারে পৌঁছুতে পারে না। যখন আমাদের মাঝে এ সকল শক্তি ও স্থৈর্য সৃষ্টি হয়, তখনই সত্যের পথে শুদ্ধিলাভ করা যায়। আত্মার এ ধরনের শুদ্ধি আমাদেরকে আমাদের দায়িত্বের কথা স্মরণ করিয়ে দেয়। শুদ্ধির জন্যে নিজের চারপাশে সেই পরিবেশ তৈরি করে নিতে হয়। কেবল তখনই শুদ্ধির জন্য যা যা আবশ্যক, তা তা করা যায়।\nশুদ্ধির পথে প্রথমে একজন ভালো সন্তান, ভালো সঙ্গী, ভালো একজন ভাই কিংবা বোন এবং ভালো একজন বাবা কিংবা মা হওয়া প্রয়োজন। ভালো সন্তান হবার অর্থ এই নয় যে, অন্ধ আনুগত্য দেখিয়ে নিজের ইচ্ছার বিরূদ্ধে গিয়ে হলেও বাবা-মায়ের সকল মতামতকে মেনে নিতে হবে, বরং এর অর্থ এই যে, আমরা বাবা-মায়ের সব ইচ্ছের কথাই গভীর মনোযোগ দিয়ে শুনব, এবং এরপর আমরা যা পছন্দ করি মেনে নিতে, তা মেনে নেব, যদি তাঁদের কোনও কিছু মেনে নিতে অসুবিধা হয়, সেটি তাঁদের নরম সুরে বুঝিয়ে বলব। আমি আমার বাবা-মায়ের সাথে একমত না-ও হতে পারি, কিন্তু এর অর্থ এই নয় যে, আমি তাঁদের কথা অনিচ্ছা সত্ত্বেও মেনে চলতে বাধ্য থাকব। কেননা এই ধরনের ক্রম-বাধ্যতা আমাকে অপ্রকৃতস্থ করে দেবে। তখন আমি নিজের সাথে এবং আমার চারপাশের মানুষের সাথে প্রতারণা করব। এটি মানুষকে ভেঙে নকল মানুষে পরিণত করে। একজন ভালো সন্তান সে-ই, যে সচেতন, সদ্‌বুদ্ধিসম্পন্ন, শ্রদ্ধাশীল, যে তার বাবা-মায়ের কথা গভীরভাবে উপলব্ধি করে, কেননা তাঁরা ইতোমধ্যেই জীবন সম্পর্কে অভিজ্ঞ। একজন ভালো সন্তান সব সময় শোনে, বোঝে এবং তা থেকে শিক্ষা লাভ করে। সে তাড়াহুড়োয় কোনও সিদ্ধান্ত নেয় না।\nবাবা এবং সন্তানের মধ্যে একটি ভালো যোগাযোগস্থাপন হওয়া প্রয়োজন, কেননা বাবা অতীতের প্রতিচ্ছবি এবং সন্তান ভবিষ্যতের প্রতিচ্ছবি। এটি অনেকটা একটা সেতুর মতো কাজ করে। এটি এমন নয় যে কেবল সন্তানকেই ভালো সন্তান হতে হবে। কেননা একতরফা কখনও কোনও কিছু টিকে থাকে না। বাবা এবং সন্তান উভয়কেই একে অপরের কাছে ভালো হতে হবে। বাবারা অতীতের সকল বাবার প্রতীক হিসেবে কাজ করেন। সুতরাং তাঁদের প্রতি শ্রদ্ধা জানানো সন্তানের কর্তব্য। আবার কিছু সন্তান এমন হয়, যারা ওদের বাবার অবাধ্য হয়, কারণ ওদের বাবা ওদেরকে সঠিক পথ দেখিয়েছেন। সঠিক পথে হাঁটতে অনেকেই চায় না। সে পথে হাঁটতে পারার জন্য প্রজ্ঞা ও ধৈর্য প্রয়োজন, যা সবার থাকে না। সঠিক পথ সহজ কোনও পথ নয়। কিছু সন্তান কিছু কাজ এজন্যই করে না যে কাজটি করা ভালো, বরং এজন্য করে যে কাজটি তার বাবা তাকে করতে উপদেশ দিয়েছেন।---এই দুটি পথই ভুল, কেননা এই দুটিই তাদের অহম্‌সত্তার ফল। একজন ভালো সন্তানের কাজ তার বাবা তাকে যে উপদেশ দেন, তা নিবিড়ভাবে শোনা, উপলব্ধি করা, যাচাই করা, সব কথাকেই খোলামনে গ্রহণ করা এবং সবকিছু বিচারবিবেচনার পর তার সেগুলো থেকে যে পথ অনুসরণ করা সংগত, তা অনুসরণ করবে, বাকিগুলি বাদ দেবে, সাথে যেটি তার অপছন্দনীয়, সেটিও বর্জন করবে। এটি কোনও অবাধ্যতা নয়, বরং এটি একটি সুস্থবোধ।\nএকজন ভালো সহযোগী বা ভালো বন্ধু হওয়া সমাজে বেঁচেথাকার প্রথম শর্ত। সহযোগীদের মধ্যে সম্পর্ক বন্ধুত্বসুলভ হলে একটি সুস্থ পরিবেশ তৈরি হয়, যা আমাদের স্বস্তিতে ও শান্তিতে কাজ করতে দেয়। যদি আমরা অন্যের ক্ষতি করি, তবে মূলত আমরা নিজেদের জন্যেই দুশ্চিন্তা কিনে আনি। এটি সত্যের পথে নানা রকম বাধার সৃষ্টি করতে পারে। তখন আমরা অযথাই নানারকম অহেতুক ঝামেলায় পড়তে পারি। এমনিভাবে নিজের সঙ্গী অথবা সঙ্গিনীর সঙ্গেও নরম, কোমল এবং ভালোবাসাপূর্ণ আচরণ বজায় রাখতে হবে। যেখানে ভালোবাসা থাকে না, সেখানে নানা রকম অপ্রাপ্তি থেকে অভিযোগ এবং অভিযোগ থেকে ঘৃণার আবির্ভাব হওয়া অমূলক নয়। আমাদের এটা মাথায় রাখতে হবে যে ঘৃণা এমন একটি বিষ, যা মানুষকে ভালোবাসা থেকে অনেক দূরে সরিয়ে নিয়ে যায়। ঘৃণাই ভালোবাসার সব সম্ভাবনাকে ধ্বংস করে ফেলতে পারে। ঘৃণা করার কাজটা প্রতিমুহূর্তেই আমাদের সময় ও ক্ষমতা নষ্ট করতে থাকে।\nভালোবাসা সব কিছুর ঊর্ধ্বে। যে ভালোবাসার মহিমা হারিয়ে ফেলে, সে প্রার্থনার অনুভূতিই বুঝতে পারে না। ভালোবাসা প্রার্থনারই আর-এক রূপ। যে ব্যক্তি অন্য মানুষকে কোনও কারণ ছাড়াই ভালোবাসতে পারে না, সে কখনও কারও ভালোবাসাও পায় না। কেবল এক ভালোবাসা দিয়েই মানুষের প্রার্থনায় স্থানলাভে করা যায়। নিজের সঙ্গী অথবা সঙ্গিনীকে সমব্যথী হয়ে ভালোবাসতে হয়। কোমলতা, সদ্‌গুণ, ক্ষমা, সদ্‌আবেগ পৃথিবী থেকে ধীরে ধীরে উঠে যাচ্ছে। এটি আমাদের নিজেদের জন্যেই ভয়ানক এক পৃথিবী তৈরি করবে, যদি না আমরা এখনই এই অবস্থা থেকে সরে আসি। দিন দিন আমাদের সম্পর্কগুলো ক্রমশই আবেগশূন্য এবং ভঙ্গুর হয়ে পড়ছে। আমরা ক্রমেই কোমলতার ভাষা হারিয়ে ফেলছি। আমাদের সম্পর্কগুলো ক্রমেই ঘৃণা ও ক্রোধের কালোছায়ায় আচ্ছন্ন হয়ে পড়ছে। আমরা একে অপরের প্রতি নিঃস্পৃহ হয়ে পড়ছি দিনদিন। এর মাঝ দিয়ে এটাই প্রমাণিত হয় যে আমাদের মনের স্রষ্টাটি আসলে মারা গেছেন। ফলে অবধারিতভাবেই আমাদের মন প্রার্থনাশূন্য হয়ে পড়েছে। ভালোবাসা একটি ফুলের মতো, আর প্রার্থনা সেই ফুলের সুবাস। আমরা যদি ভালোবাসাশূন্য হয়ে পড়ি, তবে আমরা কী করে প্রার্থনার সুবাস ছড়াব? আর প্রার্থনা ব্যতীত স্রষ্টাকে আর কোথায় পাব? স্রষ্টা আমাদের প্রার্থনায় মিশে আছেন। তাঁকে পেতে চাইলে প্রার্থনার মধ্য দিয়ে নিজের বোধ ও অনুভূতিকে জাগাতে হবে। ভেতরের যে আমি, সেই আমি’র সাথে কথা বলতে হবে---সমস্ত সংস্কার, অহংকার, অভিমান ঝেড়ে ফেলে।\nযখন আমরা বাবা হই, তখন আমরা যেন আমাদের সন্তানের জন্য একজন ভালো বাবা হয়ে উঠতে পারি। আমরা যেন আমাদের সন্তানদের উপর কোনও নিয়ম অথবা জীবনদর্শন জোর করে চাপিয়ে না দিই। আমরা যেন আমাদের ভালোবাসা, আমাদের ধারণা, আমাদের দর্শন তাদের সামনে তুলে ধরি। আমরা যেন পরিষ্কারভাবে আমাদের মতামত তাদের জানাই, তবে তাদের সেগুলো মানতে বাধ্য না করি। কেননা যদি আমরা তাদের বাধ্য করি, তবে হয়তো আমাদের সামনে তারা সেটি মেনে নেবে, আমাদের দেখানোর জন্য তারা সে পথে চলার ভান করবে, কিন্তু মূলত তারা লুকিয়ে হলেও সে কাজটিই করবে, যা তাদের পছন্দ অথবা যা তারা করতে চায়। এবং, তারা ধীরে ধীরে আমাদের চারপাশের সকলের সাথে মিশে প্রতারণার পথটিই বেছে নেবে, নিজেকে এমন একটা মুখোশের আড়ালে ঢেকে ফেলবে, যে মুখোশটি কেবল তার জন্যেই নয় বরং আমাদের সকলের জন্যেই ক্ষতিকর। সুতরাং আমরা যেন আমাদের সন্তানদের বড়ো শত্রু হয়ে না পড়ি, আমরা যেন তাকে তার বোধশক্তিকে কাজে লাগাতে দিই। তার নিজের জীবনে তাকে নিজে নিজে নিজের মতো করে হাঁটতে সাহায্য করি। আমরা আমাদের সন্তানদের ভালোবাসি, সেটা আমরা জানি, এবং তা যেন আমাদের মধ্যেই রেখে দিই, ভালোবাসার অজুহাতে আমরা যেন আমাদের সন্তানকে আমাদের ভালোবাসতে বাধ্য না করি। ভালোবাসা জোর করে আদায় করার কিছু নয়। ভালোবাসা যদি স্বতঃপ্রবৃত্ত হয়ে উৎসরিত না হয়, তবে তা কোনও অবস্থাতেই ভালোবাসা নয়। আমাদের যেন মাথায় রাখি, আমাদের সন্তানের নিজের কিছু পছন্দ থাকতে পারে, নিজের মধ্যেই কিছু দর্শন তৈরি হতে পারে। আমাদের কাজ কেবল…আমরা যা জানি, আমরা এই জীবনের পথে হাঁটতে গিয়ে যতটুকু অভিজ্ঞতা লাভ করেছি, সেই সবকিছু ঠিক সেভাবেই পরিষ্কার করে তাদের সামনে তুলে ধরা।\nএকজন বাবা কেবল একজন সাহায্যকারী হতে পারেন, তিনি তাঁর আদেশ-নির্দেশ তাঁর সন্তানের উপর চাপিয়ে দিতে পারেন না। তিনি সন্তানকে বিভিন্ন পথ দেখাতে পারেন, কিন্তু তাঁর নিজের পছন্দের পথে চলতে বাধ্য করতে পারেন না। কেননা আমরা প্রত্যেকেই জন্মগতভাবেই নিজের মতো চলার, নিজের আদর্শ নিজে অনুসরণ করার অধিকার নিয়েই জন্মেছি। অন্যের ওপরে নিজের দর্শন চাপিয়ে দেওয়াটা তার জন্মগত অধিকারকে খর্ব করার সমান। হোক সে নিজের সন্তান, তারপরও সে সন্তান সেই মহান অস্তিত্বেরই অংশ, যে অস্তিত্ব মানুষকে মানুষ করে ওঠার দিকে প্রাণিত ও ধাবিত করে। সত্যকে কখনও ভেঙে অনুসরণ করা যায় না। সত্য একটি পরিপূর্ণ অখণ্ড সত্তা। একে ভাঙলে এটি বিকৃত হয়ে যায়। আমরা আমাদের নিজেদের লক্ষ্য, উদ্দেশ্য পূরণ করতে আমাদের সন্তানদের ব্যবহার করতে পারি না। কেননা তাকেও একসময় তার নিজের সন্তানকে শিক্ষা দিতে হবে। যদি সে নিজেই ভণ্ড হয়, আরোপিত পথে চলে যায় সারাজীবন, তবে কী করে সে তার সন্তানকে সঠিকভাবে পথ দেখাবে? এটা একপ্রকার নিজেই নিজের সন্তানকে পঙ্গু করে দেওয়া এবং পরবর্তীতে সে আর তার নিজের বোঝাটুকুও বয়ে নিতে পারবে না।\nএকজন ভালো বাবার কাজ, সন্তানকে নিজের উপর সম্পূর্ণভাবে নির্ভরশীল হতে সাহায্য করা, তার এই নির্ভরযোগ্য হয়ে ওঠার পথে বাধা সৃষ্টি করা নয়। যখন একজন বাবা ভালো বাবা হয়ে ওঠেন, তখন একজন সন্তানও প্রাকৃতিক উপায়ে ভালো সন্তান হয়ে ওঠে, কেননা তখন তাকে কোনও কপটতার আশ্রয় নিতে হয় না। সে খোলামন নিয়ে তার বাবার সাথে মিশতে পারে, তার সকল মানসিক দ্বন্দ্ব নিয়ে আলোচনা করতে পারে। তার ভেতর কোনও ভয় থাকে না। একজন ভালো সন্তানও এই উপায়েই কালক্রমে একজন ভালো বাবা হয়ে ওঠেন। এটিই একটি আদর্শ পারিবারিক পরিবেশ, যার মধ্যে দিয়ে আমরা সুস্থভাবে বেড়ে উঠতে পারি। এমন একটি সুষম পরিবেশ, যেখানে ভালোবাসা, অন্তরঙ্গতা, কোমলতা, দায়িত্ববোধ, মানবিকতা সব কিছুই থাকে। কেবল এমন পরিবেশেই সত্যের পথে আলোর খোঁজে হাঁটা সম্ভব।\nPrevPreviousজীবনের চারটি খসড়া\nজীবনদর্শনের আলোক বানীগুচ্ছ:\n(১)”ভালোবাসা জোর করে আদায় করার কিছু নয়। ভালোবাসা যদি স্বতঃপ্রবৃত্ত হয়ে উৎসরিত না হয়, তবে তা কোনও অবস্থাতেই ভালোবাসা নয়। ”\n(২) ” এমন একটি সুষম পরিবেশ, যেখানে ভালোবাসা, অন্তরঙ্গতা, কোমলতা, দায়িত্ববোধ, মানবিকতা সব কিছুই থাকে। কেবল এমন পরিবেশেই সত্যের পথে আলোর খোঁজে হাঁটা সম্ভব।”\n(৩) ” একজন সত্যানুসন্ধানীকে অবশ্যই একই সাথে কৌতূহলী ও উৎসুক হতে হয়, একইসাথে বুঝেশুনে কিছু ঝুঁকি নিতে জানতেই হয়। সত্যের পথটা কখনও সরল এবং সোজা নয়। এতে প্রতিপদে বাধা আসতে পারে, পরাজয় গ্রাস করতে পারে, এমনকি মৃত্যুভয় থামিয়ে দিতে চাইতে পারে। সত্যের পথে হাঁটতে গেলে আমাদের মানসিকতা এমন হতে হবে, যেন যদি পথে মৃত্যুও আসে, তবুও আমরা পিছু ফিরে যাব না।”\n(৪) ” শুদ্ধির পথে প্রথমে একজন ভালো সন্তান, ভালো সঙ্গী, ভালো একজন ভাই কিংবা বোন এবং ভালো একজন বাবা কিংবা মা হওয়া প্রয়োজন। ”\n(৫) ” ভালোবাসা সব কিছুর ঊর্ধ্বে। যে ভালোবাসার মহিমা হারিয়ে ফেলে, সে প্রার্থনার অনুভূতিই বুঝতে পারে না। ভালোবাসা প্রার্থনারই আর-এক রূপ। ”\n(৬) “অর্থ, ক্ষমতা, প্রতিপত্তি, খ্যাতি এগুলো কোনওটাই গুরুত্ব বহন করে না, যদি সেখানে সত্যের উন্মেষ না থাকে। কেবল সত্যই চিরন্তন। সত্যের পথ, অস্তিত্বের পথই স্রষ্টার পথ, সৃষ্টির পথ। কিন্তু যে এই পথে হাঁটে, সে সম্পূর্ণই একা। কেবল যারা এ পথে বহু শতাব্দী ধরে হেঁটে এসেছে, তারাই এ পথের পথিকদের প্রকৃত বন্ধু। ”\n(৭) “একজন ভালো সন্তানের কাজ তার বাবা তাকে যে উপদেশ দেন, তা নিবিড়ভাবে শোনা, উপলব্ধি করা, যাচাই করা, সব কথাকেই খোলামনে গ্রহণ করা এবং সবকিছু বিচারবিবেচনার পর তার সেগুলো থেকে যে পথ অনুসরণ করা সংগত, তা অনুসরণ করবে, বাকিগুলি বাদ দেবে, সাথে যেটি তার অপছন্দনীয়, সেটিও বর্জন করবে। এটি কোনও অবাধ্যতা নয়, বরং এটি একটি সুস্থবোধ।”\n(৮) ” পৃথিবীর সকল ধর্ম, সকল ধর্মগ্রন্থ এবং সকল ধর্মাবলম্বীদের সম্মান করার অর্থ হচ্ছে, মানবতাকে সম্মান করা। যে মানবতাকে সম্মান করে না, সে কখনও সত্যের দ্বারে পৌঁছুতে পারে না। ”\n(৯) ” যে বিশ্বাস হৃদয় থেকে আসে না, সে বিশ্বাস অর্থহীন। সত্যকে জেনেই সত্যের উপর আস্থা রাখতে হয়।”\n(১০) “জন্মস্থান কখনও কারও পরিচয় বহন করে না। আলোর পথ হাঁটতে শিখেছে যারা, তারা সবাইই আলোর পথিক, সকল সীমানা ও সীমান্ত নির্বিশেষে। “


জীবন নিয়ে আর কোনো স্বপ্ন দেখি না – joypurhatnews24.com\nজীবনে কী পেলাম আর কী পেলাম না, ৪৫ বয়সে এসে তা নিয়ে তেমন মাথা ঘামাই না। কিন্তু বছরের পর বছর বুকের ভেতর লালন করা একটা তীব্র ক্ষোভ, না পাওয়ার ব্যথা আমাকে কুরে কুরে খাচ্ছে। অনেক আশা নিয়ে ঢাকা বিশ্ববিদ্যালয়ে অর্থনীতি বিভাগে ভর্তি হয়েছিলাম। কিন্তু স্নাতক পড়া ছেড়ে, সাধারণ কলেজে পাস কোর্সে ভর্তি হতে হয়েছিল। বিয়ের পর অনেক কাঠখড় পুড়িয়ে স্নাতকোত্তর শেষ করি।\nবর্তমানে প্রাথমিক বিদ্যালয়ের সহকারী শিক্ষক আমি। কিন্তু বিশ্ববিদ্যালয়ে ভর্তি হয়েও পড়তে না পারার ক্ষোভে জীবন নিয়ে আর কোনো স্বপ্ন দেখি না। নিজেকে ধরে রাখতে পারি না, যখন বিশ্ববিদ্যালয়ের সর্বোচ্চ ডিগ্রি নেওয়া উঁচু পদে অধিষ্ঠিত পরিচিত কেউ সামনে এসে দাঁড়ান। মনে হয়, আমারও তো এ রকম একটা ডিগ্রি থাকতে পারত, তখন পরিচিতি হয়ে পড়ত বিশ্ববিদ্যালয়ের অমুক ব্যাচের অমুক বিভাগের শিক্ষার্থী হিসেবে। কিন্তু কিছুই হলো না।\nআমার এই বিষণ্নতা, না পাওয়ার বেদনা মাঝেমধ্যে অসহ্য হয়ে ওঠে। তার থেকে রেহাই পাওয়ার কোনো পথ আছে?\nতুমি লিখেছ, নিজেকে অনেক কিছু থেকে বঞ্চিত করেছ বলে তোমার মনে হয়। এগুলো তোমাকে খুব যন্ত্রণা দিয়েছে তা বোঝা যাচ্ছে। তবে লেখাপড়ার ক্ষেত্রে যা ঘটেছে, সেটা সবচেয়ে বেশি পীড়াদায়ক তোমার জন্য। তবে স্নাতক পড়তে পড়তে তুমি কী কারণে ঢাকা বিশ্ববিদ্যালয় ছেড়ে কলেজে ভর্তি হয়ে পাস কোর্সে পড়লে, সেটি চিঠিতে উল্লেখ করোনি। নিশ্চয়ই এমন কোনো বিশেষ পরিস্থিতির উদ্ভব হয়েছিল, যা তোমাকে বড় ধরনের একটি স্বপ্নপূরণের ক্ষেত্রে বাধা সৃষ্টি করেছিল।\nঢাকা বিশ্ববিদ্যালয়ে অর্থনীতিতে ভর্তি হয়েছিলে জেনে মনে হচ্ছে, তুমি একজন অত্যন্ত মেধাবী শিক্ষার্থী। হয়তোবা কারণটি এমনই ছিল, যা তোমাকে বাধ্য করেছে পাস কোর্সে ভর্তি হওয়ার জন্য। সেটি যে একটি খুব বড় ধরনের ধাক্কা ছিল, তাতে কোনো সন্দেহ নেই। তবে তুমি কিন্তু একেবারে থেমে যাওনি, বরং প্রতিকূলতাকে জয় করে স্নাতকোত্তর ডিগ্রি অর্জন করে নিজেকে উপার্জনক্ষম করেছ। তোমার মতো মেধাসম্পন্ন, জ্ঞানী একবন মানুষের কাছে সেই অর্জনটি যে ম্লান মনে হবে, তা-ও স্বাভাবিক।\nতোমার জীবনের অন্য বিষয়গুলো, যেমন ব্যক্তিগত ও সামাজিক প্রেক্ষাপট কেমন ছিল বা এখন রয়েছে, তা জানতে পারলে ভালো হতো। বেশির ভাগ সময় কোনো একটি ক্ষেত্রে আমরা কিছুটা পিছিয়ে পড়লেও পারিবারিক ও সামাজিক সহায়তার মাধ্যমে আমরা মানসিকভাবে ভালো থাকার প্রাণশক্তি পাই। এমন কি হয়েছে যে তুমি সেই জায়গাগুলো থেকে যথেষ্ট উৎসাহ ও সহযোগিতা পাওনি, যা তোমার কষ্টকে আরও বাড়িয়ে দিয়েছে?\nতবে ঢাকা বিশ্ববিদ্যালয়ের ডিগ্রি ও পিএইচডি না করেও তুমি কিন্তু একটি সুন্দর মানুষ গড়ার জায়গাটিতে চমৎকার অবদান রাখতে পারছ। একজন মানুষের ব্যক্তিত্ব গঠনের মোক্ষম সময় হচ্ছে প্রথম সাত-আট বছর। সেই সময়ে যদি তারা সৎ ও আদর্শ শিক্ষকের সংস্পর্শে আসতে পারে, তাহলে দেশের সুনাগরিক পাওয়ার সম্ভাবনা তৈরি হয়। বিশ্ববিদ্যালয় পর্যায়ে কিন্তু চারিত্রিক বৈশিষ্ট্যগুলো পরিবর্তনের খুব সুযোগ থাকে না। তোমার এই বিষণ্নতা কবে শুরু হয়েছে জানি না, তবে এই অবস্থায় থাকলে তুমি শ্রেণিকক্ষকে আকর্ষণীয় করে তোলার আগ্রহ পাবে না। শিক্ষার্থীরাও কিন্তু একজন প্রাণবন্ত ও হাস্যোজ্জ্বল শিক্ষকের সঙ্গ উপভোগ করে।\nতোমাকে আন্তরিকভাবে অনুরোধ করব, এখন থেকেই নিজের কাছে প্রতিজ্ঞা করো যে তুমি কখনো কারও সঙ্গে নিজেকে তুলনা করবে না। কারণ, আমরা সবাই নিজের মতো করেই অনন্য ও অসাধারণ। কেবল আমাদের তুলনা ও প্রতিযোগিতা নিজের সঙ্গেই হতে পারে। প্রতিদিনের চর্চায় আমরা নিজেকে কিছুটা সমৃদ্ধ করার সংকল্প গ্রহণ করব। তোমার জীবনের বিভিন্ন মোড়ে যেসব বাধা এসেছে, সেটি আর কারও সঙ্গে তুলনীয় নয়। কাজেই নিজেকে কারও সঙ্গে মেলাতে যাওয়ার অর্থ হচ্ছে নিজের সত্তাকে অবমাননা করা। এ ছাড়া প্রতিদিন অল্প সময়ের জন্য হলেও শরীরচর্চা, মেডিটেশন, সৃষ্টিকর্তার কাছে আত্মসমর্পণ আমাদের অনেক শক্তি দেয়। ইউটিউবে মোটিভেশনাল বক্তৃতাগুলো নিয়মিত শুনলেও মানসিক উন্নয়ন ঘটে থাকে। এ ছাড়া তোমার ভাবনা ও আবেগগুলো লেখার মাধ্যমেও মনের ভার কিছুটা লাঘব হতে পারে।\n← এই উচ্চশিক্ষিত বেকার তরুণেরা যাবেন কোথায়?\n৯২–এর অনুসরণে এবারের চুক্তি: পররাষ্ট্রমন্ত্রী →


কর্মদক্ষতা কাকে বলে?কোনো কাজ করার শক্তি ও সামর্থ্যকে কর্মদক্ষতা বলে।কর্মদক্ষতার একক কী?একই জাতীয় দুটি রাশির অনুপাত হওয়ায় কর্মদক্ষতার কোনো একক নেই । কর্মদক্ষতার একক নেই কেন?একই জাতীয় দুটি রাশির অনুপাত হওয়ায় কর্মদক্ষতার কোনো একক নেই ।কর্মদক্ষতাকে কী হিসেবে >> Read More\nবিভব শক্তি কাকে বলে? স্বাভাবিক অবস্থান থেকে পরিবর্তন করে কোনো বস্তুকে অন্য অবস্থানে বা স্বাভাবিক অবস্থা পরিবর্তন করে অন্য কোনো অবস্থায় আনলে বস্তু কাজ করার যে সামর্থ্য অর্জন করে তাকে বিভব শক্তি বলে। বিভব শক্তির একক: বিভব শক্তি পরিমাপের আন্তর্জাতিক একক জুল >> Read More\nঘর্ষণ বল কাকে বলে?\nঘর্ষণ বল কাকে বলে? যখন ১টি বস্তু অপর ১টি বস্তুর তল ঘেষে চলতে থাকে বা চলার চেষ্টা করে তখন তাদের মিলনতলে যে বাধার সৃষ্টি হয় তাকে ঘর্ষণ বলে। ঘর্ষণ বিভিন্ন প্রকারের হতে পারে, যেমনঃ-দুটি কঠিন তলের মধ্যবর্তী ঘর্ষণ -তরলের মধ্যেকার দুটি তলের মধ্যবর্তী ঘর্ষণ। -কঠ >> Read More\nডিসি পাওয়ার সাপ্লাই\nডিসি পাওয়ার সাপ্লাই - যে সার্কিট বা ব্যবস্থার মাধ্যমে ডিসি পাওয়ার পাওয়া যায়, তাকে ডিসি পাওয়ার সাপ্লাই বলে। এতে রেকটিফায়ার ও ফিল্টার সার্কিট কাজ করে। নিয়ন্ত্রিত ভোল্টেজ বা একটি নিদির্ষ্ট পরিমাণ ভোল্টেজ বা পাওয়ার প্রদান করতে সক্ষম, এরুপ ব্যবস্থাকে রেগুলেটেড >> Read More


কম্পিউটার প্রোগ্রামিং কি? | Computer Programming কেনো শিখব?\nকম্পিউটার প্রোগ্রামিং কি? | What Is Computer Programming\nবর্তমান যুগে বিভিন্ন অফিস আদালতে কম্পিউটার ছাড়া যেকোনো কাজ করা যেনো প্রায় অসম্ভব বলা যায়। নিত্যনতুন আধুনিক প্রযুক্তির পাশাপাশি কম্পিউটারের ব্যবহার যেনো ঘরে ঘরে। দিন অতিবাহিত হওয়ার সাথে সাথে কম্পিউটার ব্যবহারের পাশপাশি যোগ হচ্ছে কম্পিউটার সম্পর্কিত বিভিন্ন কোর্স, প্রোগ্রাম ইত্যাদি। যেগুলো আয়ত্ব করার ফলে অনেকেই তার ক্যারিয়ার ডেভেলপ করছে।\nবর্তমানে শুধু কম্পিউটার শিখার মধ্যেই গন্ডি নয়, শেখার গন্ডি পেরিয়েছে আরো বহুদূর। ক্যারিয়ারকে ডেভেলপ করতে কিংবা সখের বসে অনেকেই বেঁছে নিচ্ছে Computer Programming কে। যা এই আধুনিক প্রযুক্তির যুগে বলা যায় বেশ ডিমান্ডেবল একটি ক্যারিয়ার। Computer Programming শিখে অনেকেই ক্যারিয়ার ডেভেলপ করছে এবং আর্থিক ভাবে নিজেদের স্বচ্ছল করে তুলছে। যা খুবই সাধুবাদ জানানোর মত। তাহলে চলুন, আজকে জেনে নেয়া যাক কম্পিউটার প্রোগ্রামিং সম্পর্কে বিস্তারিত।\nআমরা সকলেই জানি, কম্পিউটার কাজ করে বিভিন্ন কমান্ডের মাধ্যমে। আর এই কমান্ড দেয়া হয় বিভিন্ন ভাষায়। কম্পিউটারকে যে কমান্ড দেয়া হয় সে অনুযায়ীই কম্পিউটার তার কাজ করে। কমান্ড ছাড়া কম্পিউটার কাজ করতে পারে না কারণ কম্পিউটার তো আর মানুষ নয়। তাকে যেভাবে নির্দেশ দেয়া হয় সে ঠিক সেভাবেই কাজ সম্পাদন করবে একদম নির্ভুল ভাবে। আর এই কমান্ড গুলো দেয়া হয় ভিন্ন ভিন্ন কার্য সম্পাদন করার জন্য। অর্থাৎ, কম্পিউটার কে দিয়ে কোনো একটি নির্দিষ্ট কাজ সম্পাদনের জন্য যে কমান্ড বা নির্দেশ দেয়া হয় সেটিকেই সহজ ভাষায় কম্পিউটার প্রোগ্রামিং বলা হয়।\nতাহলে প্রশ্ন আসতে হতে পারে, প্রোগ্রামার কে? উত্তর খুব সহজ। যিনি এই নির্দিষ্ট কাজ সম্পাদন করার জন্য কম্পিউটারকে নির্দেশ প্রদান করে তিনি মূলত প্রোগ্রামার। অনেকেই আবার ডেভেলপারও বলে থাকে।\nঅনেকেই ভুল ধারণা পোষণ করে থাকে, Computer Programming খুব কঠিন কাজ। মূলত তা নয়। কম্পিউটার প্রোগ্রামিং যে যত বেশি প্র্যাকটিস করবে সে তত বেশি এটি সম্পর্কে এক্সপার্ট হবে। কম্পিউটার প্রোগ্রামিং করার জন্য ফলো করা হয় নির্দিষ্ট কিছু ভাষা যাকে বলার হয় কম্পিউটার প্রোগ্রামিং ল্যাঙ্গুয়েজ। কম্পিউটার যদিও শুধুমাত্র বাইনারি ল্যাঙ্গুয়েজ বুঝতে পারে। আর তাই তাকে বাইনারি ল্যাঙ্গুয়েজেই নির্দেশনা দেয়া হয়। Computer Programming ল্যাঙ্গুয়েজ কে মূলত তিনটি ক্যাটাগরিতে ভাগ করা হয়। যেমনঃ\nএসেম্বলি ল্যাঙ্গুয়েজ। এবং\nএই তিনটি ল্যাঙ্গুয়েজ এর ক্যাটাগরি দিয়েই সাধারণত কম্পিউটার প্রোগ্রামিং করা হয়।\nকম্পিউটার প্রোগ্রামিং কেনো শিখব?\nঅনেকের মনেই প্রশ্ন আসতে পারে যে, Computer Programming কেনো শিখব কিংবা কেনো শিখা দরকার? বর্তমান যুগে Computer Programming শেখাটা যেনো একটি আশির্বাদ সমতুল্য। কারণ, দিন যত যাচ্ছে তত কম্পিউটার প্রোগ্রামিং এর চাহিদা বেড়ে চলছে।\nঅনেকেরই ধারণা Computer Programming শিখতে হলে কম্পিউটার সায়েন্স নিয়ে পড়াশোনা করতে হয় যা একেবারেই ভুল ধারণা। যার ফলে এই ফিল্ডে কম্পিটিশন কিছুটা কম। তবে এটাও সত্যি, দিন অতিবাহিত হওয়ার সাথে সাথে এর কম্পিটিশন কিংবা এই ফিল্ডে প্রতিযোগিতা বেড়ে চলছে।\nএকজন কম্পিউটার প্রোগ্রামারের চাহিদা প্রচুর বেড়ে গেছে। আর তাই যুগের সাথে নিজেকে এগিয়ে রাখতে হলে বেঁছে নিতে পারেন Computer Programming কে। এর চাহিদা যেমন দিন দিন বেড়ে চলেছে ঠিক তেমনি এটি শিখার পাশাপাশি প্রচুর অধ্যাবসায়ের মাধ্যমে একজন প্রোগ্রামার তার ক্যারিয়ার খুব সুন্দর ভাবে ডেভেলপও করতে পারবে।\nমনকি বাইরের অনেক কান্ট্রিতেও এই ফিল্ডে অনেক উচ্চ পদস্থও আছে বলা যায়। যা আপনি ঘরে বসে ফ্রিল্যান্সিং করে নিজের ক্যারিয়ার উন্নত করতে পারবেন খুব সহজেই। এছাড়াও বিভিন্ন আইটি কোম্পানিতেও নিজের ক্যারিয়ার গুছাতে পারবেন।\nকম্পিউটারের প্রথম প্রোগ্রামিং ভাষা কোনটি?\nকম্পিউটারের প্রথম প্রোগ্রামিং ভাষা হচ্ছে Fortran. যা বাণিজ্যিক ভাবে প্রথম ব্যবহার করা হয় ১৯৫৭ সালে। তবে হ্যাঁ, এই ভাষা প্রথম তৈরি করা হয় ১৯৫০ দশকের মাঝামাঝি সময়ে।\nসফটওয়্যার তৈরি করার পদ্ধতি।\nকন্টেন্ট রাইটিং কি।\nকিভাবে গ্রাফিক্স ডিজাইন শিখব।\nসর্বশেষে বলা যায়, কম্পিউটার প্রোগ্রামিং শিখার মাধ্যমে যেমন নিজের ক্যারিয়ার ডেভেলপ করা যায় পাশাপাশি নিজেকে অন্যের থেকে আলাদা একটি অবস্থানেও দাঁড় করানো সম্ভব হয়। আর এটি অবশ্যই নির্ভর করবে, আপনি একজন কম্পিউটার প্রোগ্রামার হিসেবে নিজেকে কতটা ধাতস্ত কিংবা এক্সপার্ট করে তুলেছেন সেটির উপর।\nমেহেদী নামের অর্থ কি?\nফারিন নামের অর্থ কি?


By নিউজডেস্ক on\t ডিসেম্বর ২, ২০২০ জাতীয়, রাজনীতি\nআওয়ামী লীগের সাধারণ সম্পাদক আরো বলেন, মানুষ নাকি দুঃসময় অতিক্রম করছে। জানতে চাই- করোনা, বন্যা, সুপার সাইক্লোন, আম্পানের মত প্রাকৃতিক দুর্যোগ দায়িত্বশীল রাজনৈতিক দল হিসাবে বিএনপি কী ভূমিকা পালন করেছে? আপনারা তো জনগণের পাশে না দাঁড়িয়ে গণমাধ্যম আর ফেসবুকে কথা বলার বৃষ্টি ঝরিয়ে যাচ্ছেন। করোনায় গোটা বিশ্ব যখন টালমাটাল তখন জীবন জীবিকা সচল রাখতে দেশনেত্রী শেখ হাসিনা যে দূরদর্শিতা দেখিয়েছেন তা বিশ্বব্যাপী প্রশংসিত হচ্ছে।\nতিনি বলেন, জনগণের দুঃসময়ে কোনো ভূমিকা না রেখে শুধু বক্তৃতা বিবৃতি বিএনপির লিপ সার্ভিসই হচ্ছে এখনকার রাজনীতি। আর সরকার যা করছে তা অন্ধ সমালোচনা করে চলেছে তারা অ-বিরাম। আসলে বিএনপি দেশের আরো দুঃসময়, জনগণের করুণ অবস্থা প্রত্যাশা করেছিলো। তারা বলেছিলো ‘মানুষ না খেয়ে চিকিৎসা না পেয়ে রাস্তায় ম’রে পড়ে থাকবে’। আল্লাহর অশেষ রহমতে এবং শেখ হাসিনার মানবিক নেতৃত্বের কারণে সে পরিস্থিতি তৈরি হয়নি।\nমন্ত্রী বলেন, বিএনপি নেতাদের মনে একটু জ্বালা। মানুষের ভোগা’ন্তি আর ক’ষ্টই তাদের প্রত্যাশা। সরকারের বিরো’ধিতা করতে গিয়ে দেশ ও জনগণের উন্নয়নের বিরো’ধিতা করে যাচ্ছে তারা। তাই জনগণ তাদের কথায় আর সায় দেয় না। তাদের আন্দোলনের ডাক অসাড়ের তর্জন-গর্জনের মতোই সার।\nতিনি বলেন, বিএনপির নেতাকর্মীদের বিরু’দ্ধে নাকি সরকার অ’ন্যায়ভাবে মামলা দিচ্ছেন। আপনার সন্ত্রা’স সৃষ্টি করবেন, জনগণের জান-মালের ক্ষ’তি করবেন বাসে আগুন দিবেন, নিজেরা নিজেরা মা’রামারি করবেন আর সরকার জনস্বার্থে ব্যবস্থা নিলে রাজনৈতিক প্রতিহিং’সা? আপনারা বাসে আগুন দেবেন আবার ব্যবস্থা নেওয়া যাবে না। এ যেন মামা বাড়ির আবদার!\nওবায়দুল কাদের বলেন, আমাদের নেতাকর্মীরা এমনকি জনপ্রতিনিধিরাও অপরাধ করলে ছাড় দিচ্ছি না। আমরা তো তাদের পক্ষ নিচ্ছি না, আর প্রশ্রয়ও দিচ্ছি না। অথচ বিএনপি অনুসরণ করছে সন্ত্রা’সের নীতি। অনুসরণ করছে দলগতভাবে হ’ত্যা, স্বড়যন্ত্রের রাজনীতিতে তারা বিশ্বাসী। এটাই তাদের রাজনীতির ঐতিহ্য। তারা নিজ নিজ দলের অপরাধীদের লালন করে। তাদের কোনো দলীয় অপরাধী অপ’কর্মের বিচার হয়নি। এটা আমি চ্যালেঞ্জ করে বলতে পারি।\nতিনি বলেন, সুবিধাবাদ জিন্দাবাদে বিশ্বাস করে বলে তারা দুর্নীতিবাজ দলের প্রশ্রয়ে অপরাধ এবং দুর্নীতি প্রমাণ করেছে তাদের গঠনতন্ত্র পরিবর্তনের মাধ্যমে। গঠনতন্ত্র থেকে তারা রাতের অন্ধকারে এক কলমের খোঁচায় ৭ ধারা বাতিল করেছে। যে ৭ ধারায় বলা আছে চিহ্নিত দুর্নীতিবাজরা বিএনপির নেতা হতে পারবে না, জনপ্রতিনিধি হতে পারবেন না। সাজাপ্রাপ্ত ব্যক্তিরা বিএনপির নেতা হতে পারবে না। দেউলিয়া ব্যক্তিরা জনপ্রতিনিধি হতে পারবে না। এই ৭ ধারা তারা বাতিল করেছে। তার মানে তারা নিজেরাই স্বীকৃতিপ্রাপ্ত দুর্নীতিবাজ দল। এটাই তারা প্রমাণ করেছে ৭ ধারা বাতিলের মাধ্যমে।\nসেতু উদ্বোধনকালে মন্ত্রী বলেন, ঢাকা আরিচা মহাসড়কে যে সব ব্যানার ফেস্টুন আছে তা সড়কের সৌন্দর্য বর্ধনে অপ’সারণ করতে হবে। আমরা পরীক্ষামূলক হেমায়েতপুরে সড়কে বাতি লাগিয়েছি। যা সাধারণ মানুষ সাধুবাদ জানিয়েছে। আমরা গাবতলী থেকে স্মৃতিসৌধ পর্যন্ত সড়কে বাতি লাগানোর উদ্যোগ নিয়েছি।\nএর আগে মন্ত্রী ১০৫ কোটি ৭৩ লাখ টাকা ব্যায়ে ১৯৩.৩০ মিটার দৈর্ঘ্য ও ১৯ মিটার প্রস্থ নয়ারহাট সেতু-২’র নির্মাণ কাজ উদ্বোধন করেন।


যে প্রবীণ নয়-- তাকে এক কথায়\nযে প্রবীণ নয়-- তাকে এক কথায় কি বলে?\nপ্রশ্ন: যে প্রবীণ নয়-- তাকে এক কথায় কি বলে?\n”আলালের ঘরের দুলাল” কার লেখা?\nDescription (বিবরণ) : বাংলা উপন্যাস রচনার পথিকৃৎ প্যারীচাঁদ মিত্রের প্রথম উপন্যাস হলো 'আলালের ঘরের দুলাল'। গ্রন্থটি ১৯৫৪ খ্রিষ্টাব্দ থেকে 'মাসিক পত্রিকা'য় ধারাবাহিকভাবে প্রকাশিত হয়ে ১৯৫৮ সালে গ্রন্থাকারে প্রকাশ পায়। কেউ বলেন, 'আলালের ঘরের দুলাল' বাংলা ভাষার প্রথম উপন্যাস গ্রন্থ। কারো মতে, উপন্যাস নয়, উপন্যাসের লক্ষণাক্রান্ত। অর্থাৎ এটি সার্থক উপন্যাস কিনা এ নিয়ে বির্তক আছে। তবে এ গ্রন্থে প্যারীচাঁদ মিত্র চলতি ভাষায় যে গদ্যরীতি ব্যবহার করেছেন বাংলা সাহিত্যে তা 'আলালী রীতি' হিসেবে পরিচিত।\n”মেঘনাদবধ কাব্য”--- কার লেখা?\nDescription (বিবরণ) : সংস্কৃত মহাকাব্য 'রামায়ণ -এর কাহিনি অবলম্বনে মাইকেল মধুসূদন দত্ত রচনা করেন বাংলা সাহিত্যের প্রথম সার্থক মহাকাব্য- মেঘনাদবধ কাব্য (১৮৬১) । করুণ রসের অমিত্রাক্ষর ছন্দে রচিত এ মহাকাব্যের সর্গ সংখ্যা ৯টি , যেখানে তিন দিন দুই রাতের ঘটনা বর্ণিত । বাংলা সাহিত্যের প্রথম বিদ্রোহী কবি মাইকেলের আরো কয়েকটি উল্লেখযোগ্য গ্রন্থ হলো - তিত্তোত্তমাসম্ভব (কাব্য , ১৮৬০), শর্মিষ্ঠা (নাটক, ১৮৫৮) , কৃষ্ণকুমারী (নাটক ,১৮৬১), মায়াকানন (নাটক, ১৮৭৩) , বীরঙ্গনা (কাব্য ১৮৬২) ,ব্রজাঙ্গনা (কাব্য ১৮৬১) । তার বীরাঙ্গনা ও শর্মিষ্ঠা হলো যথাক্রমে বাংলা সাহিত্যের প্রথম পত্রকাব্য এবং সার্থক নাটক।\n”আর কতদূরে নিয়ে যাবে--- সুন্দরী, শূন্যস্থানে কি বসবে?\nDescription (বিবরণ) : বিশ্বকবি রবীন্দ্রনাথ ঠাকুরের 'সোনার তরী' কাব্য গ্রন্থের নিরুদ্দেশ যাত্রা কবিতার চরণ হলো - 'আর কত দূরে নিয়ে যাবে মোরে হে সুন্দরী/ 'সে হিসেবে সঠিক উত্তর হলো (গ)।\n”গুবাক” শব্দের অর্থ কি?\nপ্রাচীনতম গ্রন্থ কোনটি?\nDescription (বিবরণ) : বাংলা সাহিত্যের আদি নিদর্শন বা গ্রন্থ হলো চর্যাপদ । ড. হরপ্রসাদ শাস্ত্রী ১৯০৭ সালে নেপালের রাজদরবার থেকে চর্যাপদ আবিষ্কার করেন এবং তার সম্পাদনায় বঙ্গীয় সাহিত্য পরিষদ থেকে ১৯১৬ সালে তা গ্রন্থাকারে প্রকাশিত হয়। বডু চণ্ডীদাস রচিত 'শ্রীকৃষ্ণকীর্তন'কাব্য হলো বাংলা সাহিত্যে মধ্যযুগের প্রথম কাব্য সংকলন। ১৩ টি খণ্ডে রচিত এ কাব্যের প্রধান চরিত্র হলো - কৃষ্ণ, রাধা, বড়াই। অন্যদিকে মধুমালতি ও নূরনামা গ্রন্থটি রচনা করেন যথাক্রমে মুহম্মদ কবীর ও আবদুল হাকিম।\n”এক সাগর রক্তের বিনিময়ে বাংলার স্বাধীনতা আনলে যারা”--- গানটির রচয়িতা কে?\nDescription (বিবরণ) : ' এক সাগর রক্তের বিনিময়ে বাংলার স্বাধীনতা আনলে যারা' - গানটির রচিয়িতা হলেন গোবিন্দ হালদার। গানটির সুরকার ও শিল্পী হলেন যথাক্রমে আপেল মাহমুদ ও রেবেশ সুলতানা। গোবিন্দ হালদার রচিত অন্য একটি বিখ্যাত গান হলো - 'মোরা একটি ফুলকে বাঁচাব বলে যুদ্ধ করি।' এ গানটির সুরকার ও শিল্পী হলেন আপেল মাহমুদ।\n”ভোরের পাখি” কাকে বলে?\nDescription (বিবরণ) : বাংলা সাহিত্যে বিহারীলাল চক্রবর্তীকে 'ভোরের পাখি' বলা হয় । বাংলা গীতিকবিতায় অনন্য ভূমিকা রাখায় বিশ্বকবি রবীন্দ্রনাথ ঠাকুর তাকে এ উপাধি প্রদান করেন। বিহারীলালের কয়েকটি উল্লেখযোগ্য কাব্যগ্রন্থ হলো - স্বপ্নদর্শন ,সঙ্গীত শতক, সারদামঙ্গল, বন্ধু বিয়োগ, বঙ্গসুন্দরী,নিসর্গ সন্দর্শন।\nকোনো ত্রিভুজের তিনটি বাহুকে একইভাবে বর্ধিত করলে উৎপন্ন বহিঃস্থ কোণ তিনটির সমষ্টি ---\nএকটি সমকোণী ত্রিভুজের সমকোণ সংলগ্ন বাহুদ্বয় যথাক্রমে ৩ ও ৪ সেমি হলে এর অতিভুজের মান কত?


কিছু চিকিৎসা পদ্ধতি ও ওষুধ করোনার ভয়াবহতা কমিয়েছে ! - ভয়েস টেলিভিশন\nPrinted on Mon Oct 18 2021 6:04:58 PM\nকিছু চিকিৎসা পদ্ধতি ও ওষুধ করোনার ভয়াবহতা কমিয়েছে !\nভয়েস ডেস্ক: কিছু কিছু ওষুধ কিংবা চিকিৎসা পদ্ধতি করোনাভাইরাসের স্থায়িত্ব ও ভয়াবহতা কমিয়েছে বলে দাবি করেছে বিশ্বস্বাস্থ্য সংস্থা। এরকম আরো চার পাঁচটি সবচেয়ে বেশি সম্ভাবনাময় পদ্ধতি নিয়ে কাজ করার ক্ষেত্র এতে প্রসারিত হয়েছে বলেও জানিয়েছে বিশ্বস্বাস্থ্য সংস্থা।\nজেনেভাভিত্তিক এই সংস্থাটি কোভিড -১৯ প্রতিরোধ, রোগ নির্ণয় এবং চিকিৎসার জন্য নিরাপদ এবং কার্যকর ভ্যাকসিন উদ্ভাবন, পরীক্ষা এবং ওষুধ তৈরির বিশ্বব্যাপী উদ্যোগের নেতৃত্ব দিচ্ছে। শ্বাসযন্ত্রের কষ্টজনিত এ অসুখটি বিশ্বজুড়ে ৪০ লাখেরও বেশি মানুষকে সংক্রমিত করেছে।\nসংস্থার মুখপাত্র মার্গারেট হ্যারিস বলেন, আমাদের কিছু চিকিৎসা পদ্ধতি রয়েছে, যা এখনো প্রাথমিক পর্যায়ে রয়েছে। এগুলো দিয়ে আমরা অসুস্থতার তীব্রতা বা ভয়াবহতা কমাতে পারি। কিন্তু ভাইরাসটিকে নির্মূল করার মতো অস্ত্র এখনো আমাদের নেই। আমাদের কাছে অনেকগুলো ইতিবাচক তথ্য রয়েছে, যেগুলো আমরা কাজে লাগানোর চেষ্টা করতে পারি। সেগুলোকে একশ ভাগ কার্যকর করে তোলার চেষ্টা করছি আমরা।\nতবে এর জন্য আরো বেশি গবেষণার প্রয়োজন রয়েছে বলে জানান তিনি।গত মাসে রেমেডিসিভির এ ব্যাপারে ভালই আশা জাগিয়েছিল। এখনো মনে করা হয় এটি একটি কার্যকর ওষুধ হতে পারে। এর সঙ্গে অ্যান্টি-ভাইরাল সংমিশ্রণের দিকে নজর দেয়ার পরামর্শও দেয়া হয়। এতে ভাইরাসের বিরুদ্ধে আরো কার্যকর লড়াইয়ের সুযোগ তৈরি হতে পারে বলে মন্তব্য করা হয়।\nচলতি মাসে প্রকাশিত হংকংয়ে একটি পরীক্ষার ফলে দেখা গেছে, অ্যান্টিভাইরাল ওষুধগুলোর সঙ্গে একটি ড্রাগের সংমিশ্রণে তৈরি পদার্থটি শরীরে ভাইরাসের পরিমাণ কমাতে দ্রুত সহায়তা করে থাকে।\nপ্রেসিডেন্ট ট্রাম্প যে হাইড্রোক্সিক্লোরোকুইন নিয়ে চেঁচিয়ে গলায় রক্ত তুলেছিলেন, সে সম্পর্কেও কথা বলেছেন মার্গারেট হ্যারিস। ভারতের কছে থেকে ম্যালেরিয়ার ওষুধটি নিজেরাও পাওয়ার জন্য খেপে উঠলেও আদতে কোভিড-নিরাময়ে তেমন কোনো ভূমিকা রাখতে পারেনি। মৃত্যুরোধ তো দূরের কথা, কষ্ট-যন্ত্রণা লাঘবেও তেমন উপকারে আসেনি ওষুধটা।\nক্লিনিকাল পরীক্ষায় ১০০ টিরও বেশি সম্ভাব্য কোভিড-১৯ টি ভ্যাকসিন তৈরি করা হচ্ছে। এপ্রিল মাসে বিশ্বস্বাস্থ্য জানিয়েছে, ভ্যাকসিন তৈরিতে কম পক্ষে ১২ মাস লাগবে।


FeniOnline - Page3of 155 - ফেনীর সবকিছু নিয়ে...\nDecember 29, 2016 December 29, 2016 fenionline\nPost Views:6অবিশ্বাস্য হলেও সত্য শুধু সাইকেলে চড়ে টেকনাফ থেকে কলকাতা ঘুরে এলেন চট্টগ্রাম বিশ্ববিদ্যালয়ের প্রাণিবিদ্যা বিভাগের মাস্টার্সের শিক্ষার্থী সাকিব মাহমুদ। ৬ ডিসেম্বর সকালে টেকনাফ থেকে একা সাইকেল চালানো শুরু করে ১১ ডিসেম্বর বেনাপোল বর্ডার দিয়ে ভারতে প্রবেশ করেন। মহান মুক্তিযুদ্ধে জীবন উৎসর্গ করা শহীদদের প্রতি শ্রদ্ধা জানাতেই তার এ উদ্যোগ বলে জাগো নিউজকে…\nPost Views: 23 লেখক: Ahmed Estiak Bidhan:- পিঠা খেতে কে না ভালবাসে? বাঙালি ঐতিহ্যের এক বড় অংশ জুড়ে আছে এ পিঠা। বিশেষ করে বাংলাদেশের গ্রামের দিকে এ ঐতিহ্য এখনও অনেকাংশেই টিকে আছে। শীতকালে বাংলাদেশে পিঠা-পুলি খাওয়ার ধুম পড়ে যায়। আবাল-বৃদ্ধ-বণিতা সবার প্রিয় খাবার এ পিঠা। পিঠার আবার বিভিন্ন রকম স্বাদ থাকে। কোন পিঠা মিষ্টি, কোনটিবা…\nPost Views: 8 লেখক: আফসানা সুমী মন খারাপ হওয়া স্বাভাবিক সুস্থ জীবনেরই অংশ। ছবি- নূর, মডেল- সাদিয়া আফরোজ, প্রিয়.কম আপনাকে যদি প্রশ্ন করা হয় ‘আপনি কি মাঝে মাঝে বিষন্ন বোধ করেন?’ আপনি কিন্তু তেমন না ভেবেই বলবেন, ‘হ্যাঁ’। কিন্তু আপনি কি জানেন বিষন্নতা আর মন খারাপ মোটেও এক জিনিস নয়? বিষন্নতা একটি গুরুত্বর বিষয়। বিষন্নতাগ্রস্থ…


মিয়ানমার সেনা কর্মকর্তাদের পরিণতি কী হবে?\n২৮ আগস্ট ২০১৮, ১০:৪৮\nমিয়ানমার সেনা কর্মকর্তাদের পরিণতি কী হবে? - সংগৃহীত\nমিয়ানমারে রোহিঙ্গা মুসলমান এবং অন্যান্য নৃ-তাত্ত্বিক সংখ্যালঘুদের উপর গণহত্যা চালানো, যুদ্ধাপরাধ এবং মানবতাবিরোধী অপরাধের দায়ে দেশটির সেনাবাহিনীর শীর্ষ কর্মকর্তাদের অভিযুক্ত করেছে জাতিসঙ্ঘের একটি তদন্ত প্রতিবেদন। জাতিসঙ্ঘের ওই তদন্ত প্রতিবেদনে বলা হয়েছে, গণহত্যা এবং মানবতা-বিরোধী অপরাধের দায়ে দেশটির শীর্ষ ছয়জন সামরিক কর্মকর্তার বিরুদ্ধে তদন্ত এবং বিচার হওয়া দরকার। ঘটনার জন্য দায়ী শীর্ষ ছয় সেনা কর্মকর্তার মধ্যে রয়েছেন সেনাবাহিনীর প্রধান মিং অং হ্লাইং।\nকয়েকশ' মানুষের সাক্ষাৎকারের ভিত্তিতে রোহিঙ্গাদের উপর সহিংসতার বিষয়ে প্রতিবেদনটি তৈরি করে জাতিসঙ্ঘ, যা সোমবার প্রকাশ করা হয়েছে। এই প্রতিবেদনের মাধ্যমে জাতিসঙ্ঘের দিক থেকে এখন পর্যন্ত সবচেয়ে কঠোর ভাষায় নিন্দা জ্ঞাপন করা হয়েছে। প্রতিবেদনে- রাখাইন অঞ্চলে প্রকৃত নিরাপত্তা ঝুঁকির তুলনায় মিয়ানমারের সেনাবাহিনীর পদক্ষেপ অনেক বেশি অসম ছিল বলে উল্লেখ করা হয়েছে। রোহিঙ্গাদের উপর সহিংসতা থামানোর জন্য হস্তক্ষেপ করতে ব্যর্থ হওয়ায় মিয়ানমারের নেত্রী অং সান সু চি'র কড়া সমালোচনাও করা হয়েছে। ঘটনা বিচারের জন্য বিষয়টি আন্তর্জাতিক অপরাধ আদালতে পাঠানোর জন্য আহবান জানানো হয়েছে।\nপ্রতিবেদনে বলা হয়েছে, সামরিক প্রয়োজনে নির্বিচারে হত্যা, গণ-ধর্ষণ, শিশুদের উপর হামলা এবং পুরো গ্রাম জ্বালিয়ে দেবার বিষয়টি কখনো সমর্থনযোগ্য হতে পারে না। রাখাইন অঞ্চল ছাড়াও মিয়ানমারের কাচিন এবং শান অঞ্চলে মানবাধিকার লঙ্ঘনের চিত্রও প্রতিবেদনটিতে উঠে এসেছে।\nপ্রত্যক্ষদর্শীদের বিবরণ, স্যাটেলাইট ইমেজ, ছবি এবং ভিডিও'র উপর ভিত্তি করে তৈরি করা এ প্রতিবেদনের পর কি হতে পারে? এর পরবর্তী পদক্ষেপগুলো কি? এসব বিষয় নিয়ে লিখেছেন বিবিসির জনাথন হেড এবং ইমোজেন ফুকস।\nজনাথন হেড: জাতিসঙ্ঘের এ রিপোর্টটি সাধারণভাবে বেশ শক্ত। রিপোর্টে বলা হয়েছে, রোহিঙ্গাদের উপর যে গণহত্যা চালানো হয়েছে সেটির জোরালো প্রমাণ পাওয়া গেছে।\nগণহত্যার জন্য দায়ী মিয়ানমার সেনাবাহিনীর শীর্ষ কর্মকর্তাদের বিচার দেশটির ভেতরে করা সম্ভব নয়। সেজন্য আন্তর্জাতিকভাবে এর উদ্যোগ নিতে হবে। একথা উল্লেখ করা হয়েছে জাতিসঙ্ঘের প্রতিবেদনে।\nএ প্রতিবেদনের পর মিয়ানমারের জেনারেলদের বিচারের জন্য জাতিসঙ্ঘ নিরাপত্তা পরিষদ এবং জাতিসঙ্ঘের সাধারণ পরিষদ আরো জোরালো কূটনৈতিক তৎপরতা চালাতে পারবে।\nরোহিঙ্গাদের উপর নিপীড়ন এবং মানবতা-বিরোধী অপরাধ সংক্রান্ত অতীতে বিভিন্ন আন্তর্জাতিক সংস্থা যেসব রিপোর্ট দিয়েছে সেগুলোকে বরাবরই খারিজ করে দিয়েছে মিয়ানমার সরকার।\nকিন্তু জাতিসঙ্ঘের এ তদন্ত এক বছরের বেশি সময় ধরে চালানো হয়েছে। তিনজন আন্তর্জাতিক আইন বিশেষজ্ঞ জাতিসংঘে তদন্ত প্যানেল পরিচালনা করেছেন। সেজন্য এ প্রতিবেদন জাতিসঙ্ঘের ভেতরে অনেকের সমর্থন পাবে এবং মিয়ানমারের পক্ষে সেটি খারিজ করে দেয় কঠিন হবে।\nইমোজেন ফুকস: জাতিসঙ্ঘের তদন্তকারীরা বলেছেন, মিয়ানমারের এ ঘটনা বিচারের জন্য আন্তর্জাতিক অপরাধ আদালতে পাঠানো উচিত। কিন্তু সেটি করতে হলে জাতিসঙ্ঘ নিরাপত্তা পরিষদের অনুমোদন লাগবে।\nএ ধরণের কোন উদ্যোগের ক্ষেত্রে মিয়ানমারের ঘনিষ্ঠ মিত্র চীন ভিন্নমত পোষণ করবে। তারা এটি চাইবে না। ফলে বিষয়টি আন্তর্জাতিক অপরাধ আদালতে পাঠানো যাবে না।\nএ ধরণের অপরাধ ট্রাইব্যুনাল জাতিসংঘের সাধারণ পরিষদের মাধ্যমেই গঠন করা যেতে পারে। ফলে নিরাপত্তা পরিষদের ভেটো দেবার বিষয়টি এড়ানো সম্ভব হবে।\nএ ধরণের একটি ট্রাইব্যুনাল যাতে কাজ করতে পারে সেজন্য মিয়ানমারকে সহায়তা করতে হবে যাতে অভিযুক্তদের আদালতে সোপর্দ করা যায়।\nসার্বিয়া এবং ক্রোয়েশিয়ার সন্দেহভাজন যুদ্ধাপরাধীদের দ্য হেগের ট্রাইব্যুনালের কাছে হস্তান্তরের জন্য বহু বছর সময় লেগেছিল।\nজাতিসঙ্ঘ কি তাদের কার্ড খেলে শেষ করেছে? এ ধরণের উদাহরণ আছে?\nইমোজেন ফুকস: গণহত্যার জন্য মিয়ানমারের সেরা প্রধানসহ ছয়জন শীর্ষ জেনারেলকে চিহ্নিত করার মাধ্যমে জাতিসঙ্ঘের এ প্রতিবেদন অনেক দূর এগিয়েছে। সিরিয়ার যুদ্ধ নিয়ে অনেক তদন্ত হয়েছে এবং সন্দেহভাজনদের অপরাধীদের দীর্ঘ তালিকাও রয়েছে। সে তালিকায় সিরিয়ার সেনাবাহিনী এবং সরকারের সিনিয়র ব্যক্তিরা রয়েছে। কিন্তু তাদের নাম কখনোই প্রকাশ্যে বলা হয়নি।\nমিয়ানমার বিষয়ে জাতিসঙ্ঘের তদন্তকারীরা বিশ্বাস করেন, সুনির্দিষ্টভাবে ছয় জেনারেলকে অভিযুক্ত করার মাধ্যমে তারা কিছু অর্জন করতে পারবেন।\nজাতিসঙ্ঘের রিপোর্টে যেসব জেনারেলদের অভিযুক্ত করা হয়েছে তাদের উপর ভ্রমণ নিষেধাজ্ঞা এবং এবং সম্পদ বাজেয়াপ্ত করতে পারে ইউরোপীয় ইউনিয়ন এবং জাতিসঙ্ঘ নিরাপত্তা পরিষদ।\nইমোজেন ফুকস: আন্তর্জাতিক অপরাধ আদালত কিংবা অন্য কোন ধরণের ট্রাইব্যুনাল ছাড়া কাউকে দোষী সাব্যস্ত করা যাবে না।জাতিসঙ্ঘের প্যানেল শুধু তদন্ত করতে পারে, বিচার করতে পারে না।\nতদন্তকারীরা যে ধরণের তথ্য-প্রমাণের কথা বলেছেন তাতে মনে হচ্ছে কোন না কোনভাবে একটা বিচার হবে। যদিও সে বিচার হতে অনেক বছর সময় লাগতে পারে।\nজনাথন হেড: অং সান সু চি'র বিচারের সম্ভাবনা অনেক কম। জাতিসঙ্ঘের প্রতিবেদনে বলা হয়েছে যে মিয়ানমারের সেনাবাহিনীর উপর বেসামরিক সরকারের নিয়ন্ত্রণ নেই।\nরোহিঙ্গাদের উপর আক্রমণের যে পরিকল্পনা সেনাবাহিনী করেছিল সেটি বেসামরিক সরকার জানতো না বলে এ রিপোর্টে উল্লেখ করা হয়েছে।\nজাতিসঙ্ঘের তদন্তকারীরা বলেছেন, রোহিঙ্গাদের উপর নিপীড়ন থামানোর জন্য অং সান সু চি তাঁর নৈতিক ক্ষমতা ব্যবহার করেননি।\nতাছাড়া ঘটনা সম্পর্কে মিথ্যা বর্ণনা দেয়া এবং স্বাধীন তদন্তকারীদের ঘটনাস্থলে যেতে না দেয়া এবং সেনাবাহিনীর অন্যায়কে অস্বীকার করার মাধ্যমে অং সান সু চি'র সরকার রাখাইন অঞ্চলে অপরাধ সংগঠনে ভূমিকা রেখেছে।\nযদিও এ রিপোর্টের মূল কথা হচ্ছে শীর্ষ সেনা কর্মকর্তাদের বিচার।


বেসরকারী শিক্ষকদের ঈদের আগে পূর্ণাঙ্গ ঈদ বোনাস চাই – শিক্ষাবার্তা\nবেসরকারী শিক্ষকদের ঈদের আগে পূর্ণাঙ্গ ঈদ বোনাস চাই\nপ্রকাশিত মে ২৮, ২০১৮ 0\nমো: হায়দার আলীঃ\nমাদক ও বিপথগামী যুবসমাজ নিয়ে লিখার জন্য খাতা কলম নিয়ে বসলাম এমন সময় আমার এক শিক্ষক বন্ধু ফোন করে বললেন স্যার সিকি ভাগ ঈদ বোনাসের কথা একটু লিখুন, সামনে ঈদ শিক্ষক সমাজের কোন উপকারে আসে। ওই বন্ধুর কথা রাখতে আজকের লিখাটি শুরু করলাম।\nমহান ও নিবেদিত পেশা হিসেবে শিক্ষকতা সর্বজন স্বীকৃত। মানুষ গড়ার কারিগর হিসেবেই মনে করা হয় শিক্ষকদের। পাঠদানে আত্ম-নিয়োগ, শিক্ষার্থীদের মধ্যে নিহিত থাকা সুপ্ত মেধা জাগ্রত করা, দুঃস্থ ও মেধাবী শিক্ষার্থীদের নিজের অর্থ ব্যয়ে দেশ সেরা হিসেবে গড়ে তোলা শিক্ষকও দেশে বিরল নয়। এ জন্যই সমাজে শিক্ষকরা সবচেয়ে বেশি সম্মানিত, শিক্ষার্থীরাও যুগে যুগে স্মরণ রাখেন। বর্তমান সরকার শিক্ষাবান্ধব সরকার। দেশের উন্নয়ন অগ্রগতির জন্য বর্তমান সরকার বদ্ধ পরিকর। কিন্তু বেসরকারী শিক্ষকদের বেলায় এত অনিহা কেন? বহু বছর থেকে বেসরকারী শিক্ষকদের সিকি ভাগ ঈদ বোনাস দেয়া হয়।\nবছরের পর বছর চলে আসছে বেসরকারী শিক্ষকদের বৈশাখী ভাতা বঞ্চিত। সরকারী কর্মকর্তা, কর্মচারী, সরকারী স্কুলের শিক্ষক কর্মচারী সময়মত বৈশাখী ভাতা পেলেও বেসরকারীদের ভাগ্যে এখনও জুটেনি অথচ বৈশাখী উৎসব পালনের জন্য শিক্ষকদের বাধ্য করা হয়। শিক্ষার্থীদের নিয়ে উপজেলা সদরে. জেলা সদরে নিয়ে গিয়ে র‌্যালিসহ বিভিন্ন অনুষ্ঠানে অংশ গ্রহন করতে হয়। শিক্ষক শিক্ষার্থী ছাড়া অনুষ্ঠানের শোভা বর্ধন হয় না। বৈশাখী ভাতা, পূনাঙ্গ ঈদ বোনাসসহ বিভিন্ন দাবীতে তালা ঝুলানো, ক্লাস বন্ধ, স্মারকলিপি প্রদান, মানববন্ধন, মহাসমাবেশ করেছেন। কিন্তু কাজের কাজ কিছুই হয় তথাকথিত দালাল শিক্ষকনেতাদের ব্যক্তগত স্বার্থের করণে। সাধারণ শিক্ষকদের দাবী উপেক্ষা করে শিক্ষক নেতা সবসময় নিজেদের স্বার্থকে বড় করে দেখেছেন বলে সাধারণ শিক্ষকগণ ফেসবুকসহ বিভিন্ন মাধ্যমে প্রতিবাদ করেছেন। দেশের বিরাট অংশ হচ্ছে বেসরকারী শিক্ষক সমাজ।\nতারা যে বৈশাখী ভাতা পান সেটা বন্ধু বান্ধব, ছেলে মেয়ে এমনকি প্রিয়মত মানুষটিও বিশ্বাস করতে চায় না। তিনিও ছেলে. মেয়েসহ নিকট আত্বীয়দের বৈশাখে নতুন জামা কাপড় কিনে দেয়ার জন্য বিভিন্নভাবে চাপ সুষ্টি করেন আর ওই হতভাগা বেসরকারী শিক্ষক বিভিন্ন দিকের চাপে যেন বেশামাল হয়ে পড়েন। তার যেন কিছুই করার থাকে না। কোন দোকানে ধার নিতে চাইলেও বৈসরকারী শিক্ষকদের দিতে চায় না। কেন না বেসরকারী শিক্ষকদের অন্যান্যদের মত প্রতি মাসের প্রথম তারিখে বেতন ভাতা হয় না। হয় ১০ থেকে ১৫ তারিখের মধ্যে। আর বেসরকারী শিক্ষকদের সিকিভাগ ঈদ বোনাস এখনও প্রদান করা হচ্ছে। এ বোনাসের কথা শিক্ষকসমাজ তার প্রিয় মানুষটির নিকট বলতে পারেন না এমন কি আত্বীয় স্বজন পরিবার পরিজন, সমাজের কারো কাছে লজ্জায় বলতে পারেন না। ছেলে মেয়েরা বলে বাবা তুমি ঈদ বোনাস পেয়েছ ? বৈশাখী ভাতা পেয়েছ ? আমাদের কখন নতুন জামা কিনে দিবে, কুরবানী কিনবেই বা কখন, বাসার পার্শ্বের সবাই দামী দামী নতুন নতুন জামা কাপড়, কুরবানী কিনেছে। প্রিয়তমা স্ত্রী বলেন আমার নতুন শাড়ী, ছোট ভাই বোন, শালক শালিকা ঈদ বোনাস তো আছে। ওই শিক্ষকের জন্মদাতা মা ও বাবা শুধু শিক্ষক ছেলের দিকে তাকিয়ে থাকেন, তোমার কি হয়েছে বাবা, তোমার মুখ কেন শুকিয়ে যাচ্ছে, সকালে কিছু খাওয়া হয় নি নাকি, দুপুরে কি খেয়েছ? কি হয়েছে ? ঈদ আসলে মানুষ খুশি থাকে আর তুমি প্রতি ঈদে তুমি মুখভার করে থাক কেন?। এ সময় কথা শুনে ওই শিক্ষক আর চোখের পানি ধরে রাখতে পারেননি। তখন মা শাড়ীর আঁচল দিয়ে ওই শিক্ষকের চোখ মুখ মুছিয়ে বলেন, আমরা দুয়া করে দিলাম তোমার সব চিন্তা দূর হয়ে যাবে, আল্লাহ তোমাকে সাহায্য করবেন। এ কলামটি আমি লিখার সময় শিক্ষক হিসেবে চোখের পানি আমিও ধরে রাখতে পারিনি। একাধিক বার রুমাল ভিজে গেছে, আপনারাও হয় তো কান্না ধরে রাখতে পারবেন না। কিন্তু সেদিন শিক্ষক সমাজ আনন্দিত হব যে দিন সরকার আমাদের সরকারীদের মত ঈদ বোনাস,বৈশাখী ভাতা, মাসিক বেতন প্রভূতি দিবেন। আর এ কাজটি পারবেন আমাদের মানবতার মাতা, বঙ্গবন্ধুর সুযোগ্য কন্য প্রধান মন্ত্রী শেখ হাসিনা। সে দিন হয় তো বেশী দূরে নেই।\nআমরা অবসর গ্রহনের পর অথবা তার পূর্বে। এমপিওভুক্তগণ পান নি বৈশাখীভাতা ও বার্ষিক ৫ শতাংশ প্রবৃদ্ধির সুবিধা ! নতুন বেতনস্কেলে সরকারি প্রতিষ্ঠনের কর্মরত কর্মকর্তা, কর্মচারীরা ৫ শতাংশ বার্ষিক প্রবৃদ্ধি সুবিধা পেয়েছেন অনেক আগেই । কিন্তু এমপিওভুক্তগণের ৫ শতাংশ বার্ষিক প্রবৃদ্ধি অনিশ্চয়তায় অন্ধকারেই রয়েছে। এমপিওভুক্ত কেউই পদমর্যাদা অনুযায়ী বাড়ি ভাড়া পান না। বরং বাড়ি ভাড়া পান ১০০০ টাকা, চিকিৎসাভাতা ৫০০ টাকা, যা নিতান্তই অপ্রতুল। একটি ‘জাতীয়লজ্জা’ বেসরকারি শিক্ষকবৃন্দই সম্ভবত বিশ্বের একমাত্র পেশাজীবি যারা বৈশাখি ভাতা পান না। সিকিভাগ (২৫ শতাংশ) উৎসবভাতা পান। যা দিয়ে শিক্ষকদের আনন্দ উৎসব তো দূরের কথা ঠিকভাবে দিনটি পালন করতে পারেন না। ছেলে মেয়েদের নতুন পোশাক, কুরবানী, উন্নত খাবার তৈরী করা যেন অসম্ভব ব্যপারে হয়ে দাঁড়ায় শিক্ষক সমাজের কাছে। তাই শিক্ষক সমাজের পূনাঙ্গ ঈদ বোনাস, বৈশাখী ভাতা, ৫ ভাগ প্রবৃদ্ধি প্রভূতি দাবী সরকারের মেনে নেয়া প্রয়োজন। আজ বেসরকারী শিক্ষক সমাজ ঈদ বোনাস, মাসিক বেতন, টাইম স্কেল, ৫ ভাগ প্রবৃদ্ধিসহ জাতীয়করণ নিয়ে আন্দোলন করছেন, ফেসবুকে তাদের দাবীর কথা জোরালোভাবে লিখছেন। রাজধানীসহ দেশের বিভিন্ন স্থানে সাংবাদিক সন্মেলন করছেন, সমাবেশ করছেন, কিন্তু এগুলি করো নজরে আসে না। যারা সত্য, বস্তনিষ্ঠ সংবাদ প্রকাশ করেন ওই সাংবাদিকেরা কিছু লিখছেন এদের সংখ্যা কম। শিক্ষকদের পান থেকে চুন খোসলেই লিখা হয় মিথ্যা তথ্য সন্ত্রাস করে বিশাল বিশাল শিরোনাম করে সংবাদ স্থান পায় প্রিন্ট, অনলাইন, ও টিভি মিডিয়ায় স্থান পায় কিন্ত তথাতথিত হলুদ সাংবাদিকদেরও শিক্ষক সমাজের নায্য দাবী, শৈাখী ভাতা, ২৫ ভাগ ঈদ বোনাস, ৫ ভাগ প্রবৃদ্ধির ব্যপারে কিছুি লিখেন না। এব্যপারে তারা মূখে কুলুপ এসে বসে থাকেন । কারণ বৈশাখী ভাতা পান না, সিকিভাগ ঈদ বেনাস পায় তারা আবার ওই সব হলুদ সাংবাদিকদের কিভাবে খুশী করবেন। দেশে মাধ্যমিক ও উচ্চ মাধ্যমিক যে সব এমপিওভুক্ত শিক্ষা প্রতিষ্ঠান রয়েছে তা জাতীয়করণ করা বঙ্গবন্ধুর সুযোগ্য কন্যা জননেত্রী শেখ হাসিনার সরকারের কোন ব্যাপারই নয়। এসব শিক্ষা প্রতিষ্ঠান জাতীয়করণের আওতায় আসলে সরকারের প্রায় ১১ শ কোটি টাকা থেকে ১৩ হাজার কোটি টাকা খরচ হবে। এ টাকা বিনিয়োগ করা বর্তমান সরকারের জন্য কোন অসম্ভব কিছুই নেই।\nআমি মনে করি সরকারের জন্য এ বিনিয়োগ হবে শ্রেষ্ঠ বিনিয়োগ। এ বিনিয়োগে সরকারের প্রচুর লাভ হবে। দেশের জনগোষ্ঠীকে জন সম্পদে পরিণত করতে সহায়ক ভূমিকা পালন করবে। পরিণত হবে উন্নত দেশে। তাই মাননীয় প্রধানমন্ত্রী শেখ হাসিনা‘র নিকট সবিনয়ে আবেদন জানাতে চাই, আপনি উন্নত বিশ্বের সাথে পাল্লা দিয়ে দেশকে সামনের দিকে এগিয়ে নিয়ে যাচ্ছেন। এ জন্য আমরা শিক্ষক সমাজ আপনাকে আন্তরিক অভিনন্দন জানাচ্ছি। আপনি শিক্ষকদের জন্য অনেক কিছু করেছেন। দেশের সব প্রাথমিক বিদ্যালয়কে জাতীয়করণ করেছেন। আপনি পারবেন দেশের সব এমপিওভুক্ত মাধ্যমিক- উচ্চ মাধ্যমিক শিক্ষা প্রতিষ্ঠানকে জাতীয়করণ করতে। শিক্ষক সমাজ আপনার কাছে আজীবন ঋণী থাকবে। বলতে দ্বিধা নেই, আমাদের দেশে মানুষগড়ার কারিগরদের নিয়ে কারো যেন টেনশন নেই! এমপিওভুক্ত শিক্ষকগণ বার্ষিক ইনক্রিমেন্ট, বৈশাখী ভাতা পূর্ণাঙ্গ মেডিকেল ও উৎসব ভাতা পান না। তারা পদোন্নতি, সেচ্ছায় অবসর, বদলী সুবিধাসহ অসংখ্য বঞ্চনার শিকার। তার পরেও বোঝার উপর শাকের আঁটির মতো শিক্ষকদের উপর চাপিয়ে দেয়া হয়েছে আয় কর। ইতোমধ্যে শিক্ষক সমাজর বিধিমোতাবেক পরিশোধও করেছেন। সোনালী ব্যাংক, জনতাসহ বিভিন্ন ব্যাংক কতৃপক্ষ আয় কর রির্টান জমা, টিন নম্বর ছাড়া মাসিক বেতন বিল জমা নেন নি তাই বাধ্য হয়ে করেছেন তারা । যে শিক্ষক সমাজের নুন আন্তে পান্তা ফুরায় অবস্থা তাদের আবার আয় কর দিতে হবে কেন ? মাননীয় প্রধান মন্ত্রী বিষয়টি একটু ভেবে দেখার জন্য অনুরোধ করাচ্ছি শিক্ষক সমাজের পক্ষ থেকে। আপনি তো একদিন আন্দোলনরত শিক্ষক সমাজের নিকট বলেছিলেন আমি ও আওয়ামীলীগ সরকার দেশ পরিচালনার দায়িত্ব পেলে শিক্ষক সমাজেকে আর আন্দোলন করতে হবে না। তারা ক্লাস রুম থেকে রাস্তায় আসতে হবে না। শিক্ষকতার মহানবত্রের গর্বিত অংশীদার হিসেবে আমি ব্যক্তিগত অবস্থান থেকে মনে করি, পেশাজীবিদের প্রাণের দাবি আদায়ে নেতিবাচক কর্মসূচি বা কোনো রূঢ় বাস্তবতার দিকে আমাদের নেতৃবৃন্দ যাবেন না বরং ঐক্যবদ্ধভাবে আওয়াজ তুলে শিক্ষা জাতীয়করণ করতে হবে। দেশের বেসরকারি স্কুল কলেজ মাদ্রসা জাতীয়করণ এখন সময়ের দাবিতে পরিণত হয়েছে।\nকেননা বাংলাদেশকে ২০২১ সালের মধ্যে মধ্য আয়ের দেশ ও ২০৪১ সালের মধ্যে উন্নত আয়ের দেশে পরিণত করতে হলে অবশ্যই জাতীয়করণের আওতায় আনতে হবে। যদিও বর্তমান সরকার এ লক্ষ্যে কাজ করে যাচ্ছেন। প্রতিটি উপজেলায় একটি করে স্কুল ও কলেজ জাতীয়করণের উদ্যোগ নেয়া হয়েছে। কাজও শুরু হয়েছে। আর শিক্ষক সমাজ অভিযোগ করেছেন কোন কোন স্থলে প্রতিষ্ঠান জাতীয় করণের জন্য কোটি কোটি টাকা শিক্ষকদের উৎকোচ দিয়ে হয়েছে। উন্নত রাষ্ট্র পরিণতকরণে দেশের সব এমপিওভুক্ত শিক্ষা প্রতিষ্ঠান জাতীয়করণ করতে সরকারকে অত্যন্ত বাস্তবমূখী ও সাহসী পদক্ষেপ গ্রহন করতে হবে। দেশ এগিয়ে যাচ্ছে। বাড়ছে মানুষের আয়-রোজগার। শিক্ষায় প্রবেশ করেছে সৃজনশীলতা, ডিজিটাল, অনলাইন পদ্ধতি। কিন্তু সরকারের একার পক্ষে এটি সম্ভব নয়। সকল মহলের সহযোগিতার প্রয়োজন রয়েছে। দেশের সব শিক্ষা প্রতিষ্ঠান জাতীয়করণে সরকারের নিজস্ব কিছু মূল্যায়ন আছে এতে কোন সন্দেহ নেই। পাশাপাশি আমার কিছু পরামর্শ সরকারের বিবেচনার জন্য পেশ করলাম। বর্তমান সরকার শিক্ষাবান্ধব সরকার। দেশের উন্নয়ন-অগ্রগতির জন্য বর্তমান সরকার বদ্ধ পরিকর। দেশে মাধ্যমিক ও উচ্চ মাধ্যমিক যে সব এমপিওভুক্ত শিক্ষা প্রতিষ্ঠান রয়েছে তা জাতীয়করণ করা সরকারের কোন ব্যাপারই নয়। এসব শিক্ষ প্রতিষ্ঠান জাতীয়করণের আওতায় আসলে প্রতিবছর সরকারের প্রায় ১১ শ কোটি টাকা থেকে ১৩শ কোটি টাকা খরচ হবে। এ টাকা বিনিয়োগ করা বর্তমান সরকারের জন্য সম্ভব।\nআমি মনে করি সরকারের জন্য এ বিনিয়োগ হবে শ্রেষ্ঠ বিনিয়োগ। এ বিনিয়োগে সরকারের প্রচুর লাভ হবে। দেশের জনগোষ্ঠীকে সম্পদে পরিণত করতে সহায়ক ভূমিকা পালন করবে। পরিণত হবে উন্নত দেশে। তাই মাননীয় প্রধান মন্ত্রী শেখ হাসিনা‘র নিকট সবিনয়ে আবেদন জানাতে চাই, আপনি উন্নত বিশ্বের সাথে পাল্লা দিয়ে দেশকে সামনের দিকে এগিয়ে যাচ্ছেন। এ জন্য শিক্ষক সমাজ আপনাকে আন্তরিক অভিনন্দন জানাচ্ছেন। আপনি শিক্ষকদের জন্য অনেক কিছু করেছেন। আপনি পারেন দেশের সকল এমপিও ভুক্ত শিক্ষা প্রতিষ্ঠান জাতীয় করণ করতে। কেননা আপনি একসাথে দেশের ২৬ হাজার ১শ ৯৩ টি প্রাথমিক বিদ্যালয় জাতীয় করণ করেছেন এবং এসব শিক্ষ প্রতিষ্ঠানে নিয়োগকৃত ১ লাখ ২০ হাজার শিক্ষকের চাকুরী সরকারী করা হয়েছে, প্রতি বছর জানুয়ারী মাসের প্রথম তারিখে বিনামূল্যে কোটি কোটি বই বিতরণ এবং প্রতিবছর ১ ফেব্রুয়ারী এসএসসি ও সমমান এবং ১ এপ্রিল এইচএসসি ও সমমান পরীক্ষা গ্রহন করেন এবং ৬০দিনের মধ্যে ফলাফল ঘোষনা করা হচ্ছে যতে বেসরকারী শিক্ষক সমাজের গুরুত্বপূর্ণ ভুমিকা রয়েছে। যা ইতিপূর্বে কোন সরকার প্রধান করতে পারেননি। এত বড় সাহসী পদক্ষেপ গ্রহন করায় আপনাকে শিক্ষক সমাজ শুধু ধন্যবাদ জানান নি আপনার জন্য প্রতিনিয়ত আল্লাহর নিকট প্রার্থনা করছেন, আপনার সুস্বাস্থ্য ও দীর্ঘায়ু কামনা করছেন। আপনি পারবেন দেশের সব এমপিওভুক্ত স্কুল কলেজ মাদ্রসা জাতীয় করণ করতে লাখ লাখ পরিবারের সদস্যদের মুখে হাসি ফুটাতে। আর এ সাহসী কাজের জন্য শিক্ষক সমাজ আপনার কাছে আজীবন ঋণী থাকবে। আমাদের সবারই জানা আছে, শিক্ষাক্ষেত্রে সাংবিধানিক দায় হলো সবার সমান সুযোগ নিশ্চিতকরণ। অথচ পক্ষপাতদুষ্ট ও খ-িত জাতীয়করণের দোলাচালে চলছে অস্থিরতা।\nজাতীয়করণের দাবিতে কলেজ শিক্ষকের মৃত্যু, আদালতে রিট বা এমপিওভুক্তির জন্য অনশন, শ্রেণী কক্ষে তালা ঝুলানো কাম্য নয়। মানুষ গড়ার কারিগরদের এমপিওভুক্তির নামে দেওয়া হয় ‘অনুদান’। কাজেই, শিক্ষক নিয়োগ, শিক্ষার মানোন্নয়ন, শিক্ষকদের পেশাগত বঞ্চনার অবসানে দেশের সমগ্র শিক্ষাব্যবস্থা জাতীয়করণ জরুরি। দুঃখজনক হলেও সত্য, শিক্ষকদের প্রত্যশা পূরণ না হবার জন্য দায়ী কেন্দ্রে শিক্ষক সংগঠনগুলোর দলীয় লেজুড়বৃত্তি। ফলে কোনো দাবির পেছনে যৌক্তিকতার চেয়ে বিবেচনায় থাকে দাবিটি কারা করেছে? সঙ্গে চলে আসে দু’ধরনের ব্যাখ্যা ও অবস্থান। তখন কর্তৃপক্ষের কাছে দাবিগুলো হয়ে যায় রাজনৈতিক।\nতবে আশার কথা, বর্তমানে শিক্ষক সংগঠনগুলোর মধ্যে ‘এক ঘোষণায় সমগ্র শিক্ষাব্যবস্থা জাতীয়করণ’ বিষয়ে দৃষ্টিভঙ্গি প্রায় অভিন্ন। কেননা, ‘দল যার যার শিক্ষকস্বার্থে সব শিক্ষক একাকার’। শিক্ষকতার মহানব্রতের গর্বিত অংশীদার হিসেবে আমি ব্যক্তিগত অবস্থান থেকে মনে করি, পেশাগত প্রাণের দাবি আদায়ে নেতিবাচক কর্মসূচি বা কোনো রূঢ় বাস্তবতার দিকে শিক্ষক নেতৃবৃন্দ যাবেন না বরং ঐক্যবদ্ধভাবে আওয়াজ তুলে শিক্ষা জাতীয়করণ করতে হবে।\nপ্রধান মন্ত্রীকে শিক্ষা ক্ষেত্রে আর একটি সাহসী পদক্ষেপ গ্রহন করে হবে। ঈদের আগে বেসরকারী শিক্ষক কর্মচারীদের পূর্ণাঙ্গ ঈদ বোনাসের ব্যবস্থা করতে হবে।\nসভাপতি জাতীয় সাংবাদিক সংস্থা,\nনবাবগঞ্জে সৃজনশীল মেধা অন্বেষণে প্রতিযোগিতার পুরস্কার বিতরণ\nবাপ্রাবিসশিস সিলেট জেলা শাখার উদ্দ্যোগে ইফতার মাহফিল


প্রকাশ : ২১ মে ২০১৯, ২১:৩৮\nরাজধানীর ৩৪টি পয়েন্টে ওয়াসার পানি পরীক্ষার নির্দেশ দিয়েছেন হাইকোর্ট। সেই সঙ্গে আগামী ২ জুলাই পরীক্ষার প্রতিবেদন আদালতে দাখিল করতে সংশ্লিষ্ট কমিটিকে নির্দেশ দেয়া হয়েছে।\nমঙ্গলবার ঢাকা বিশ্ববিদ্যালয়ের অণুজীব বিজ্ঞান বিভাগের চেয়ারম্যান ড. সাবিতা রিজওয়ানা রহমান আদালতে তার মতামত তুলে ধরার পর এ আদেশ দেন বিচারপতি জে বি এম হাসান ও বিচারপতি মো. খায়রুল আলমের হাইকোর্ট বেঞ্চ।\nআদালতে এদিন স্থানীয় সরকার মন্ত্রণালয়ের পক্ষে শুনানি করেন ডেপুটি অ্যাটর্নি জেনারেল মোতাহার হোসেন সাজু। এসময় রিটকারীর পক্ষের আইনজীবী তানভীর আহমেদ উপস্থিত ছিলেন।\nপ্রতিবেদনের বিষয়ে মতামত শুনতে ওই কমিটির সদস্য ঢাকা বিশ্ববিদ্যালয়ের অণুজীব বিজ্ঞান বিভাগের (মাইক্রোবায়োলজি ডিপার্টমেন্ট) চেয়ারম্যান ড. সাবিতা রেজওয়ানা রহমানকে আদালতে আসতে বলেন হাইকোর্ট বেঞ্চ। আদালতের এ আদেশ অনুসারে অধ্যাপক সাবিতা রিজওয়ানা রহমান মঙ্গলবার হাইকোর্টে আসেন।\nআদালত বলেন, মূলত বেশি বাজেট সম্পর্কে জানতে আপনার মতামত জানতে চাচ্ছি। আমাদের মূল উদ্দেশ্য দূষিত পানি সরবরাহের বিষয়টি নিয়ে। কেন এটা সাপ্লাই হচ্ছে? এটা এক্সামিনের জন্য। এ এক্সামিনে এত লার্জ স্কেল কেন? স্যাম্পল কিভাবে নেয়া হবে। মূলত পরীক্ষায় খরচ কিভাবে কমানো যায়। সে বিষয়ে জানতে আপনাকে আসতে বলেছি।\nএসময় অধ্যাপক সাবিতা বলেন, পানি দূষিত এমন ঢালাও অভিযোগের কোনো বৈজ্ঞানিক ভিত্তি নেই। বিগত দিন গুলোতে অর্থাৎ ২০০৯ সালে ঢাকা ওয়াসার সংযোগ ছিলো ২ লাখ ৭২ হাজার ৮৪৪টি। যার বর্তমান সংখ্যা ৩ লাখ ৮৭ হাজার ১৭৭টি। সুপেয় পানিতে কোন রকম রং, গন্ধ বা অস্বচ্ছতা কখনই গ্রহণযোগ্য নয়। সুপেয় পানি সকল নাগরিকের মৌলিক অধিকার। এ সকল লক্ষণাবলী থাকলে অভিযোগ কেন্দ্রে আনা পানির নমুনা চূড়ান্তভাবে অগ্রহণযোগ্য বিবেচনায় কর্তৃপক্ষের তাৎক্ষণিক ব্যবস্থা গ্রহণ করা উচিত।\nড. সাবিতা রিজওয়ানা বলেন, ওয়াসা যে রিপোর্ট দিয়েছে ৫৯ এলাকা নিয়ে, সেটাতো কয়েকমাস আগে। ওয়াসা পানির উৎস হলো ভূমিস্থ, ভূগর্ভস্থ, শীতলক্ষ্যা বা বুড়িগঙ্গা। এসব উৎসের পানি সিজন টু সিজনে তারতম্য থাকতে পারে। ঢাকা ওয়াসার ১০টি জোনের ৩ লাখ ৬০ হাজার ৩৪৩টি আউটলেট আছে ধরে আমরা ইতিমধ্যে জানিয়েছি ৯৯ ভাগ আস্থা অর্জন করতে হলে ১৫ হাজার ৮৫৮ আউটলেট পরীক্ষার প্রয়োজন। অন্তত ৯৫ ভাগ আস্থা অর্জনে এক হাজার ৬৫ আউটলেট পরীক্ষা করা আবশ্যক।\nএসময় আদালত বলেন, টেস্টের মাধ্যমে বিশুদ্ধ পানি পাওয়া যাবে না। জানার জন্য এত টাকা খরচের দরকার নেই। উদ্দেশ্যে পানি দূষিত আছে কিনা?\nজবাবে সাবিতা রিজওয়ানা বলেন, চারটি সোর্সে পানি আসে। তখন আদালত বলেন, চারটি সোর্স পিওর হলে, বিতরণের ১০টি জোনে, পর্যায়ক্রমে ১০টি র‌্যান্ডম এবং ১০টি ঝুঁকিপূর্ণ এলাকার স্যাম্পল নিয়ে পরীক্ষা করা যেতে পারে মোট ৩৪টি। আপনাদের যতদিন সময় লাগে। প্রতি স্যাম্পলে কতো টাকা লাগবে?\nএসময় অধ্যাপক সাবিতা বলেন, প্রতি স্যাম্পলে পাঁচ হাজার টাকা খরচ হবে। সে ক্ষেত্রে মোট ১ লাখ ৭০ হাজার টাকা খরচ হবে। এরপর আদালত আদেশ দেন।


প্রযুক্তির কাটাছেঁড়া: ব্রাজিল বনাম কোস্টারিকা ম্যাচAviation News\n২৩ জুন, ২০১৮ ৭:২৬:৩০ অপরাহ্ণ এই লেখাটি 30 বার পঠিত\nএবার নেইমারের ওপর পুরো ব্রাজিলের প্রত্যাশার ভার। ছিল না কবে! পেলে, রোনালদো, রোমারিও, রোনালদিনহো, কাকাদের যোগ্য উত্তরসূরি হিসেবে ব্রাজিলীয়রা নেইমারকে পছন্দ করেছেন ২০১৪ বিশ্বকাপ থেকেই। কিন্তু সেই প্রত্যাশার ভার কি ঠিকমতো বয়ে নিয়ে বেড়াতে পারছেন এই তারকা?\nচাইলে এ নিয়ে বিতর্ক হতেই পারে। ২৬ বছর বয়সেই দেশের জার্সিতে ৮৭ ম্যাচ খেলে ৫৬টি গোল করে ফেলেছেন; আন্তর্জাতিক ফুটবলে সবচেয়ে বেশি গোল করা ব্রাজিলীয়দের মধ্যে তাঁর স্থান তিনে। এই একটি রেকর্ডের দিকে তাকালেই বোঝা যায় ব্রাজিলীয়রা তাদের প্রত্যাশার ভার বইবার জন্য বেছে নিয়েছেন ঠিক খেলোয়াড়টিকেই। এই রেকর্ডে নেইমার নিজেও প্রমাণ করেছেন, দেশের মানুষদের প্রত্যাশার ভার তিনি বয়ে নিয়ে বেড়াতে পারছেন না—কথাটা পুরোপুরিই অবান্তর।\nকিন্তু ব্রাজিলীয়রা কি তাঁদের আসল খেলোয়াড়ের কাছ থেকে শুধু গোলই চায়? অবশ্যই না। ব্রাজিলের মতো ফুটবল-কুলীন জাতির দর্শকদের শুধু গোল দিয়ে সন্তুষ্ট করা যায় না, সন্তুষ্ট করতে হয় ট্রফি দিয়ে, আরও স্পষ্ট করে বললে বিশ্বকাপ ট্রফি দিয়ে। ব্রাজিলের আগের বেশির ভাগ মহাতারকারাই বিশ্বকাপ জিতেছেন; রোনালদো, পেলে, রিভালদো, রোমারিও, রোনালদিনহো, কাকা—সবাই! ২০০২ সালের পর থেকে আর বিশ্বকাপ না জেতা ব্রাজিলের ষষ্ঠ বিশ্বকাপ বা ‘হেক্সা’ জেতার আকাঙ্ক্ষাটা তো গত ষোলো বছর ধরে পরিণত হয়েছে রীতিমতো হাহাকারে।\nনেইমার কি ব্রাজিলকে তাদের সেই আরাধ্য ‘হেক্সা’ এনে দিতে পারবেন?\nঅন্তত এই বিশ্বকাপে তাঁর খেলা দেখে তো সেটি মনে হচ্ছে না। গোল করা বা করানোর চাইতে মাঠে চোটের ভান করে রেফারির সুবিধা নেওয়াতেই যেন তাঁর সব আগ্রহ! প্রথম ম্যাচে সুইজারল্যান্ডের সঙ্গে এই ‘ডাইভ’ দেওয়ার কারণে অনেক সমালোচিত হয়েছিলেন নেইমার, গতকালকেও একই কারণে আলোচনায় এসেছেন তিনি। যদিও ম্যাচের শেষ গোলটা করে এই বিশ্বকাপে গোলের খাতা খুলেছেন, কিন্তু তাতে নিন্দুকদের মুখ বন্ধ হচ্ছে কোথায়?\nপুরো নব্বই মিনিট গোলশূন্য থাকার পর যোগ করা সময়ের দুই গোলে কোস্টারিকাকে হারিয়ে যেন হাঁফ ছেড়ে বেঁচেছে ব্রাজিল। এই দুই গোলেরই একটি নেইমারের, অন্য গোলটি ফিলিপ্পে কুতিনহোর। কিন্তু কেমন খেলেছেন এই ম্যাচে নেইমার? ব্রাজিলই–বা খেলেছে কেমন?\nপুরো ম্যাচে ৯৭ বার বল স্পর্শ করা নেইমারের সফল পাস দেওয়ার হার ছিল ৮৯.৮ %, গোল করার জন্য শট নিয়েছেন ৫টি, যার মধ্যে ৩টি ছিল গোলমুখে। গোলে সহায়তা করার জন্য ‘কি পাস’ দিয়েছেন তিনটি। তবে সবকিছু ছাপিয়ে নেইমারের ‘ডাইভ’ বিতর্কই সব আলো কেড়ে নিচ্ছে যেন।\nওদিকে মোটামুটি নেইমারের মতোই খেলেছেন কুতিনহো। প্রথম গোল করে কোস্টারিকার ডিফেন্সের বাঁধও ভেঙেছেন তিনিই। ৯০ মিনিটে ৯৮ বার বল স্পর্শ করা কুতিনহোর সফল পাস দেওয়ার হার ছিল ৯২%, যা নেইমারের তুলনায় বেশিই। গোল করার জন্য শট নিয়েছেন মোট ৬টি, ৩টি ডি-বক্সের ভেতর থেকে, ৩টি বাইরে থেকে।\nতবে সবচেয়ে হতাশাজনক খেলা ছিল মূল স্ট্রাইকার গ্যাব্রিয়েল জেসুসের। বক্সের মধ্যে প্রথাগত ব্রাজিলীয় স্ট্রাইকারদের সেই আগ্রাসী মনোভাবটাই যেন নেই তাঁর মধ্যে। রোনালদো, রোমারিও, টোস্টাওদের সেই কিংবদন্তি ৯ নম্বর জার্সির ধারক এবার জেসুস, কিন্তু পূর্বসূরি খেলার সেই ঝলকটা এখনো দেখাতে পারছেন না তিনি, কোস্টারিকার বিপক্ষে ম্যাচেও ছিলেন বেশ নিষ্ক্রিয়। পুরো ম্যাচে মাত্র ১৯ বার বল স্পর্শ করতে পারা জেসুসের সফল পাস দেওয়ার হারও ছিল মাত্র ৭০%। কোনোরকমে দুটো শট নিতে পেরেছেন গোল করার জন্য, একটা শটও গোলমুখে ছিল না।\nগতকাল আরেকটু হলে ব্রাজিলকে আটকেই দিচ্ছিল কোস্টারিকা। এ রকম যাতে আর না হয়, সেই পরাক্রমশালী ব্রাজিলকে যাতে দেখা যায়, তা নিশ্চিত করার মূল দায়িত্ব এই নেইমারের কাঁধেই! নেইমার কি পারবেন নিন্দুকদের মুখ বন্ধ করতে?\nগৃহবিবাদ ব্রাজিল শিবিরে\nবড় দুঃসংবাদ ব্রাজিল শিবিরে\nকুতিনহোকে নিয়ে মেক্সিকোর ভয়!


প্রকাশ: ১৩ জানুয়ারি ২২ । ২০:৪২ | আপডেট: ১৩ জানুয়ারি ২২ । ২২:২৪\nবৃহস্পতিবার জেলা প্রশাসকের সম্মেলন কক্ষে ঋণ বিতরণ করেন জেলা প্রশাসক অতুল সরকার - সমকাল\n‘এসেছে পল্লীর শুভ দিন, বিআরডিবি দিচ্ছে এসএমই ঋণ’- এই স্লোগানে ফরিদপুর সদর উপজেলার কোভিড-১৯-এ ক্ষতিগ্রস্ত পল্লী উদ্যোক্তাদের মাঝে প্রধানমন্ত্রী ঘোষিত প্রণোদনার ঋণ বিতরণ করা হয়েছে। বৃহস্পতিবার বিকেলে জেলা প্রশাসকের সম্মেলন কক্ষে ঋণ বিতরণ করেন জেলা প্রশাসক অতুল সরকার।\nবিআরডিবি ফরিদপুরের উপ-পরিচালক দীনেশ চন্দ্র মন্ডলের সভাপতিত্ব অনুষ্ঠানে বিশেষ অতিথি ছিলেন ফরিদপুর সদর উপজেলা পরিষদ চেয়ারম্যান মো. আব্দুর রাজ্জাক মোল্যা, পিইপি-বিআরডিবি'র নির্বাহী পরিচালক কল্লোল সরকার, সদর উপজেলা নির্বাহী অফিসার মো. মাসুদুল আলম।\nএ বিষয়ে ফরিদপুর সদর উপজেলা পল্লী উন্নয়ন কর্মকর্তা মো. আকরামুল কবির বলেন, পিইপি কর্মসূচির আওতায় ৬৩ জন পল্লী উদ্যোক্তার মাঝে ১ কোটি ৪৭ লাখ টাকা এসএমই ঋণ বিতরণ করা হয়েছে। করোনা পরবর্তী সময়ে ক্ষতিগ্রস্ত পল্লী উদ্যোক্তাদের সহায়তা হিসেবেই এই ঋণ বিতরণ করা হয়।\nবিষয় : সএমই ঋণ পল্লী উদ্যোক্তা ঋণ বিতরণ ঢাকা ফরিদপুর


সাতক্ষীরা পল্লীমঙ্গল স্কুলে শিক্ষক নিয়োগ বানিজ্য : ডোনেশন দাও, নিয়োগপত্র নাও ! | Voice of Satkhira\nসাতক্ষীরা পল্লীমঙ্গল স্কুলে শিক্ষক নিয়োগ বানিজ্য : ডোনেশন দাও, নিয়োগপত্র নাও !\nমার্চ ১, ২০১৬ ফটো গ্যালারি সাতক্ষীরা সদর\nপ্রথম হওয়ার পরেও শহরের পল্লীমঙ্গল স্কুল এন্ড কলেজের দাবীকৃত ডোনেশন না দেওয়ায় এক চাকুরি প্রার্থীকে যোগদান করানো হচ্ছে না বলে অভিযোগ উঠেছে। সহকারী শিক্ষক (বিজ্ঞান) পদে চাকুরি পাওয়ার আশায় বিশ্বজিৎ কুমার গত দুই মাস ধরে দেনদরবার করেও সুফল পাচ্ছে না। অন্যদিকে জেলা শিক্ষা কর্মকর্তা কিশোরী মোহন প্রথম হওয়ার পরে চাকরির জন্য সুপারিশ করলেও আমলে নেয়নি প্রতিষ্ঠানের ম্যানেজিং কমিটি। বিশ্বজিৎ কুমার অভিযোগ করে বলেন, প্রতিষ্ঠানের পক্ষে ম্যানেজিং কমিটির সদস্য শাহ আলম সানু ডোনেশন দিয়ে নিয়োগপত্র নেওয়ার কথা জানান। তবে নিয়োগ কমিটি ঐ চাকুরি প্রার্থীকে কৌশলে স্কুলে ডেকে নিয়ে রিভিস করিয়ে সাদা স্টাম্পে স্বাক্ষর করে নেন।\nসূত্র জানায়, সাতক্ষীরা শহরের পল্লী মঙ্গল স্কুল এন্ড কলেজের এস এস সি ভকেশনাল শাখায় সহকারী শিক্ষক (বিজ্ঞান)সহ ৪টি পদে নিয়োগ বিজ্ঞপ্তি প্রকাশ করে প্রতিষ্ঠানটি। নিয়োগ পরীক্ষার জন্য গত বছর ২৭ অক্টোবর নির্ধারণ করা হয়। সে সময় পাতানো নিয়োগের পায়তারা করায় প্রথম দফা নিয়োগ পরীক্ষা স্থগিত হয়ে যায়। পরে ২৯ ডিসেম্বরে পুনরায় পরীক্ষার আয়োজন করা হয়। সেখানে ঐ পাতানো নিয়োগের তিনজনসহ কাকতালীয় ভাবে বিশ্বজিৎ কুমার প্রথম স্থান অধিকার করে। ফলে গাত্রদাহ শুরু হয় প্রতিষ্ঠানের কর্তা ব্যক্তিদের। গত ৩১ ডিসেম্বর নিয়োগ পত্র নেওয়ার জন্য বিশ্বজিৎ কুমারকে প্রতিষ্ঠানে ডাকা হয়। সেখানে ঐ প্রতিষ্ঠানের ম্যানেজিং কমিটির সদস্য ও এরিয়েন্স ক্লাবের কোচ শাহ আলম শানুর নেতৃত্বে তিন সদস্যের কমিটি ডোনেশনের বিষয়ে আলোচনা করেন। এ সময় তারা বিশ্বজিৎ কুমারকে একটি ফাঁকা স্টাম্পে স্বাক্ষর ও নিয়োগপত্র রিসিভ করিয়ে নেন। গত ৫ জানুয়ারি যোগদানের তারিখ থাকলেও প্রতিষ্ঠানের প্রধান শিক্ষক রবিউল ইসলাম তাকে যোগদান করান নি। এ বিষয়ে মুখ না খুলতে তাকে অশ্লীল ভাষায় গলিগালাজ ও ভয়ভীতি প্রর্দশন করেন। ভুক্তভোগী বিশ্বজিৎ কুমার জানান, আমার কাছে ৫ লাখ টাকা ডোনেশন চাওয়া হয়েছে। আমি কিছু টাকা দিতে চেয়েছি কিন্তু তারা আমাকে যোগদান করাচ্ছে না। নিয়োগ কমিটি বলেছে, ডোনেশন দাও, নিয়োগ নাও।\nএ বিষয়ে জেলা শিক্ষা কর্মকতা কিশোরী মোহন সরকার স্কুলের সভাপতি ও অধ্যক্ষের কাছে ডোনেশন কম নেওয়ার কথা বললেও তারা রাজী হননি। উপরন্তু তারা একটি রেজুলেশন করে তাদের পছন্দের দ্বিতীয় ব্যক্তিকে নিয়োগের পায়তারা করছে। বিশ্বজিৎ কুমার এ বিষয়ে জেলা প্রশাসনসহ বিভিন্ন দপ্তরে অভিযোগ দাখিল করেছে। তবে স্কুলের ম্যানেজিং কমিটির সদস্য শাহ আলম শানুর মোবাইলে কয়েকবার ফোন দিলেও তিনি রিসিভ করেননি। অধ্যক্ষ রবিউল ইসলাম জানান, আমরা কারো কাছ থেকে ডোনেশন চাই নি। বিশ্বজিৎ যোগদান করেন নি। তবে তিনি সাদা স্টাম্পে স্বাক্ষর করিয়ে নেওয়ার কথা স্বীকার করে বলেন, সাদা স্টাম্প দ্রুত ফেরত দেওয়া হবে। তবে যোগদান না করলে কেন অভিযোগ করেছেন প্রশ্ন করলে তিনি এ বিষয়ে কলেজে এসে কথা বলার পরামর্শ প্রদান করেন। এ বিষয়ে জেলা শিক্ষা অফিসার কিশোরী মোহন জানান, আমি কয়েকবার প্রথম স্থান পাওয়া প্রার্থীকে নেওয়ার সুপারিশ করেছি। কিন্তু তারা নিয়োগ দেয়নি। এ বিষয়ে জেলা প্রশাসনের পক্ষ থেকে আমার কাছে তদন্ত দেওয়া হয়েছে। তদন্ত করে ব্যবস্থা নেওয়ার কথা জানান এই শিক্ষা কর্মকর্তা।


ইমাম হাসান (আ)'র সন্ধি চুক্তির রহস্য - ইসলাম ইন বাংলা allah, rasul, quran, ahlul bayt, ali, fatema, hasan, hussain, karbala, najaf, dua, article, islamic content, duas, bangla duas, duas.org, bangla.duas.org, আল্লাহ্, রাসুল, কোরআন, আহ্লুল বায়েত, আলি, ফাতেমা, হাসান, হোসাইন, কারবালা, নাজাফ, দোয়া, আর্টিকেল, ইসলামিক কন্টেন্ট, দোয়া, বাংলা দোয়া, ইসলাম, ইসলাম ইন বাংলা, নামায, রোজা, হজ্জ, যাকাত, খুমুস, আলে মোহাম্মাদ সাঃ, জাফারী, পাঞ্জাতান, ১২ ইমাম, ইসলামিক মাস, ইসলামিক আমল, ইসলামিক দোয়া, ডাউনলোড, মহাররম, যিয়ারত, চ্যানেল উইন, নাহযুল বালাগা,\nইমাম হাসান (আ)’র সন্ধি চুক্তির রহস্য\nইমাম হাসান (আ.) জন্ম গ্রহণ করেছিলেন তৃতীয় হিজরির ১৫ ই রমজানে এবং তিনি শাহাদত বরণ করেন ৫০ হিজরির ২৮ শে সফর। তিনি ছিলেন আমিরুল মু’মিনিন হযরত আলী (আ.) ও হযরত ফাতিমা (সা.)’র প্রথম সন্তান এবং সে যুগের সব মু’মিন মুসলমানের দৃষ্টিতে সবচেয়ে প্রিয় শিশু। রাসুল (সা.) মহান আল্লাহর নির্দেশে প্রিয় প্রথম নাতীর নাম রাখেন হাসান। হাসান শব্দের অর্থ সবচেয়ে ভাল বা উত্তম, পছন্দনীয় ইত্যাদি। ইমাম হাসান (আ.)’র সাত বছর বয়স পর্যন্ত মহানবী (সা.) বেঁচে ছিলেন।\nরাসুল (সা.)এর ওফাতের পরে ইমাম হাসান (আ.)\nরাসুল (সা.)এর ওফাতের পর থেকে ইমাম হাসান (আ.) ছিলেন তাঁর পিতার অনুসারী এবং পিতার মতই অত্যাচারীদের সমালোচনা করতেন ও মজলুমদের সমর্থন দিতেন। তিনি জামাল ও সিফফিন যুদ্ধে পিতার পক্ষে অংশ নিয়েছিলেন এবং অসাধারণ ভূমিকা পালন করেছিলেন। জামাল যুদ্ধের আগুন নেভানোর জন্য তিনি পিতার নির্দেশে হযরত আম্মার ইবনে ইয়াসিরকে সঙ্গে নিয়ে কুফায় গিয়ে সেখানকার জনগণকে পিতার পক্ষে সংঘবদ্ধ করে তাদেরকে বসরায় নিয়ে এসেছিলেন। আমিরুল মু’মিনিন হযরত আলী (আ.) নিজের ইন্তিকালের সময় ইমাম হাসান (আ.)-কে তার খেলাফতের উত্তরাধিকারী হিসেবে মনোনীত করেন।\nইমাম হাসান (আ.) আধ্যাতিকতা:\nইমাম হাসান (আ.) যখন ওজু করতেন তখন আল্লাহর ভয়ে তাঁর চেহারা বিবর্ণ হয়ে যেত এবং তিনি কাঁপতে থাকতেন। মৃত্যু ও পুনরুত্থানের কথা যখন স্মরণ করতেন তখন তিনি কাঁদতেন ও বেহাল হয়ে পড়তেন। তিনি পায়ে হেটে এবং কখনও নগ্ন পায়ে ২৫ বার মদিনা থেকে মক্কায় গিয়ে হজ্ব বা ওমরাহ করেছেন। ইমাম হাসান (আ.) জীবনে অন্ততঃ দুবার তাঁর ব্যক্তিগত সব সম্পদ দান করে দিয়েছেন এবং বেশ কয়েকবার অর্ধেক বা তারও বেশি সম্পদ দান করে দিয়েছিলেন। নিষ্পাপ ইমাম হওয়া সত্ত্বেও তিনি আল্লাহর দরবারে নিজেকে পাপী বলে অভিহিত করে আল্লাহর ক্ষমা ও দয়া ভিক্ষা করতেন।\nপরোপকারী ইমাম হাসান (আ.):\nইমাম হাসান (আ.) কোন প্রার্থীকে বিমুখ করতেন না। তিনি বলতেন:“আমি নিজেই যখন আল্লাহর দরবারের ভিখারি (ও তাঁর অনুগ্রহ প্রার্থনা করি) তখন কোনো প্রার্থীকে বিমুখ করতে আমার লজ্জা হয়।” মানুষের সমস্যা সমাধানে তিন এত উদগ্রীব ও ব্যস্ত থাকতেন যেন এর চেয়ে গুরুত্বপূর্ণ কোনো কাজের কথা তাঁর জানা ছিল না। তিনি নিজেই এ ব্যাপারে বিশ্বনবী (সা.)’র একটি বাণী তুলে ধরে বলতেন, রাসূল (সা.) বলেছেন যে তার মুমিন ভাইয়ের কোনো একটি সমস্যা সমাধান করবে সে যেন নয় হাজার বছর ধরে আল্লাহর এমন গভীর ইবাদত করল যেন ওই নয় হাজার বছরের দিনগুলোতে সে রোজা রেখেছে ও রাতে ইবাদত করেছে। ইমাম হাসান মুজতাবা(আ.)’র ক্ষমাশীলতা,পরোপোকারিতা, ধৈর্য ও সহনশীলতা শত্রুদেরও মুগ্ধ করত। মারওয়ান হাকাম এই মহান ইমামকে সব ধরনের কষ্ট দিয়েছে ও বিরক্ত করেছিল। কিন্তু ইমামের শাহাদতের পর মারওয়ান তাঁর জন্য কাঁদতে বাধ্য হয়েছিল এবং ইমামের জানাজার মিছিলেও অংশ নেয়। মারওয়ান বলেছিল, ইমামের সহনশীলতা ছিল (মদীনার) এই পাহাড়ের চেয়েও অনেক বেশি।\nখলিফা ইমাম হাসান (আ.) এর বিরূদ্ধে মাবিয়া:\nইমাম হাসান (আ.) খলিফা হওয়ার পর মুয়াবিয়া ইবনে আবু সুফিয়ান তা মেনে নেয়নি। মুয়াবিয়া হজরত আলী (আ.)’র বিরুদ্ধে যুদ্ধ ও ষড়যন্ত্রের যে ধারা সূচিত করেছিল উক্ত ধারাটি সে ইমামের বিরুদ্ধেও অব্যাহত রাখে। ইমাম হাসান (আ.) মুয়াবিয়ার কাছে এক দীর্ঘ চিঠি লিখে তাকে সুপথে আনার চেষ্টা করেছিলেন। সেই চিঠির একাংশে তিনি লিখেছিলেন,“তুমিও অন্যদের মতই আমার হাতে বাইয়্যাত গ্রহণ কর। তুমি নিজেই ভাল করে জান যে আমি তোমার চেয়ে বেশি যোগ্যতার অধিকারী। আল্লাহকে ভয় কর এবং অত্যাচারী জালিমদের মধ্যে গণ্য হয়ো না।” মুয়াবিয়া যদি এখনও ভুল করে (অর্থাত বিদ্রোহ অব্যাহত রাখে) তাহলে ইমাম হাসান (আ.) মুসলমানদেরকে নিয়ে তাকে শাস্তি দেবেন বলেও সতর্ক করে দিয়েছিলেন ওই চিঠিতে। তিনি তাকে এও লিখেছিলেন যে, “আল্লাহকে ভয় কর, জুলুম ও মুসলমানদের রক্তপাত বন্ধ কর। অনুগত ও শান্তিকামী হও। আর এমন লোকদের সঙ্গে কর্তৃত্ব নিয়ে বিরোধ করো না যারা তোমার চেয়ে এ কাজে বেশি যোগ্য।” কিন্তু মুয়াবিয়া চিঠির উত্তরে নিজেকে বেশি অভিজ্ঞ বলে দাবি করে। অবশ্য সে প্রলোভন দেখানোর জন্য বলে যে, ইমাম হাসান (আ.) তাকে খলিফা হিসেবে মেনে নিলে পরবর্তী খলিফা ইমামকেই করা হবে।\nইমাম হাসান (আ.)এর বিরূদ্ধে মাবিয়ার ষড়যন্ত্র:\nমুয়াবিয়া ইমামকে গোপনে হত্যার জন্য কিছু লোককে নিয়োজিত করে। খলিফা হিসেবে ইমাম হাসান (আ.)-কে মেনে না নেয়ার কারণ হিসেবে ইমামের বয়সের স্বল্পতার অজুহাত দেখানো সত্ত্বেও মুয়াবিয়া নিজের তরুণ সন্তান ইয়াজিদকে পরবর্তী খলিফা হিসেবে মনোনীত করে। এছাড়াও মুয়াবিয়া ইমামের বিরুদ্ধে যুদ্ধের জন্য লোকজন জড় করে তাদেরকে ইরাকে পাঠায়। আনবার শহরে হাকাম মুয়াবিয়ার সঙ্গে আঁতাত করে বসে। মাদায়েনের সাবাত্ব এলাকার উপ-সেনাপতি ছিলেন কেইস বিন সা’দ বিন ইবাদাহ তিনি ছিলেন ইমাম হাসান (আ.)এর পক্ষপাতি। মুয়াবিয়া কেইসকে ধোঁকা দেয়ার ফন্দি করে। সে তার সঙ্গে সহযোগিতা অথবা অন্ততঃ ইমামের পক্ষ ত্যাগ করার জন্য কেইসের কাছে এক মিলিয়ন দেরহাম পাঠায়। কেইস জবাবে বলে: “প্রতারণার মাধ্যমে তুমি আমার ধর্মকে কেড়ে নিতে পারবে না।”কিন্তু প্রধান সেনাপতি ওবায়দুল্লাহ ইবনে আব্বাস কেবল সেই অর্থেই প্রতারিত হয় এবং রাতের অন্ধকারে তার একদল একনিষ্ঠ অনুসারী নিয়ে মুয়াবিয়ার দিকে পালিয়ে যায়। এমতাবস্থায় মুয়াবিয়া ইমামের সেনাবাহিনীতে গুপ্তচর পাঠিয়ে মুয়াবিয়ার সঙ্গে কেইসের সন্ধি হওয়ার বানোয়াট সংবাদ প্রচার করতে থাকে। আর মুয়াবিয়ার আরেক দল গোয়েন্দা কেইসের সেনাবাহিনীতে ঢুকে এ কথা প্রচার করতে থাকে যে ইমাম হাসান (আ.) নিজেই মুয়াবিয়ার সঙ্গে সন্ধি করেছেন।\nকেন ইমাম হাসান (আ.) সন্ধি করতে বাধ্য হন?\nমাবিয়ার উক্ত ষড়যন্ত্রের কারণে খারেজি ও সন্ধি-বিরোধীরা প্রতারিত হয়। তারা বিদ্রোহ করে ও হঠাৎ ইমামের তাবুতে হামলা চালায় ও লুট-তরাজ করে। এমনকি ইমামের বিছানা পর্যন্ত লুট করে এবং ইমামের উরুতে খন্জর দ্বারা প্রচণ্ড আঘাত হানে। ইমাম হাসান (আ.) এক পর্যায়ে জানতে পারেন যে, অনেক গোত্র-প্রধান বা সর্দার তাঁকে মুয়াবিয়ার কাছে তুলে দিতে প্রস্তুত বলে গোপনে প্রস্তাব পাঠিয়েছে। মুয়াবিয়া হুবহু তাদের চিঠিগুলো ইমামের কাছে পাঠিয়ে সন্ধির অনুরোধ করে এবং বলে যে এই সন্ধিপত্রে ইমাম যেই শর্তই দেন না কেন, তা-ই মেনে নেয়া হবে।এ অবস্থায় ইমাম হাসান (আ.) যখন একদিকে অসুস্থ ও তাঁর অনুসারীরা নানা দিকে বিক্ষিপ্ত ও ছিন্ন-ভিন্ন এবং সেনাবাহিনীর মধ্যে পথ ও মতের মিল ছিল না তখন যুদ্ধ অব্যাহত রাখা আর ইসলামের স্বার্থের অনুকূল রইল না। কারণ, মুয়াবিয়া যুদ্ধে জয়ী হলে ইসলামের মূলোতপাটন করে ছাড়ত। তাই ইমাম বেশ কিছু কঠিন শর্ত দিয়ে সন্ধি-চুক্তি তথা যুদ্ধ-বিরতি করতে সম্মত হলেন। এছাড়া ইমাম হাসান (আ.) জানতেন যে মুসলমানদের মধ্যে গৃহযুদ্ধ শুরু হলে এই সুযোগে বাইজান্টাইন সম্রাট ‘চতুর্থ কনস্তানতিন’ মুসলমানদের প্রথম কিবলা অধ্যুষিত বায়তুল মোকাদ্দাস শহরটি দখলের পদক্ষেপ নেবে। তাই ইমাম শান্তি ও কূটনৈতিক পন্থার মাধ্যমে প্রিয় নানার ধর্মের বার্তা তথা খাঁটি মুহাম্মদী ইসলামকে রক্ষার জন্য ও ইসলামকে দূষণমুক্ত করার যে কাজ পিতা হযরত আলী (আ.) শুরু করেছিলেন সেই মিশনকে এগিয়ে নেয়ার লক্ষ্যে মুয়াবিয়ার সঙ্গে সন্ধি করার সিদ্ধান্ত নেন। মূলত সমর্থকদের নিষ্ক্রিয়তা ও আদর্শিক বিচ্যুতির কারণেই ইমাম হাসান (আ.)-কে যুদ্ধ-বিরতির পথ বেছে নিতে হয়েছিল।\nযুদ্ধপ্রেমীক মাবিয়ার ষড়যন্ত্র:\nমুয়াবিয়ার বাবা আবু সুফিয়ান ছিল ইসলামের ও বিশ্বনবী (সা.)’র কঠোরতম শত্রু । মক্কা বিজয়ের পর (অষ্টম হিজরিতে) অনিচ্ছা সত্ত্বেও মুয়াবিয়া ইসলাম ধর্ম গ্রহণ করে। কিন্তু বিশ্বনবী (সা.)’র পবিত্র আহলে বাইত (আ.)-এর সঙ্গে তার শত্রুতা অব্যাহত থাকে। হযরত আলী (আ.)’র বিরুদ্ধে এক মিথ্যা অজুহাতে সে সিরিয়া থেকে বিদ্রোহ ঘোষণা করেছিল। সিফফিনের যুদ্ধ সংঘটিত হয়েছিল এই বিদ্রোহের কারণে। এই যুদ্ধে মুয়াবিয়ার পক্ষে ৪৫ হাজার নিহত এবং হযরত আলী (আ.)’র পক্ষে শহীদ হন পঁচিশ হাজার মুজাহিদ। হযরত আলী (আ.)’র বিরুদ্ধে সিরিয়ায় বিদ্রোহ শুরু করার পেছনে মুয়াবিয়ার অজুহাত ছিল তৃতীয় খলিফার হত্যাকাণ্ডের বিচার। এটা যে নিছক অজুহাতই ছিল তার প্রমাণ হল হযরত আলী (আ.)’র শাহাদতের পর মুসলিম বিশ্বের সব অঞ্চল ছলে বলে কৌশলে করায়ত্ত করা সত্ত্বেও মুয়াবিয়া আর কখনও তৃতীয় খলিফার হত্যাকারীদের বিচারের কথা মুখেও উচ্চারণ করেনি। দ্বিতীয় খলিফার শাসনামল থেকেই সিরিয়ায় প্রায় স্বাধীন রাষ্ট্র প্রধানের মত চালচলনে অভ্যস্ত মুয়াবিয়া জানত যে হযরত আলী (আ.)’র মত কঠোর ন্যায়-বিচারক শাসক তাকে কখনও ছোট বা বড় কোন পদ দেবেন না। তাই আলী (আ.) খলিফা হওয়ার সঙ্গে সঙ্গে অন্য অনেক দুর্নীতিবাজ কর্মকর্তার মত মুয়াবিয়াকেও পদচ্যুত করলে ইসলামের ইতিহাসে রাজতন্ত্র প্রবর্তনকারী মুয়াবিয়া সিরিয়ায় বিদ্রোহের পতাকা উত্তোলন করে।\nইমাম হাসান (আ.)’র সঙ্গে মুয়াবিয়ার সন্ধির কিছু শর্ত:\n– ইমাম হাসান (আ.) মুয়াবিয়াকে আমিরুল মু’মিনিন বলে উল্লেখ করবেন না।\nওয়াদা ভঙ্গকারী মাবিয়ার বিভিন্নরূপ:\nমুয়াবিয়া প্রকাশ্যেই নির্লজ্জভাবে সন্ধির শর্তগুলো লঙ্ঘন করেছিল। মুয়াবিয়া ৫০ হিজরিতে গোপনে বিষ প্রয়োগ করে ইমাম হাসান(আ.)-কে শহীদ করে। ৬০ হিজরিতে মৃত্যুর কিছু দিন আগে মুয়াবিয়া তার মদ্যপ ও লম্পট ছেলে ইয়াজিদকে মুসলমানদের খলিফা বলে ঘোষণা করে। মুয়াবিয়া বলত যেখানে টাকা দিয়ে কাজ হয় সেখানে আমি টাকা বা ঘুষ ব্যবহার করি, যেখানে চাবুক দিয়ে কাজ হয় সেখানে আমি তরবারি ব্যবহার করি না, আর যেখানে তরবারি দরকার হয় সেখানে তরবারি ব্যবহার করি। মুয়াবিয়া রাজ-কোষাগারকে ব্যবহার করত প্রভাবশালী লোকদের পক্ষে আনার কাজে। মুয়াবিয়া ইমাম হাসান (আ.)’র সঙ্গে স্বাক্ষরিত সন্ধি-চুক্তির অপব্যবহার করেছিল। সে কুফায় প্রবেশ করে বক্তৃতার আসনে এটা বলে যে “হাসান আমাকে যোগ্য মনে করেছে, নিজেকে নয়। এ জন্য সে খেলাফত আমার কাছে ছেড়ে দিয়েছে। ইমাম সন্ধির শর্তেই এটা উল্লেখ করেছিলেন যে তিনি মুয়াবিয়াকে আমিরুল মু’মিনিন বলবেন না। এরই আলোকে তিনি কখনও মুয়াবিয়ার হাতে বাইয়্যাত হননি এবং মুয়াবিয়ার কোনো নির্দেশই মান্য করতেন না। কিন্তু মাবিয়া তারপরেও ক্ষান্ত হয়নি বরং সে ইমাম হাসান (আ.)কে হত্যার ষড়যন্ত্র করে। অবশেষে সে ইমাম হাসান (আ.)এর স্ত্রী জোঅদা বিনতে আশআশকে বিভিন্ন প্রলভনের মাধ্যমে ইমাম হানাস (আ.)কে বিষ প্রয়োগের মাধ্যমে শহীদ করে।\nরাসুলের (সাঃ) ইন্তেকাল পরবর্তী খেলাফত এবং ইমামত পদ্বতি প্রসঙ্গ ।\nAugust 18, 2020 August 19, 2020 Shakeel Ahmed\nমোবাহেলা – বিস্তারিত ঘটনা সমূহ\nAugust 14, 2020 August 19, 2020 Shakeel Ahmed\nতাসবিহে ফাতেমা যাহরা (সাঃআঃ)\nAugust 13, 2020 August 19, 2020 Shakeel Ahmed